সরকারের মেয়াদের চার বছরের মাথায় শপথ নিলেন আরও তিন মন্ত্রী এবং একজন প্রতিমন্ত্রী। সম্প্রতি বঙ্গভবনের দরবার হলে এক আড়ম্বর অনুষ্ঠানে রাষ্ট্রপতি মোঃ আবদুল হামিদ মন্ত্রিসভার নতুন সদস্যদের শপথ বাক্য পাঠ করান। প্রধানমন্ত্রী শেখ হাসিনা শপথ গ্রহণ অনুষ্ঠানে উপস্থিত ছিলেন। মন্ত্রিসভায় যোগ হওয়া এই চারজনের মধ্যে খ্যাতনামা তথ্যপ্রযুক্তিবিদ ও বাংলাদেশ এ্যাসোসিয়েশন অব সফটওয়্যার এ্যান্ড ইনফরমেশন সার্ভিসেসের (বেসিস) সভাপতি মোস্তাফা জব্বার ডাক, টেলিযোগাযোগ ও তথ্য-প্রযুক্তি মন্ত্রী, লক্ষ্মীপুরের জননন্দিত সংসদ সদস্য একেএম শাহজাহান কামাল বেসামরিক বিমান পরিবহন ও পর্যটন মন্ত্রী, মৎস্য ও প্রাণিসম্পদ প্রতিমন্ত্রীর দায়িত্ব পালন করে আসা নারায়ণ চন্দ্র চন্দ পদোন্নতি পেয়ে মন্ত্রী হিসেবে শপথ নিয়েছেন। অন্যদিকে, রাজবাড়ীর এমপি কাজী কেরামত আলী শিক্ষা প্রতিমন্ত্রী হিসেবে রাষ্ট্রপতির কাছে শপথ নেন।\nমন্ত্রিসভার নতুন এই সদস্যদের বঙ্গভবনে নিয়ে যেতে বিকেলে সচিবালয় থেকে পাঠানো হয় চারটি গাড়ি। শপথের জন্য বিকেল সাড়ে পাঁচটার মধ্যে তারা সবাই বঙ্গভবনে পৌঁছে যান। সন্ধ্যা সোয়া ছয়টার দিকে প্রধানমন্ত্রী বঙ্গভবনে গেলে রাষ্ট্রপতি তাঁকে স্বাগত জানান। সেখান থেকে তাঁরা দু’জন সরাসরি শপথ গ্রহণের স্থল বঙ্গভবনের দরবার হলে আসেন। সাড়ে ছয়টায় শুরু হয় শপথ গ্রহণ অনুষ্ঠান। মাত্র ১৮ মিনিটেই শপথ গ্রহণের সকল আনুষ্ঠানিকতা শেষ হয়। শপথ গ্রহণ অনুষ্ঠানে প্রধানমন্ত্রী ছাড়াও শিল্পমন্ত্রী আমির হোসেন আমু, বাণিজ্যমন্ত্রী তোফায়েল আহমেদ, কৃষিমন্ত্রী বেগম মতিয়া চৌধুরীসহ মন্ত্রিসভার সদস্য, সংসদ সদস্যগণ, সরকারের উচ্চপদস্থ কর্মকর্তাবৃন্দ উপস্থিত ছিলেন।\nপবিত্র কোরান থেকে তেলাওয়াতের মাধ্যমে শপথ গ্রহণের মূল অনুষ্ঠান শুরু হয়। নিয়মানুযায়ী প্রথমে তিন মন্ত্রীকে শপথ বাক্য পাঠ করান রাষ্ট্রপতি মোঃ আবদুল হামিদ। পরে পড়ানো হয় কাজী কেরামত আলীকে প্রতিমন্ত্রীর শপথ। শপথ নেয়ার পর তিন মন্ত্রী টেবিলে বসে শপথবাক্যে স্বাক্ষর করেন। পরে প্রতিমন্ত্রী শপথ নিয়ে একই প্রক্রিয়া অনুসরণ করেন। অনুষ্ঠান পরিচালনা করেন মন্ত্রিপরিষদ সচিব মোহাম্মদ শফিউল আলম। শপথ গ্রহণ শেষে তিন মন্ত্রী রাষ্ট্রপতির সঙ্গে করমর্দন করেন এবং প্রতিমন্ত্রী কেরামত আলী করমর্দন ছাড়াও রাষ্ট্রপতিকে কদমবুচি করে দোয়া চান। নবনিযুক্ত তিন মন্ত্রী ও এক প্রতিমন্ত্রী প্রধানমন্ত্রী শেখ হাসিনার সঙ্গে সাক্ষাৎ করেন এবং তাঁর প্রতি কৃতজ্ঞতা জানান। শপথ গ্রহণ অনুষ্ঠান শেষে রাষ্ট্রপতি আমন্ত্রিত সকল অতিথিকে চা-চক্রে আপ্যায়িত করেন।\nনতুন মন্ত্রী-প্রতিমন্ত্রীদের দপ্তর দেয়ার সঙ্গে সঙ্গে পুরনো চার মন্ত্রী-প্রতিমন্ত্রীর দপ্তর বদল করা হয়েছে। মন্ত্রিসভা সম্প্রসারণ নিয়ে চমক সৃষ্টি না হলেও এ রদবদল নিয়ে চমক সৃষ্টি হয়েছে। কারণ পুরনো মন্ত্রীদের মধ্যে যাঁদের দপ্তর বদল করা হয়েছে তাঁরা সবাই ক্ষমতাসীন আওয়ামী লীগের নেতৃত্বাধীন জোটের শরিক দল ও সংসদের বিরোধী দলের নেতা। সম্প্রতি নতুন মন্ত্রী-প্রতিমন্ত্রীদের মধ্যে দপ্তর বণ্টন ও পুরনো মন্ত্রী-প্রতিমন্ত্রীদের রদবদলের প্রজ্ঞাপন জারি করে মন্ত্রিপরিষদ বিভাগ। বেসামরিক বিমান পরিবহন ও পর্যটন মন্ত্রী রাশেদ খান মেননকে সমাজকল্যাণমন্ত্রী করা হয়েছে। পানিসম্পদমন্ত্রী আনিসুল ইসলাম মাহমুদকে করা হয়েছে পরিবেশ ও বন মন্ত্রী। এই মন্ত্রণালয়ের মন্ত্রী আনোয়ার হোসেন মঞ্জুকে করা হয়েছে পানিসম্পদ মন্ত্রী। ডাক ও টেলিযোগাযোগ বিভাগের মন্ত্রী তারানা হালিমকে তথ্য মন্ত্রণালয়ের প্রতিমন্ত্রী করা হয়েছে।\nশপথ নেয়া মন্ত্রীদের মধ্যে নারায়ণ চন্দ্র চন্দকে তাঁর আগের কর্মস্থল মৎস্য ও প্রাণিসম্পদ মন্ত্রণালয়ের মন্ত্রী করা হয়েছে। এ কে এম শাহজাহান কামালকে করা হয়েছে বেসামরিক বিমান পরিবহন ও পর্যটন মন্ত্রী। তথ্য-প্রযুক্তি বিশেষজ্ঞ মোস্তাফা জব্বারকে ডাক, টেলিযোগাযোগ ও তথ্য-প্রযুক্তি মন্ত্রী করা হয়েছে। নবনিযুক্ত প্রতিমন্ত্রী কেরামত আলীকে দায়িত্ব দেয়া হয়েছে শিক্ষা মন্ত্রণালয়ের কারিগরি ও মাদরাসা শিক্ষা বিভাগের। প্রধানমন্ত্রীর কার্যালয়ে মন্ত্রিসভার বৈঠকের পর সচিবালয়ে অনুষ্ঠিত ব্রিফিংয়ে মন্ত্রিপরিষদ সচিব মোহাম্মদ শফিউল আলম সাংবাদিকদের আট মন্ত্রী ও প্রতিমন্ত্রীর দপ্তর পুনর্বণ্টন করার কথা জানিয়েছেন।\nএ সরকারের শুরু থেকে বেসামরিক বিমান ও পর্যটন মন্ত্রী ছিলেন আওয়ামী লীগের নেতৃত্বাধীন ১৪ দলীয় জোটের শরিক ওয়ার্কাস পার্টির সভাপতি রাশেদ খান মেনন। আরেক শরিক জাতীয় পার্টির (জেপি) চেয়ারম্যান আনোয়ার হোসেন মঞ্জু শুরু থেকেই পরিবেশ ও বন মন্ত্রী ছিলেন। একইভাবে সংসদের বিরোধী দল এরশাদের নেতৃত্বাধীন জাতীয় পার্টির প্রেসিডিয়াম সদস্য আনিসুল ইসলাম মাহমুদ ছিলেন পানিসম্পদমন্ত্রী। সরকারের শেষ বছরে এসে এবার তাঁদের দু’জনের মধ্যে দায়িত্ব বদল হলো। সরকারের শুরু থেকে মৎস্য ও প্রাণিসম্পদ প্রতিমন্ত্রী ছিলেন নারায়ণ চন্দ্র চন্দ। এই মন্ত্রণালয়ের মন্ত্রী ছায়েদুল হক মারা যাওয়ায় পদটি শূন্য হয়। পদোন্নতি পেয়ে এই পদে বসেছেন নারায়ণ চন্দ্র চন্দ।\nসমাজকল্যাণমন্ত্রী সৈয়দ মহসিন আলী ও প্রতিমন্ত্রী প্রমোদ মানকিনের মৃত্যুর পর ২০১৬ সালের মাঝামাঝি নুরুজ্জামান আহমেদকে প্রতিমন্ত্রী করে সমাজকল্যাণে পাঠানো হয়। এতদিন তিনি একাই পুরো মন্ত্রণালয়ের দায়িত্ব পালন করে আসছিলেন। এবার তাঁর ওপরে বসেছেন রাশেদ খান মেনন।\n২০১৪ সালে সরকার গঠনের দেড় মাসের মাথায় এ এইচ মাহমুদ আলী পররাষ্ট্রমন্ত্রীর ও মোহাম্মদ নজরুল ইসলাম হিরু পানিসম্পদ প্রতিমন্ত্রীর দায়িত্ব পান। শুরু থেকে সৈয়দ আশরাফুল ইসলাম স্থানীয় সরকার মন্ত্রী থাকলেও ২০১৫ সালের ৯ জুলাই তাঁকে দপ্তরবিহীন মন্ত্রী করা হয়। পরে তাঁকে জনপ্রশাসন মন্ত্রীর দায়িত্ব দেয়া হয়। ওই সময়ের প্রবাসী কল্যাণমন্ত্রী খন্দকার মোশাররফ হোসেনকে করা হয় স্থানীয় সরকার মন্ত্রী। প্রবাসী কল্যাণ মন্ত্রী করা হয় নুরুল ইসলাম বিএসসিকে। একই সময়ে মন্ত্রী হিসেবে পদোন্নতি পান আসাদুজ্জামান খান কামাল ও ইয়াফেস ওসমান। ২০১৪ সালের ১২ জানুয়ারি ৪৯ সদস্যের মন্ত্রিসভা গঠন করে এ সরকারের যাত্রা শুরু হয়েছিল। এ মন্ত্রিসভায় ২৯ জন মন্ত্রী, ১৭ জন প্রতিমন্ত্রী ও দু’জন উপমন্ত্রী ছিলেন। নতুন চারজনকে নিয়ে প্রধানমন্ত্রী শেখ হাসিনার মন্ত্রিসভার সদস্য সংখ্যা হলো ৫৩ জন। তাদের মধ্যে ৩৩ জন মন্ত্রী, ১৭ জন প্রতিমন্ত্রী এবং দুইজন উপমন্ত্রী। এছাড়া মন্ত্রীর পদমর্যাদায় প্রধানমন্ত্রীর বিশেষ দূতের দায়িত্বে আছেন জাতীয় পার্টির চেয়ারম্যান হুসেইন মুহম্মদ এরশাদ। মন্ত্রীর পদমর্যাদায় প্রধানমন্ত্রীর উপদেষ্টা হিসেবে আছেন আরও পাঁচজন।\nবঙ্গবন্ধুর সংসদের সংসদ সদস্য শাহজাহান কামাল এবার বঙ্গবন্ধু কন্যার সংসদে মন্ত্রী\nএ কে এম শাহজাহান কামাল আপাদমস্তক একজন রাজনীতিবিদ। রাজনীতিকে মিশিয়ে নিয়েছেন জীবনের সাথে। জনাব শাহজাহান কামাল লক্ষ্মীপুর-৩ (সদর) আসন থেকে বাংলাদেশ আওয়ামী লীগের মনোনয়নে নির্বাচিত সংসদ সদস্য। তিনি বর্তমান সংসদের সরকারি প্রতিশ্রুতি সম্পর্কিত কমিটি ও মুক্তিযুদ্ধবিষয়ক মন্ত্রণালয় সম্পর্কিত স্থায়ী কমিটির সদস্য। এ কে এম শাহজাহান কামাল ১৯৫০ সালে লক্ষ্মীপুর জেলার আঠিয়াতলী গ্রামে জন্মগ্রহণ করেন। তাঁর পিতা মরহুম হাজী ফরিদ আহমেদ, মাতা মরহুমা মোসাম্মৎ মাসুমা খাতুন। ৩ ভাই ৫ বোনের মধ্যে তিনি সবার বড়। তিনি এক ছেলে ও তিন মেয়ের জনক।\nশিক্ষাজীবন শুরু করেন লাহারকান্দি প্রাইমারি স্কুলে। ১৯৬৩ সালে লক্ষ্মীপুর মডেল হাইস্কুল থেকে ম্যাট্রিক পাস করেন। ইন্টারমিডিয়েট পাস করেন ১৯৬৫ সালে চৌমুহনী কলেজ থেকে। শাহজাহান কামাল ১৯৬৮ সালে চৌমুহনী কলেজ থেকে স্নাতক ডিগ্রি অর্জন করেন। রাজনীতির দীক্ষা গ্রহণ করেন ছাত্রাবস্থা থেকেই। আইয়ুব বিরোধী আন্দোলনে কারাবরণ করেন। হামিদুর রহমান শিক্ষা কমিশনের বিরুদ্ধে আন্দোলনে তিনি নেতৃত্ব দেন। লক্ষ্মীপুর সরকারি কলেজ এবং লক্ষ্মীপুর সরকারি মহিলা কলেজ প্রতিষ্ঠায় তিনি গুরুত্বপূর্ণ ভূমিকা রাখেন।\nশাহজাহান কামাল এমপি একজন বিশিষ্ট মুক্তিযোদ্ধা। তিনি ১৯৭১ সালের মহান মুক্তিযুদ্ধে ভারত থেকে প্রশিক্ষণ গ্রহণ করে নোয়াখালী ও লক্ষ্মীপুর জেলায় সক্রিয়ভাবে যুদ্ধে অংশগ্রহণ করেন। এ কে এম শাহজাহান কামাল ১৯৭৩ সালে প্রথম সংসদে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তিনি ১৯৮৫ সালে লক্ষ্মীপুর জেলা আওয়ামী লীগের সভাপতি নির্বাচিত হন। ২০১১ সালে তিনি লক্ষ্মীপুর জেলা পরিষদের প্রশাসক হিসেবে দায়িত্ব পালন করেন। ২০১৪ সালের ৫ জানুয়ারি দশম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।\nজনবন্ধু একেএম শাহজাহান কামাল সর্বদাই জনগণের কাছাকাছি থাকতে পছন্দ করেন। তাঁর কাছে এলাকার সমস্যা নিয়ে গেলে তিনি তাদের সানন্দে গ্রহণ করেন, তাদের কথা ধৈর্য সহকারে শোনেন, সমস্যা সমাধানের সর্বাত্মক চেষ্টা করেন। এলাকার মানুষের কাজ করে দিতে পারলে তিনি অনুভব করেন স্বর্গীয় প্রশান্তি, অপার আনন্দ। এলাকার উন্নয়নে দেয়া জনগণের পরামর্শকে তিনি মূল্যবান উপহার হিসেবে গ্রহণ করেন। আর এরূপ পরামর্শের মাধ্যমে তিনি লক্ষ্মীপুরের উন্নয়নের পথকে দিন দিন দ্রুত প্রসারিত করে চলেছেন। ছাত্র-রাজনীতি দিয়ে অভিষেক হয়েছিল তাঁর রাজনৈতিক জীবনের। সে ধারাবাহিকতায় পরবর্তীতে তিনি রাজনৈতিক বিভিন্ন কর্মকান্ডে সম্পৃক্ত হয়েছেন; স্থানীয় এবং জাতীয় গুরুত্বপূর্ণ বিভিন্ন ইস্যুতে সক্রিয় অংশগ্রহণ করেছেন। ঊনসত্তরের গণঅভ্যুত্থানে ঢাকা বিশ্ববিদ্যালয়ের ছাত্র-সমাজকে ১১ দফার আন্দোলনে সংগঠিত করেছেন। এছাড়া বঙ্গবন্ধুর ৬ দফা আন্দোলনেও তিনি সক্রিয় ভূমিকা রেখেছেন। আইয়ুব বিরোধী আন্দোলন ও লক্ষ্মীপুর জেলা বাস্তবায়ন আন্দোলনে কারাবরণ করেছেন। হামিদুর রহমান শিক্ষা কমিশনের বিরুদ্ধে আন্দোলনে তিনি নেতৃত্ব দেন। তিনি মুক্তিযুদ্ধে কেবল সক্রিয়ভাবে অংশগ্রহণই করেননি, সক্রিয় সংগঠক হিসেবে স্বাধীনতা সংগ্রামে অংশগ্রহণ করতে সবাইকে উদ্বুদ্ধ করে দেশপ্রেমের বিরল দৃষ্টান্ত স্থাপন করেছেন। সত্তরের জাতীয় নির্বাচনে ১১ দফা আন্দোলনের অন্যতম রূপকার পূর্ব পাকিস্তান ছাত্রলীগের সাধারণ সম্পাদক, লক্ষ্মীপুরের সন্তান খালেদ মোহাম্মদ আলীকে অত্যন্ত নিষ্ঠা ও একাগ্রতার সাথে সমর্থন দিয়ে জয়যুক্ত করেছিলেন। বীর মুক্তিযোদ্ধা শাহজাহান কামাল ১৯৭৩ সালে বঙ্গবন্ধু শেখ মুজিবুর রহমানের সাথে তৎকালীন সংসদে সংসদ সদস্য নির্বাচিত হয়ে যুদ্ধবিধ্বস্ত, ধ্বংসপ্রাপ্ত দেশের ঘরবাড়ি, রাস্তাঘাট, পুল-কালভার্ট পুনঃনির্মাণে বিপুল উৎসাহ-উদ্দীপনা নিয়ে কাজ শুরু করেছিলেন, যা ১৯৭৫ সালের ১৫ আগস্ট বঙ্গবন্ধু শেখ মুজিবুর রহমান এর হত্যার পর স্থবির হয়ে পড়ে; থমকে দাঁড়ায় সকল উন্নয়ন কর্মকান্ড। দলমত নির্বিশেষে সবার কাছে গ্রহণযোগ্য জনাব শাহজাহান কামাল জাতীয় সংসদ সদস্য হিসেবে দেশ-উন্নয়ন কার্যক্রমের পাশাপাশি নিজ জন্ম-এলাকার মানুষের সেবায় দিবানিশি নিরলস কাজ করে যাচ্ছেন। সংসদ সদস্য হিসেবে নানা ব্যস্ততার মাঝেও তিনি সমাজসেবামূলক কাজে সক্রিয়ভাবে নিবেদিত রয়েছেন। তিনি জেলার শতাধিক স্কুল, কলেজ, মন্দির, মসজিদ, মাদ্রাসা, গ্রামীণ অবকাঠামো উন্নয়ন, রাস্তা-ঘাট, পুল-কালভার্টের উন্নয়ন করেছেন। শাহজাহান কামাল লক্ষ্মীপুর জেলা পরিষদ প্রশাসক এবং জনতা ব্যাংকের ডিরেক্টর থাকাকালীন লক্ষ্মীপুরের গরিব-মেধাবী ছাত্র-ছাত্রীদের শিক্ষা-সহায়তা হিসেবে ৪০ থেকে ৪৫ লক্ষ টাকা অনুদান দিয়েছেন। জটিল রোগীদের লক্ষ্মীপুর থেকে ঢাকায় এনে উন্নত চিকিৎসার ব্যবস্থা করেছেন। সাংবাদিকতা থেকে মন্ত্রী তথ্যপ্রযুক্তি জগতের প্রবাদ পুরুষ মোস্তাফা জব্বার বিজয় কিবোর্ড-এর উদ্ভাবক এবং বাংলা সফ্টওয়্যার-এর জনক মোস্তাফা জব্বার ব্রাহ্মণবাড়িয়া জেলার আশুগঞ্জ থানার চর চারতলা গ্রামে নানার বাড়িতে ১৯৪৯ সালের ১২ আগষ্ট জন্মগ্রহণ করেন। ঘটনাক্রমে দিনটি ছিল আরবী মাসের ১২ রবিউল আওয়াল। তার পৈত্রিক নিবাস নেত্রকোণা জেলার খালিয়াজুরী থানার কৃষ্ণপুর গ্রামে। তাঁর পিতা মরহুম আবদুল জব্বার তালুকদার ছিলেন একজন আধ্যাত্মিক জ্ঞানী পুরুষ, এলাকায় পরিচিত ছিলেন পীর সাহেব হিসেবে। তাঁর সমাজকর্ম ও রাজনৈতিক জীবনও ছিল ঘটনাবহুল। তিনি খালিয়াজুরী থানা আওয়ামী লীগের সভাপতি এবং মুক্তিযুদ্ধের প্রধান সংগঠক ছিলেন। একজন অভিজ্ঞ হোমিও চিকিৎসক হিসেবে তিনি রোগীদের বিনামূল্যে চিকিৎসা ও ঔষধ সরবরাহ করেছেন সারাজীবন। মোস্তাফা জব্বারের মায়ের নাম রাবেয়া খাতুন। তিনি ছিলেন শিক্ষানুরাগী। নিজ সন্তানদের বিদ্যাশিক্ষার পাশাপাশি তিনি স্থানীয় নারী শিক্ষার বিষয়ে ব্যাপকভাবে আগ্রহী হওয়ায় তার সন্তানরা প্রতিষ্ঠা করেন আবদুল জব্বার-রাবেয়া খাতুন বালিকা বিদ্যালয়। মোস্তাফা জব্বার প্রাথমিক শিক্ষা গ্রহণ করেন পৈত্রিক নিবাস নেত্রকোণায়। নিজ থানায় কোনো জুনিয়র স্কুল, হাইস্কুল না থাকায় তিনি হবিগঞ্জ জেলার আজমিরীগঞ্জ থানার এএবিসি হাই স্কুলে মাধ্যমিক শিক্ষা সম্পন্ন করেন। এরপর ঢাকা কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতক (সম্মান) এবং স্নাতকোত্তর ডিগ্রি অর্জন করেন। মোস্তাফা জব্বার কলেজ ও বিশ্ববিদ্যালয় জীবনে ছাত্রকল্যাণমূলক অনেক আন্দোলনে সক্রিয়ভাবে অংশগ্রহণ করেন। তিনি ৬৯ এর গণঅভ্যুত্থান এবং মুক্তিযুদ্ধের বিভিন্ন কর্মকা-ে অংশগ্রহণ করেন। নিজ থানা এলাকার মুক্তিযুদ্ধের প্রধান সংগঠক ছিলেন। কর্মজীবন শুরু হয় সাংবাদিক হিসেবে। তিনি দৈনিক গণকন্ঠ পত্রিকার রিপোর্টার, ঢাকা সাংবাদিক ইউনিয়ন গণকন্ঠ ইউনিটের ইউনিট চিফ, ঢাকা সাংবাদিক ইউনিয়নের সাংগঠনিক সম্পাদক এবং প্রেস ক্লাবের স্থায়ী সদস্য হিসেবে দায়িত্ব পালন করেন। তিনি কয়েকটি মাসিক ও সাপ্তাহিক পত্রিকার সম্পাদক ও প্রকাশক ছিলেন। মোস্তাফা জব্বার দেশের প্রথম বাংলা নিউজ সার্ভিস ‘আবাস’ এর সম্পাদক, চেয়ারম্যান হিসেবে কাজ করছেন। এছাড়াও তিনি বাংলাদেশের পর্যটন শিল্পের বিকাশে বেশ কিছু সময় কাজ করেছেন। তিনি ট্রাভেল এজেন্টদের সংগঠন আটাব এর মহাসচিব হিসেবেও দায়িত্ব পালন করেছেন। মোস্তাফা জব্বার তথ্য-প্রযুক্তির বিকাশ ও উন্নয়নে রেখে চলেছেন অনন্য অবদান। ১৯৮৭ সালে কম্পিউটারে কাজ শুরু করার পর কোনো প্রকারের প্রশিক্ষণ ও প্রাতিষ্ঠানিক শিক্ষা ব্যতিতই ১৯৮৭ সালেই সাপ্তাহিক আনন্দপত্র প্রকাশ করেন। সেটি ছিল বাংলাদেশে বাংলা হরফে কম্পিউটার কম্পোজ করা প্রথম পত্রিকা। এর আগে ১৯৮৬ সালে ইংরেজি ভাষায় প্রকাশিত সাপ্তাহিক ঢাকা কুরিয়ার কম্পিউটারে প্রকাশ করার ক্ষেত্রেও তাঁর গুরুত্বপূর্ণ ভূমিকা ছিল। ১৯৮৭ সালে ডেইলী নিউজ নামক ইংরেজি দৈনিক পত্রিকা কম্পিউটারে প্রকাশের দায়িত্ব পালন করেন। এর পাশাপাশি তিনি দেশের সকল মুদ্রণ, প্রকাশনা প্রতিষ্ঠান ও সংবাদপত্রে কম্পিউটার প্রযুক্তি প্রয়োগ করেন। তিনি কম্পিউটার শিক্ষায় ১৫ হাজারের বেশি লোককে শিক্ষিত করে তুলেছেন এবং ৬০ হাজার লোকের কর্মসংস্থানের ব্যবস্থা করেছেন। তাঁর তৈরি বিজয় কীবোর্ড, বিজয় বাংলা সফ্টওয়্যার এবং বাংলা ও অসমীয়া ফন্ট এখন বাংলাদেশে শতকরা ৯৯ ভাগ, ভারতের পশ্চিমবঙ্গে শতকরা ৮০ ভাগ এবং বিশ্বের অন্যত্র শতকরা ৯০ ভাগ ব্যবহৃত হয়। তার বিজয় সফ্টওয়্যার এখন ভারত, আমেরিকা, ইউরোপ ইত্যাদি দেশ ও মহাদেশে রপ্তানি হয়। মোস্তাফা জব্বার বাংলাদেশ কম্পিউটার সমিতির অন্যতম প্রতিষ্ঠাতা, সভাপতি হিসেবেও দায়িত্ব পালন করছেন। বর্তমানে বেসিস এর সভাপতি তিনি। তাঁর লেখা বইÑ ‘মাধ্যমিক কম্পিউটার শিক্ষা’ মাধ্যমিক স্তরের একমাত্র পাঠ্যবই। উচ্চ-মাধ্যমিক কম্পিউটার শিক্ষা বইটি উচ্চ-মাধ্যমিক পর্যায়ের প্রথম ও অন্যতম পাঠ্যবই। তিনি উপন্যাসও রচনা করেছেন। মোস্তাফা জব্বার নিজ গ্রামে প্রতিষ্ঠা করেছেন আলিমুদ্দিন-আরজেন্নেসা উচ্চ বিদ্যালয়। ১৯৯৭ সালে ভাই-বোনদের নিয়ে প্রতিষ্ঠা করেন আবদুল জব্বার-রাবেয়া খাতুন স্কুল নামে একটি বালিকা বিদ্যালয়। আনন্দ মাল্টিমিডিয়া স্কুল মোস্তাফা জব্বার এর বিশাল কীর্তি। এখন চট্টগ্রামের নাসিরাবাদ ও চাঁদগাঁও, কক্সবাজার, রাঙ্গামাটি, ফেনী, নরসিংদী, মনোহরদী-টঙ্গী, ময়মনসিংহ, গৌরীপুর, হোমনা ও বগুড়ায় এ স্কুলগুলো চালু আছে। তিনি ব্রাহ্মণবাড়িয়া জেলার বাঞ্ছারামপুরের ছয়ফুল্লাহকান্দিতে প্রথম বিজয় ডিজিটাল স্কুল প্রতিষ্টা করেছেন। মোস্তাফা জব্বার ভারত, পাকিস্তান, নেপাল, থাইল্যান্ড, মালয়েশিয়া, সিঙ্গাপুর, হংকং, ম্যাকাও, দক্ষিণ কোরিয়া, নেদারল্যান্ড, জার্মানি, যুক্তরাজ্য, ফিলিপাইন, আমেরিকা, রাশিয়া, চীন, যুক্তরাজ্য, সৌদি আরব ও লাওসসহ বিশ্বের অনেকগুলো দেশ ভ্রমণ করেছেন। স্কুলশিক্ষক থেকে মন্ত্রী নারায়ণ চন্দ্র চন্দ হাজার হাজার শিক্ষার্থীর প্রিয় স্যার খুলনা-৫ আসনের সংসদ সদস্য নারায়ণ চন্দ্র চন্দ মন্ত্রী হয়েছেন। এই খবরে যারপরনাই খুশি খুলনার ডুমুরিয়া উপজেলার মানুষ। আনন্দ মিছিল ও মিষ্টিমুখ করেছেন তারা। রাজনীতির তৃণমূল থেকে ধাপে ধাপে উঠে আসা নারায়ণ চন্দ্র চন্দ বর্ণাঢ্য রাজনৈতিক ও কর্মজীবনের অধিকারী। ক্লিন ইমেজের অধিকারী তিনি মন্ত্রিসভার অন্তর্ভুক্ত হয়েছেন। দায়িত্ব পেয়েছেন মৎস্য ও প্রাণিসম্পদ মন্ত্রণালয়ের মন্ত্রী হিসেবে। খুলনা জেলার ডুমুরিয়া উপজেলার উলা গ্রামের চন্দ বংশের কালীপদ চন্দের মেজো ছেলে নারায়ণ চন্দ্র চন্দের জš§ ১৯৪৫ সালের ১২ মার্চ। রাজশাহী বিশ্ববিদ্যালয় থেকে ১৯৬৬ সালে তিনি রাষ্ট্রবিজ্ঞানে অনার্স এবং ১৯৬৭ সালে একই বিষয়ে একই বিশ্ববিদ্যালয় থেকে স্নাতকোত্তর ডিগ্রি অর্জন করেন। মাস্টার্স পরীক্ষা দিয়েই নারায়ণ চন্দ্র চন্দ ডুমুরিয়া উপজেলার নোয়াকাটি মাধ্যমিক বিদ্যালয়ের প্রধান শিক্ষক হিসেবে কর্মজীবন শুরু করেন। পরে ১৯৭৩ সালের প্রথম দিকে ডুমুরিয়া মাধ্যমিক বিদ্যালয়ের প্রধান শিক্ষকের দায়িত্ব গ্রহণ করেন। তিনি একটানা প্রায় ঊনচল্লিশ বছর শিক্ষকতা করেছেন। ১৯৬৭ সালে আওয়ামী লীগের রাজনীতির সঙ্গে যুক্ত হন। ১৯৬৮ সালে ডুমুরিয়া থানা কমিটির সাংগঠনিক সম্পাদক, ১৯৮৪ সালে সাধারণ সম্পাদক, ১৯৯৫ সালে ডুমুরিয়া উপজেলা আওয়ামী লীগের সভাপতি নির্বাচিত হন। একই পদে এখনো তিনি দায়িত্ব পালন করছেন। তিনি আওয়ামী লীগ খুলনা জেলা কমিটির নির্বাহী সদস্য। নারায়ণ চন্দ্র চন্দ বাংলাদেশের সর্বপ্রথম ইউনিয়ন পরিষদ নির্বাচনে ডুমুরিয়া উপজেলার ভা-ারপাড়া ইউনিয়ন পরিষদে চেয়ারম্যান পদে নির্বাচিত হন। এরপর একটানা ছয় বার একই ইউনিয়নের চেয়ারম্যান নির্বাচিত হয়েছেন। সাবেক স্বাস্থ্যমন্ত্রী সালাহউদ্দিন ইউসুফের মৃত্যুর পর ২০০০ সালের ২০ ডিসেম্বর অনুষ্ঠিত উপনির্বাচনে নারায়ণ চন্দ্র চন্দ খুলনা-৫ (ডুমুরিয়া-ফুলতলা) আসনে প্রথমবার সংসদ সদস্য নির্বাচিত হন। ২০০১ সালের অষ্টম সংসদ নির্বাচনে তিনি চারদলীয় জোট প্রার্থীর কাছে পরাজিত হন। ২০০৮ সালের নবম সংসদ নির্বাচনে আবারও সংসদ সদস্য নির্বাচিত হন। ২০১৪ সালের ৫ জানুয়ারির দশম সংসদ নির্বাচনে তিনি বিনা প্রতিদ্বন্দ্বিতায় নির্বাচিত হন। এরপর তিনি মৎস্য ও প্রাণিসম্পদ মন্ত্রণালয়ের প্রতিমন্ত্রী হিসেবে দায়িত্ব পান। আর এখন নতুন বছরে দায়িত্ব পেলেন মন্ত্রীর। নারায়ণ চন্দ্র চন্দ বলেন, মানুষ আমাকে ভালোবাসে। তাদের ভালোবাসায় আজকের এই অর্জন। জীবনের শেষ দিনটি পর্যন্ত মানুষের জন্যই কাজ করতে চাই। দক্ষিণাঞ্চলের চিংড়ি শিল্পসহ মৎস্য সেক্টরের উন্নয়নে কাজ করতে চাই। চাই সবার সহযোগিতা। রাজবাড়ীর ৪ বার নির্বাচিত এমপি কাজী কেরামত আলী এবার শিক্ষা প্রতিমন্ত্রী রাজবাড়ীতে আওয়ামী লীগের রাজনীতিতে প্রভাবশালী কাজী পরিবারের ছেলে কাজী কেরামত আলীর জন্ম ১৯৫৪ সালের ২২ এপ্রিল রাজবাড়ী জেলার সজ্জনকান্দায়। তাঁর পিতা কাজী হেদায়েত হোসেন এবং মাতা মনাক্কা বেগম। তাঁর স্ত্রীর নাম রেবেকা সুলতানা। কাজী কেরামত আলী রাজবাড়ী ইয়াসিন উচ্চ বিদ্যালয় থেকে এসএসসি, রাজবাড়ী সরকারি কলেজ থেকে এইচএসসি এবং ঢাকা বিশ্ববিদ্যালয় থেকে বি.কম সম্মানসহ এম.কম ডিগ্রি অর্জন করেন। তিনি ব্যবসার পাশাপাশি বাংলাদেশ আওয়ামী লীগের রাজনীতির সাথে জড়িত। তিনি ১৯৯০ থেকে অদ্যাবধি রাজবাড়ী জেলায় বাংলাদেশ আওয়ামী লীগের সাধারণ সম্পাদক হিসেবে দায়িত্ব পালন করছেন। ১৯৯২ সালে রাজবাড়ী-১ থেকে ৫ম জাতীয় সংসদে বাংলাদেশ আওয়ামী লীগের মনোনয়নে উপ-নির্বাচনে সংসদ সদস্য নির্বাচিত হন কাজী কেরামত আলী। ১৯৯৬ সালে ৭ম জাতীয় সংসদে এবং ২০০৮ সালের ২৯ ডিসেম্বর অনুষ্ঠিত ৯ম জাতীয় সংসদ ও ২০১৪ সালে ১০ম জাতীয় সংসদে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তিনি ৫ম জাতীয় সংসদে টেলিযোগাযোগ মন্ত্রণালয় সম্পর্কিত স্থায়ী কমিটির সদস্য এবং ৭ম জাতীয় সংসদে মহিলা ও শিশু বিষয়ক মন্ত্রণালয় এবং ত্রাণ ও দুর্যোগ ব্যবস্থাপনা মন্ত্রণালয় সম্পর্কিত সংসদীয় স্থায়ী কমিটির সদস্য, নবম জাতীয় সংসদে সংস্কৃতি বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি ও সংস্কৃতি বিষয়ক মন্ত্রণালয় সম্পর্কিত সংসদীয় স্থায়ী কিমিটির সদস্য হিসেবে দায়িত্ব পালন এবং জাতীয় সংসদে লাইব্রেরি কমিটির সদস্য হিসেবে দায়িত্ব পালন করেন। প্রতিমন্ত্রী ১৯৯৬ থেকে রাজবাড়ী জেলার বাংলাদেশ ডায়াবেটিক সমিতির সভাপতি, রাজবাড়ী জেলার রোটারি ক্লাবের সদস্য এবং রাজবাড়ী জেলা রেড ক্রিসেন্ট সোসাইটির জীবন সদস্য। ইংরেজি ভাষায় দক্ষ কাজী কেরামত আলী প্রধানমন্ত্রী শেখ হাসিনার সফরসঙ্গী হিসেবে কুয়েত সফর এবং সরকারি ও ব্যক্তিগত প্রয়োজনে আমেরিকা, কানাডা, চীন, জাপানসহ বিশ্বের অনেক দেশ সফর করেছেন।\nবিমান হবে এশিয়ার একটি লাভজনক প্রতিষ্ঠান -শাহজাহান কামাল\nদায়িত্ব গ্রহণের পর এ কে এম শাহজাহান কামাল এমপি বলেন, বঙ্গবন্ধু শেখ মুজিবুর রহমানের আদর্শ লালন করে মানুষের জন্য রাজনীতি করছি। কখনো লোভ করিনি। প্রধানমন্ত্রী শেখ হাসিনা উন্নয়নের উচ্চ শিখড়ে দেশকে এগিয়ে নিয়ে যাচ্ছেন। তিনি মুক্তিযুদ্ধের চেতনা প্রতিষ্ঠা করে সমৃদ্ধ বাংলাদেশ গড়তে বিরামহীনভাবে কাজ করছেন। এ কে এম শাহজাহান কামাল বলেন, মন্ত্রী হিসেবে আমার কাজ হবে দেশের সেবা করা। প্রধানমন্ত্রীর নির্দেশে দেশকে উন্নয়নের দিকে এগিয়ে নেয়া। মন্ত্রিত্বকে আমি সেবা বলে মনে করি। সম্প্রতি বেসামরিক বিমান পরিবহন মন্ত্রণালয়ে এসে নিজের দায়িত্ব বুঝে নেন শাহজাহান কামাল। পরে মন্ত্রণালয়ের সভাকক্ষে কর্মকর্তা-কর্মচারীদের সঙ্গে এক পরিচিতি সভা অনুষ্ঠিত হয়। এ সময়ে মন্ত্রণালয়ের কর্মকর্তা-কর্মচারিরা নতুন মন্ত্রীর সাথে পরিচিত হন। বিমান মন্ত্রণালয় থেকে সমাজকল্যাণ মন্ত্রণালয়ে নিযুক্ত রাশেদ খান মেনন কর্মকর্তাদের উদ্দেশ্যে তার সময়কালের কর্মকান্ড তুলে ধরেন। পাশাপাশি নতুন দায়িত্ব পাওয়া বিমান ও পর্যটন মন্ত্রীকে তিনি সহযোগিতা অব্যাহত রাখার আশ্বাস দেন। এ সময়ে নবনিযুক্ত বিমানমন্ত্রী মন্ত্রণালয় পরিচালনার ক্ষেত্রে সকলের সহযোগিতা কামনা করে বলেন, বাইরে থেকে বিমানের অনেক বদনাম শুনেছি। বিমানকে লাভজনক করা খুব কঠিন কাজ না। বিমানকে লাভজনক প্রতিষ্ঠানে পরিণত করার চেষ্টা করবো। শাহজাহান কামাল বলেন, তিনি বেশি দিন সময় পাবেন না। এর মধ্যে তাকে মন্ত্রণালয়ে আসতে হবে, সংসদে যেতে হবে, আবার এলাকায়ও যেতে হবে। কর্মকর্তাদের সহযোগিতা চান তিনি এসময়। তিনি বলেন, প্রধানমন্ত্রী আমাকে দায়িত্ব দিয়েছেন, আমি আমার জীবনের বিনিময়ে হলেও, আমার রক্ত দিয়ে হলেও বিমানকে লাভজনক করবো। একেএম শাহজাহান কামাল এমপি বলেন, নেতিবাচক ইমেজ দূর করে বিমান যাতে নিরাপত্তা ও আস্থার প্রতীক হয় সে লক্ষ্যে কাজ করব। এ মন্ত্রণালয়ের দায়িত্ব নেয়াকে অনেকে ‘আগুনে নিক্ষেপের’ সঙ্গে তুলনা করছেন। কিন্তু সেই আগুনকে আমি পানিতে পরিণত করব। বিমানকে এশিয়ার একটি লাভজনক প্রতিষ্ঠানে রূপ দেব। পর্যটন শিল্প যাতে সরকারের নীতিনির্ধারণী মহলের কাছে যথাযথ গুরুত্ব পায় সে প্রচেষ্টাও অব্যাহত থাকবে। নতুন মন্ত্রী সাংবাদিকদের বলেন, দেশের অর্থনৈতিক উন্নয়ন, কর্মসংস্থান ও ভাবমূর্তি বৃদ্ধিতে এভিয়েশন ও পর্যটন খাত গুরুত্বপূর্ণ ভূমিকা পালন করতে পারে। এ সম্ভাবনাকে কাজে লাগাতে পারলে এ খাত হতে পরে দেশের সমৃদ্ধির অন্যতম হাতিয়ার। গত চার বছরে দেশের প্রধান বিমানবন্দর শাহজালালের নিরাপত্তা প্রশ্নবিদ্ধ হয়েছে একাধিক ঘটনায়। নিরাপত্তা শঙ্কার কারণ দেখিয়ে যুক্তরাজ্য কার্গো বহনে নিষেধাজ্ঞা দিয়েছে। তাতে মুনাফায় বড় ধস নেমেছে। প্রধানমন্ত্রীর বিমানে ত্রুটির ঘটনা নিয়েও সমালোচিত হয়েছে এ মন্ত্রণালয়। এক প্রশ্নের জবাবে শাহজাহান কামাল বলেন, বিমানে চড়লে ঠিকমতো সার্ভিস দেয় না এবং জনগণ বিমানের ভালো সার্ভিস পায় না। এটা বাইরের লোকজন বলছে। বাইরের বদনামটা আমি শুনছি। আসলে বাইরে যতটুকু শোনা যায় প্র্যাকটিক্যাল ততটুকু নয়, এই বদনামকে আমি ধুয়েমুছে সুন্দর করে পরিষ্কার করে দেব। বিমানকে লাভজনক করতে কী কী পদক্ষেপ নেবেন- এমন প্রশ্নের জবাবে মন্ত্রী বলেন, বিমানকে লাভজনক করা খুব কঠিন কাজ নয়। আমি জাতির জনকের সঙ্গে কাজ করেছি। এখন আমি কাজ করছি বঙ্গবন্ধুর কন্যার সঙ্গে। এই মন্ত্রণালয়কে লাভজনক প্রতিষ্ঠান করার জন্য জীবন আর রক্ত দিয়ে চেষ্টা করব। নয় মাসে এই মন্ত্রণালয়কে লাভজনক প্রতিষ্ঠান করে দেখাব। নতুন পরিকল্পনা নিয়ে নিষ্ঠা ও সততার সঙ্গে কাজ করে যাব। এ সময় বিমানকে পুরো এশিয়া মহাদেশের একটি লাভজনক প্রতিষ্ঠানে রূপান্তরিত করার আশার কথাও শোনান শাহজাহান কামাল। আগের মন্ত্রী রাশেদ খান মেননকে নিজের ‘ভাই’ সম্বোধন করে মন্ত্রী কামাল বলেন, তিনি একজন প্রগতিশীল নেতা। দেশপ্রেমিক। তিনি কোনো সম্পদের মালিক নয়। অর্থের জন্য রাশেদ খান মেনন রাজনীতি করেননি। আমি তাকে ছাত্রজীবন থেকে চিনি। এ কে এম শাহজাহান কামাল বলেন, মাননীয় প্রধানমন্ত্রী যে দায়িত্ব দিয়েছেন এটা আমার জন্য অনেক বেশি সময়। আমি মনে করি, এক বছর এটা আমার জন্য চ্যালেঞ্জ।\nসরকারের ডিজিটাল রূপান্তর করব, আমার প্রথম কাজ ইন্টারনেট সহজলভ্য করা -মোস্তাফা জব্বার\nইন্টারনেট নিয়ে ‘অনৈতিক’ ব্যবসা ভেঙে দিয়ে তা সাধারণ মানুষের নাগালের মধ্যে পৌঁছে দেয়ার প্রত্যয় ব্যক্ত করেছেন নবনিযুক্ত ডাক, টেলিযোগাযোগ ও তথ্য-প্রযুক্তি মন্ত্রী মোস্তাফা জব্বার। মন্ত্রী হিসেবে নিজের অগ্রাধিকারের তিনটি ক্ষেত্র তিনি উল্লেখ করেছেন। এগুলো হচ্ছে ইন্টারনেটের দাম সাধারণ মানুষের আয়ত্তের মধ্যে আনা, শিক্ষার ডিজিটাল রূপান্তর করা এবং ইন্টারনেটের সুফল পৌঁছে দিতে বাংলা ভাষায় কনটেন্ট তৈরি করা। মন্ত্রণালয়ের দায়িত্ব নেয়ার পর সাংবাদিকদের তিনি এসব কথা বলেন। কারওয়ান বাজারে বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেস (বেসিস) কার্যালয়ে এক সংবর্ধনার আয়োজন করা হয়। এতে বেসিসসহ তথ্য-প্রযুক্তি খাতের বিভিন্ন সংগঠনের নেতারা মোস্তাফা জব্বারকে অভিনন্দন জানান। এ সময় তিনি সাংবাদিকদের সঙ্গেও আলাদাভাবে কথা বলেন। ডিজিটাল বাংলাদেশ বেগবান করতে আগে সরকারের মধ্যে ডিজিটাল চর্চা নিশ্চিত করতে চান মোস্তাফা জব্বার। তিনি বলেন, আমার বড় এজেন্ডা সরকারের ডিজিটাল রূপান্তর। সরকারের মধ্যে কারা ডিজিটাল রূপান্তর চায় না, তা আমার জানা আছে। তাদের ধরে ডিজিটালে অভ্যস্ত করতে পদক্ষেপ নেব। এত স্বপ্ন মাত্র এক বছরে কিভাবে বাস্তবায়ন করবেন জানতে চাইলে তিনি বলেন, ওয়ান ইয়ার ইজ এনাফ। এই এক বছরের মধ্যে আমি প্রথম ১০০ দিনে কী করব তার একটি অ্যাকশন প্ল্যান তৈরি করব। আমি এত দিন যেসব দাবি-দাওয়া নিয়ে আন্দোলন করেছি, সেগুলো বাস্তবায়ন করা আমার নৈতিক দায়িত্ব। আমি তা তথ্য-প্রযুক্তি খাতের সবাইকে নিয়ে তা করতে পারব। দেশের তথ্য-প্রযুক্তি খাতের কানাগলি ভাঙবেন বলেও হুঁশিয়ারি দেন মোস্তাফা জব্বার। তিনি বলেন, টেলিকম খাত ক্যান্সারে আক্রান্ত। আর আইসিটিতে অনেক কানাগলি আছে, যা ভাঙতে হবে। কত দিনের মধ্যে ইন্টারনেট সমস্যার সমাধান দেখা যাবে- এমন প্রশ্নের জবাবে মন্ত্রী বলেন, আমি খুব শিগগির টেলিযোগাযোগ নিয়ন্ত্রক সংস্থাসহ সবার সঙ্গে বসব। তারা কেন এত দিনে ইন্টারনেটের দাম যৌক্তিক পর্যায়ে আনতে পারেনি, গতি বাড়াতে মোবাইল ফোন অপারেটরদের বাধ্য করতে পারেনি, তা জানব। এরপর প্রয়োজনীয় ব্যবস্থা নেব। মোস্তাফা জব্বার আরো বলেন, আমি ইংরেজি কিংবা অন্য ভাষার বিরোধী নই। কিন্তু যে দেশের ৯৬ শতাংশ মানুষ যে ভাষা বোঝে তাদের প্রতি এবং ভাষা শহীদদের প্রতি সম্মান দেখিয়ে আমার মন্ত্রণালয়ে যোগাযোগসহ সব ভাষা হবে বাংলা। তিনি বলেন, গ্রামীণফোন কিংবা মাইক্রোসফট আমার মন্ত্রণালয়ে চিঠি লিখলে বাংলা ভাষাতেই লিখতে হবে। এ জন্য তাদেরও বাংলা ভাষা জানা লোক অফিসে রাখতে হবে। ইংরেজি ভাষা বাংলায় এবং বাংলা ভাষা ইংরেজিতে শোনার জন্য আইসিটি ডিভিশনের একটি প্রকল্পের কাজ চলছে বলেও জানান বিজয় সফটওয়্যারের জনক। তিনি বলেন, আমার মন্ত্রণালয়ে দেশের ডিজিটাল রূপান্তরের কাজ দেশি কম্পানিই করবে। বিদেশি কম্পানিকে অগ্রাধিকার দেয়ার সংস্কৃতি বন্ধ হবে। তিনি দেশি কম্পানিগুলোকে প্রতিযোগিতার মাধ্যমে কাজ পাওয়ার পরামর্শ দেন। কোনো অনৈতিক দাবি নিয়ে তাঁর কাছে না আসার জন্য অনুরোধ করেন। তিনি বলেন, আমি এক বছরের মেয়াদে ৬৯ বছরের অর্জন মুছে ফেলতে চাই না। তথ্য-প্রযুক্তি খাতের অন্যতম সংগঠন বেসিস’র সভাপতি হওয়ার আগে মোস্তাফা জব্বার বাংলাদেশ কম্পিউটার সমিতির (বিসিএস) চারবার সভাপতি ছিলেন। ছিলেন বেসিসের প্রতিষ্ঠাতা সহসভাপতি ও পরিচালক। দেশের তথ্য-প্রযুক্তি খাতে কয়েক যুগ ধরে এই পথচলায় তিনি খাতটির শুরু থেকে ভালো-মন্দ, আশা-হতাশা, সাফল্য- সব সময়ের সাক্ষী। তাই এ খাতের অনেক কিছুই তাঁর নখদর্পণে বলে জানান তিনি। সরকার ও প্রধানমন্ত্রীর দূরদর্শিতায় কৃতজ্ঞতা প্রকাশ করে মোস্তাফা জব্বার বলেন, আমি মন্ত্রী হতে চাই না, আপনাদের ‘জব্বার ভাই’ হয়ে থাকতে চাই। আগেও আমাকে যেভাবে তথ্য-প্রযুক্তি খাতের নানা সমস্যায় সব সময় পাশে পাওয়া গিয়েছিল, এখনো পাওয়া যাবে। তবে মন্ত্রী হিসেবে যেহেতু আমার কিছু ক্ষমতা থাকবে, তাই সেই ক্ষমতা দেশের তথ্য-প্রযুক্তি খাতের উন্নয়নে কাজে লাগাব। সরকারের যে ডিজিটাল বাংলাদেশ ভিশন আছে তার সত্যিকার বাস্তবায়ন নিশ্চিত করতে কাজ করব। কম্পিউটারে বাংলা লেখার সফটওয়্যার ‘বিজয়’-এর উদ্ভাবক মোস্তাফা জব্বার তাঁর কর্মজীবন শুরু করেন সাংবাদিক হিসেবে। নিজের সাংবাদিকতাজীবনের কথা স্মরণ করে বলেন, এখনো আমার পাসপোর্টে সাংবাদিক পরিচয় আছে। এখনো আমি দেশের তিনটি পত্রিকায় কলাম লিখি। দেশের তথ্য-প্রযুক্তি খাতকে এগিয়ে নিতে আইসিটি সাংবাদিকরা ব্যাপক অবদান রেখে চলেছেন।\nঅতীতের অর্জন ধরে রাখা এবং নতুন নতুন বিষয় সংযোজন করা হবে -নারায়ন চন্দ্র চন্দ\nধানম-িতে বঙ্গবন্ধুর প্রতিকৃতিতে শ্রদ্ধা জানাতে গিয়ে নারায়ন চন্দ্র সাংবাদিকদের বলেন, আমরা মৎস্য উৎপাদনে স্বয়ংসম্পূর্ণ হয়েছি। অল্প দিনের মধ্যেই এর আনুষ্ঠানিক ঘোষণা দেব। প্রাণিসম্পদেও আমরা অনেক দূর এগিয়েছি। মাংস উপাদন ৭ গুণ বেড়েছে। অতীতের এসব অর্জন ধরে রাখা এবং নতুন নতুন বিষয় সংযোজন করা হবে। নারায়ন চন্দ্র চন্দ বলেন, দেশের সকল শ্রেণি ও পেশার মানুষকে এক সাথে দেশের উন্নয়নে কাজ করে যেতে হবে। যা দেশের মহান স্বাধীনতা চেতনার অংশ। তিনি বলেন, বঙ্গবন্ধু শেখ মুজিবুর রহমানের নেতৃত্বে আমরা একটি স্বাধীন দেশ পেয়েছি। বঙ্গবন্ধুর স্বপ্নের সোনার বাংলা গড়তে তারই কন্যা প্রধানমন্ত্রী শেখ হাসিনা প্রচেষ্টা চালিয়ে যাচ্ছে। ‘পাচার ঠেকাতে’ ইলিশ রফতানির সুযোগ দেয়া হবে বলে জানিয়েছেন মৎস্য ও প্রাণিসম্পদমন্ত্রী নারায়ণ চন্দ্র চন্দ। তিনি বলেন, আমরা রফতানির দিকে যেতে চাচ্ছি এই কারণেও যে আমাদের ইলিশ উৎপাদন বেড়েছে, আন্তর্জাতিক বাজারেও চাহিদা রয়েছে। সে জন্য আমরা কিছুটা রফতানি করতে চাই। মন্ত্রী জানান, উপকূলীয় অঞ্চলের জেলেদের দাদনের হাত থেকে রক্ষায় তাদের স্বাবলম্বী করে তুলতে একটি প্রকল্প নেয়া হচ্ছে এবং গভীর সমুদ্র থেকে মাছ আহরণ করতে গবেষণা চলছে। আগামী এক থেকে দুই বছরের মধ্যে দেশে দুধের ঘাটতিও পূরণ করা সম্ভব হবে বলে আশা প্রকাশ করেন মন্ত্রী। তিনি বলেন, মন্ত্রণালয়ের কর্মকর্তা-কর্মচারীসহ সংশ্লিষ্ট সবাইকে নিয়ে আমরা পুষ্টি চাহিদা পূরণে মৎস্য ও প্রাণিজ আমিষ, দুধ, ডিমসহ সব ক্ষেত্রে অতিদ্রুত স্বয়ংসম্পূর্ণতা অর্জন করতে চাই। মাংসের দাম নিয়ে এক প্রশ্নের জবাবে মন্ত্রী বলেন, ব্রয়লার মুরগির দাম কম। চেষ্টা করছি অন্যগুলো (মাংসের দাম) নিয়ন্ত্রণে আনতে। উৎপাদন খরচ অনেক বেশি হয়। এই খরচ নিয়ন্ত্রণ করতে পারলে দাম কমবে। দেশে পর্যাপ্তসংখ্যক গরু উৎপাদন হওয়ায় বিদেশ থেকে আপাতত আর আমদানির পরিকল্পনা নেই বলে জানান প্রাণিসম্পদমন্ত্রী নারায়ণ। মন্ত্রী বলেন, আমাদের দেশীয় উৎপাদন যদি চাহিদা মেটাতে পারে তাহলে বিদেশ থেকে কেন (গরু) আমদানি করবো? আমদানি হলে খামারিরা মার খাবে, সেটা নিশ্চয়ই করবো না।\nযেসব গ্যাপ আছে, সেগুলো সমন্বয় করে পূরণের চেষ্টা করব -কেরামত আলী\nশপথ অনুষ্ঠান শেষে রাতে বঙ্গভবন থেকে বেরিয়ে আসার পর সাংবাদিকদের নবনিযুক্ত শিক্ষা প্রতিমন্ত্রী কেরামত আলী বলেন, যে দায়িত্ব আমাকে দেয়া হয়েছে তা সম্মানের সঙ্গে পালন করব। প্রশ্নফাঁস নিয়ে সমালোচনার মধ্যে থাকা শিক্ষা মন্ত্রণালয়ের সমস্যাগুলো কীভাবে মোকাবেলা করবেন- এমন প্রশ্নে নতুন এই প্রতিমন্ত্রী বলেন, যেসব গ্যাপ আছে, সেগুলো সমন্বয় করে পূরণের চেষ্টা করব। শিক্ষা মন্ত্রণালয়ের কারিগরি ও মাদরাসা বিভাগের নবনিযুক্ত প্রতিমন্ত্রী কাজী কেরামত আলী কারিগরি শিক্ষাকে ঢেলে সাজানোর অঙ্গীকার করেছেন। কেরামত আলী বলেন, কারিগরি শিক্ষা দেশের মূল চালিকাশক্তি। এ শিক্ষাব্যবস্থাকে ডিজিটাইজড করতে হবে। আমরা সে লক্ষ্যে কাজ করে যাব। তিনি বলেন, শিক্ষাব্যবস্থায় বর্তমানে প্রশ্ন ফাঁস একটি বড় সমস্যা। এর থেকে বেরিয়ে আসতে হবে। এখন থেকে যেন আর কোনোভাবে প্রশ্ন ফাঁস না হয় সেদিকে নজর দিতে হবে। আওয়ামী লীগ নেতৃত্বাধীন বর্তমান সরকারের শিক্ষামন্ত্রী নুরুল ইসলাম নাহিদ গত ২০০৯-২০১৪ মেয়াদেও একই দায়িত্বে ছিলেন। আর প্রাথমিক ও গণশিক্ষা মন্ত্রণালয়ের মন্ত্রী হিসেবে আছেন মোস্তাফিজুর রহমান ফিজার।\nদপ্তর বদল হওয়া তিন মন্ত্রী ও এক প্রতিমন্ত্রী বিভিন্ন সংবাদমাধ্যমের কাছে তাঁদের প্রতিক্রিয়া ব্যক্ত করেছেন। তারই টুকরো অংশ তুলে ধরা হলো-\nযদি কাজ না করতাম, তাহলে এই শকটা পেতাম না -তারানা হালিম\nতথ্য প্রতিমন্ত্রী তারানা হালিম বলেন, প্রচ- প্রতিরোধের মুখে আমি বায়োমেট্রিক পদ্ধতিতে মোবাইল ফোনের সিম নিবন্ধন সম্পন্ন করেছি। বাংলা ভাষায় ডট বাংলা ডোমেইন চালু করেছি। সিম নিবন্ধন যাচাইয়ের জন্য প্ল্যাটফর্ম করেছি। মোবাইল ফোনের সেবার মান বাড়াতে স্প্রেকট্রাম নিলামের ব্যবস্থা নিয়েছি। কয়েক মাস পরেই ফোরজি আসছে। বঙ্গবন্ধু স্যাটেলাইটের উক্ষেপণের প্রস্তুতিও প্রায় সম্পন্ন। স্যাটেলাইট বিষয়ে মানুষের কোনো ধারণা ছিল না, থাকলেও ভ্রান্ত ধারণা ছিল। আমি সেই ধারণা সৃষ্টি করেছি এবং ভ্রান্ত ধারণা পাল্টে দিয়েছি। আমার কষ্টের কারণ, আমি স্যাটেলাইটের জন্মপ্রক্রিয়ার সাথে জড়িত ছিলাম, কিন্তু উক্ষেপণের সময় থাকছি না।\nতারানা হালিম বলেন, দেশে দ্বিতীয় সাবমেরিন কেবল যুক্ত হয়েছে। টেসিসকে লাভজনক করতে পেরেছি। খুলনাতে কেবল শিল্প লিমিটেডও লাভজনক পর্যায়ে পৌঁছে গেছে। গত আড়াই বছরে এসব কাজে আমাকে অনেক শ্রম দিতে হয়েছে। এই শ্রমের পেছনে আমার একটাই উদ্দেশ্য ছিল- প্রধানমন্ত্রীর মুখ উজ্জ্বল করব, সরকারের সফলতা নিশ্চিত করব। এমন কেউ বলতে পারবে না, এসব কাজে আমার শ্রম, আন্তরিকতা ও একনিষ্ঠতা কম ছিল। বিদেশে গেছি, প্রাইভেট সেক্টর সাথে নিয়ে ঘুরিনি। আমি যদি কাজ না করতাম তাহলে এই শকটা পেতাম না। অবৈধ ভিওআইপির বিরুদ্ধে যুদ্ধ করলাম। তার ফল কি এটা হতে পারে? আমি ফেরেশতা নই, মানুষ, কষ্ট তো হবেই। তথ্য প্রতিমন্ত্রী বলেন, তথ্য মন্ত্রণালয়ে প্রতিমন্ত্রীর দায়িত্ব পেয়েছি। এখানে কী করব জানি না। আমি ভাবতে চাই। আমি টেলিযোগাযোগ সেক্টরে পয়সা কামাতে আসিনি। দুর্নীতি করতে আসিনি। কাজ করতে এসেছিলাম। এই সেক্টরটাকে পরিষ্কার করতে চেয়েছিলাম। তার পরও আমি প্রধানমন্ত্রীর কাছে কৃতজ্ঞ। আমি তাঁকে ভালোবাসি। আপা আমাকে এমপি করেছেন, প্রতিমন্ত্রী করেছেন, বিশ্বাস করেছেন। বঙ্গবন্ধুর আদর্শকে ধারণ করে তাঁর সেই বিশ্বাস এবং আশ্বাস রাখার চেষ্টা করেছি। তিনি বলেছিলেন, সৎ থাকো, মন দিয়ে কাজ করো। আমি তাই করে যাচ্ছি। তিনি আমাকে ভালোবেসেই হয়তো তথ্য মন্ত্রণালয়ে দিয়েছেন; এটা আমি বিশ্বাস করি।\nপ্রধানমন্ত্রীর সিদ্ধান্তই চূড়ান্ত -মঞ্জু\nতিন মন্ত্রী ও প্রতিমন্ত্রীর দপ্তর বদলের কারণ একমাত্র প্রধানমন্ত্রী শেখ হাসিনা বলতে পারবেন বলে মনে করেন পানিসম্পদমন্ত্রী আনোয়ার হোসেন মঞ্জু। জানতে চাইলে তিনি বলেন, মাননীয় প্রধানমন্ত্রী বলতে পারবেন কেন, কিসের জন্য তিনি পরিবর্তন করেছেন। এ বিষয়ে আমার কোনো ক্রিয়া বা প্রতিক্রিয়া নেই। আমি কুম্ভ রাশির জাতক, কাজের লোক। বদলের কারণ আমি বলতে পারব না। প্রধানমন্ত্রী বলতে পারবেন। তিনি হর্তাকর্তা-বিধাতা। প্রধানমন্ত্রী যখন যাকে যে দায়িত্ব দেন, যে নির্দেশনা দেন তিনি সেই দায়িত্বই পালন করেন। আমাকে যে দায়িত্ব দেয়া হয়েছিল, সেটা কেমন করেছি জনগণই বিচার করবে।\nচ্যালেঞ্জ নিয়ে কাজ করেছি বিমান মন্ত্রণালয়ে -রাশেদ খান মেনন\nপ্রতিক্রিয়া জানতে চাইলে সমাজকল্যাণমন্ত্রী রাশেদ খান মেনন বলেন, বিমান ও পর্যটন মন্ত্রণালয়ের যে চ্যালেঞ্জ, সেটা আমি ভালোভাবে ম্যানেজ করেছি। এখানে আমি সফল বলে মনে করি। পর্যটন খাতে আজ সারা বিশ্বে বাংলাদেশ পরিচিত। আমার দায়িত্ব পালনকালে বিমানকে লাভজনক প্রতিষ্ঠানে দাঁড় করিয়েছি। নতুন মন্ত্রণালয় সম্পর্কে মেনন বলেন, সমাজকল্যাণ মন্ত্রণালয় এমন একটি মন্ত্রণালয় যেখানে একদম সাধারণ মানুষ, প্রান্তিক মানুষ, প্রতিবন্ধী ও সমাজের পিছিয়ে পড়া মানুষদের নিয়ে কাজ করতে পারব। আমি মনে করি, এখানে আরো বেশি কাজ করার সুযোগ আছে। বিশেষ করে মানুষের সঙ্গে মিশে কাজ করার সুযোগ হলো। আশা করি, এই মন্ত্রণালয়েও সফলভাবে কাজ করতে পারব। সবাই আমার জন্য দোয়া করবেন। এর আগে সচিবালয়ে সাংবাদিকদের প্রশ্নের জবাবে মেনন বলেন, আমার জন্য সুখকর এই কারণে বলতে পারেন, আমি আকাশ থেকে একটু মাটিতে নামলাম। সামাজিক নিরাপত্তার প্রশ্নে বলেন, সামাজিক কল্যাণের প্রশ্নে বলেন, একেবারে সাধারণ মানুষের কাছে।\nসরকারে ছিলাম, সরকারে আছি -আনিসুল ইসলাম মাহমুদ\nমন্ত্রীদের দপ্তর বদলকে ইতিবাচক হিসেবে দেখছেন বন ও পরিবেশ মন্ত্রী আনিসুল ইসলাম মাহমুদ। তিনি বলেন, সরকারে ছিলাম, সরকারে আছি। প্রধানমন্ত্রী যে দায়িত্ব দিয়েছেন তা আগেও পালন করেছি, আগামীতেও করব।\nPrevious Post মানহীন কারিগরি শিক্ষায় বাড়ছে না দক্ষ জনশক্তি\nNext Post গ্র্যাজুয়েটদের জন্য সুযোগ সৃষ্টি করতে হবে -রাষ্ট্রপতি


২০২২ জানুয়ারি ২৮ ১৬:৫৩:২৯\nস্টাফ রিপোর্টার, গাজীপুর : বাংলাদেশ ধান গবেষণা ইনস্টিটিউট (ব্রি)'তে স্বাস্থ্যবিধি মেনে “আধুনিক ধান উৎপাদন প্রযুক্তি” বিষয়ে দুই মাস ব্যাপী প্রশিক্ষণ কোর্সের উদ্বোধন করা হয়েছে।\nশুক্রবার (২৮ জানুয়ারি) ব্রির মহাপরিচালক ড. মো: শাহজাহান কবীর প্রধান অতিথি হিসাবে উপস্থিত থেকে এ প্রশিক্ষণ কোর্সের উদ্বোধন করেন। দুই মাস ব্যাপী এ প্রশিক্ষণ চলবে ২৮ জানুয়ারি থেকে ২৭ মার্চ পর্যন্ত।\nগাজীপুরে ব্রি সদর দপ্তরের প্রশিক্ষণ ভবনে স্বাস্থ্যবিধি মেনে প্রশিক্ষণ বিভাগ আয়োজিত এ অনুষ্ঠানে সভাপতিত্ব করেন প্রশিক্ষণ বিভাগের মুখ্য বৈজ্ঞানিক কর্মকর্তা (চ.দা.) ও প্রধান ড. মো: শাহাদাত হোসেন।\nবিশেষ অতিথি হিসাবে উপস্থিত ছিলেন ব্রির পরিচালক (প্রশাসন ও সাধারণ পরিচর্যা) ড. মো: আবু বকর ছিদ্দিক।\nঅনুষ্ঠানে ব্রির সকল বিভাগীয় প্রধানগণ এবং ব্রি বিজ্ঞানী সমিতির সভাপতি উপস্থিত ছিলেন।\nঅনুষ্ঠানে প্রশিক্ষণার্থীদের উদ্দেশ্যে ড. মো: শাহজাহান কবীর বলেন, চতুর্থ শিল্প বিপ্লব কৃষি বিজ্ঞানীদের হাত ধরেই বাস্তবায়ন হবে। আপনাদের হাত ধরেই দেশ উন্নত দেশে পরিণত হবে। সুতরাং এই প্রশিক্ষণটি খুবই গুরুত্বপূর্ণ। এই প্রশিক্ষণের মাধ্যমে আধুনিক ধান উৎপাদন প্রযুক্তি সম্পর্কে নতুন অনেক জ্ঞান অর্জন করার সুযোগ পাবেন।\nতিনি আরো বলেন, বর্তমানে আমরা খাদ্যে স্বয়ংসম্পূর্ণতা অর্জন করেছি। এই অর্জন ধরে রাখা আমাদের জন্য সবচেয়ে বড় চ্যালেঞ্জ। প্রশিক্ষণের মাধ্যমে অর্জিত জ্ঞান দিয়ে আমরা এই চ্যালেঞ্জ মোকাবেলা করে আরও সামনে এগিয়ে যেতে চাই।\nঅনুষ্ঠানে ব্রির মহাপরিচালক দেশ ও জাতির কল্যাণে সকলকে আন্তরিকভাবে কাজ করার আহবান জানান। এ সময় তিনি প্রশিক্ষণে যারা ভাল ফলাফল করবেন তাদের বিদেশে প্রশিক্ষণের ব্যবস্থা এবং ডিজি (মহাপরিচালক) এ্যাওয়ার্ড দেয়ারও ঘোষণা দেন। প্রশিক্ষণে ব্রির নতুন নিয়োগপ্রাপ্ত বিজ্ঞানীসহ মোট ৩৪ জন বিজ্ঞানী অংশ নিয়েছেন।


Dunlop In Liquidation?-dgtl - Anandabazar\nDunlop In Liquidation?-dgtl\n১৮ জানুয়ারি, ২০১৬, ২২:৪৬:১৭\nশেষ আপডেট: ১৮ জানুয়ারি, ২০১৬, ২২:৪৫:০৮\nডানলপ কি লিকুইডেশনে, ধাঁধাঁ ক্রমেই জটিল\nডানলপ খোলার জন্য গত বছর রাজ্য সরকারের তত্ত্বাবধানে হওয়া ত্রিপাক্ষিক চুক্তিটি যে কার্যকর হবে না, তা চুক্তি স্বাক্ষরকারী সব পক্ষই জানত। পাওনা আদায়ের একটি মামলার পরিপ্রেক্ষিতে এমন তথ্যই উঠে এসেছে।\nপ্রায় আশি বছরের প্রাচীন ডানলপ কারখানা খোলার জন্য গত অগস্টে ত্রিপাক্ষিক চুক্তি করেছিল রাজ্য সরকার। কিন্তু সে চুক্তি কার্যকর করার কোনও ক্ষমতা তখনই কর্তৃপক্ষের হাতে ছিল না। তা জানা সত্ত্বেও সেই চুক্তি ‘সফল’ বলে তৃণমূল সরকার দাবি করে এসেছে। বাম, ডান শ্রমিক ইউনিয়নগুলো গোটা ব্যাপারটা ভাঁওতা জেনেও ‘শ্রমিকস্বার্থ রক্ষা’র দাবি করে এসেছে। কিন্তু শ্রম আদালতে সংস্থার অবসরপ্রাপ্তদের বকেয়া আদায়ে একটি মামলা হতেই থলি থেকে বেড়াল বেরিয়ে পড়ল। তখন জানা গেল, গত বছর সেপ্টেম্বরের চুক্তিটি যে কার্যকর হতে পারে না, তা সব পক্ষই জানতেন।\nডানলপ কোম্পানির অবসরপ্রাপ্ত কর্মীদের বকেয়া গ্র্যাচুইটি আদায়ের উদ্দেশ্যে ১৯৭২ সালের গ্র্যাচুইটি আইনে একটি মামলা হয় শ্রম দফতরের চুঁচুড়া শাখায়। গত ২৭ নভেম্বর তার শুনানি ছিল। সে দিন ডানলপ কর্তৃপক্ষের তরফে কেউ না-আসায় শুনানি স্থগিত হয়ে যায়। চুঁচুড়া শ্রম দফতরের সহকারী শ্রম কমিশনার (এই মামলার নিয়ন্ত্রক আধিকারিক) দেবাশিস মণ্ডল বলেন, ‘‘ওই দিন শুনানি না-হওয়ার জন্য চলতি মাসের ১২ তারিখ আর এক বার শুনানির দিন ধার্য করা হয়। কিন্তু ডানলপের তরফে ১১ ডিসেম্বর একটি চিঠি পাঠানো হয়। কিন্তু সেটি ছিল ২৫ নভেম্বরের তারিখ দেওয়া। তাতেই বলা হয়, ওই সংস্থা লিকুইডেশনে রয়েছে বলে ২৭ নভেম্বরের শুনানিতে তারা আসতে পারবে না। অদ্ভুত ব্যাপার। এক মাস পর দ্বিতীয় দিনের শুনানির আগে এক মাস আগের প্রথম শুনানিতে হাজির না-হওয়ার চিঠি পাঠিয়ে দায় সারল ওরা।’’\nওই চিঠিতে কী বলেছেন ডানলপ কর্তৃপক্ষ? বলা হয়, ‘‘সংস্থা বর্তমানে লিকুইডেশনে রয়েছে। সংস্থার সদর দফতরও কার্যত লিকুইডেটরের অধিকারে। ফলে সেখান থেকে কোনও রকম তথ্য, ফাইল ইত্যাদি বার করা অসম্ভব। তাই, লিকুইডেশনের মামলা চলার জন্য গ্র্যাচুইটি মামলার শুনানিতে আমাদের কিছু বলার পরিস্থিতি নেই।’’\nএক মাস পরে এই চিঠি পাওয়ার পর শ্রম আধিকারিক হতভম্ভ হয়ে যান। তিনি বলেন, ‘‘তখন আমার কিছু করার ছিল না। তাই আগামী ফেব্রুয়ারিতে আর একটি দিন জানিয়েছি শুনানির জন্য। ওই দিনে ডানলপের লোকজনকে আসতেই হবে।’’\nকিন্তু প্রশ্ন উঠেছে, ২০১৩-র ২ মে হাইকোর্ট ডানলপ কোম্পানি গুটিয়ে ফেলার নির্দেশ দেওয়া সত্ত্বেও রাজ্য সরকার কোন যুক্তিতে সংস্থার কর্তৃপক্ষের সঙ্গে চুক্তি করলেন? শ্রমমন্ত্রী মলয় ঘটক ছিলেন ওই চুক্তির অন্যতম প্রধান কাণ্ডারী। তিনি নিজে আইনজীবী। এক বছর পর তিনি বলছেন, ‘‘কলকাতা হাইকোর্ট লিকুইডেশনের রায় দিয়েছিল ঠিকই। কিন্তু সেই রায় চ্যালেঞ্জ করে সুপ্রিম কোর্টে আপিল হয়। ফলে সম্পূর্ণ লিকুইডেশন হয়েছে বলা যায় না। তাই শ্রমিকস্বার্থে সরকার চুক্তিতে অংশগ্রহণ করে। কিন্তু রুইয়া গোষ্ঠী চুক্তির কোনও শর্তই মানেনি, এটাই দুর্ভাগ্যজনক।’’\nগত বছর ২২ সেপ্টেম্বর সাহাগঞ্জের কারখানায় রাজ্য শ্রম দফতর এই ত্রিপাক্ষিক চুক্তি করায়। সে দিনই কারখানার দরজা খুলে যায়। কিন্তু তার পর কি কোনও কাজ হয়েছে? সিটুর হুগলি জেলা সম্পাদক শান্তশ্রী চট্টোপাধ্যায় বলেন, ‘‘না, সে দিন থেকে আজ অবধি কোনও কাজ হয়নি। কেউ একটা পয়সাও পায়নি।’’ কিন্তু চুক্তিতে স্বাক্ষর করার আগে কি তাঁরা জানতেন যে ডানলপ ইন্ডিয়া তত দিনে লিকুইডেশনের মামলায় ফেঁসে গিয়েছে এবং সেই কারখানা কর্তৃপক্ষের সঙ্গে চুক্তি করা কি উচিত ছিল? জবাবে সিটু নেতা বলেন, ‘‘এটা সাংবিধানিক প্রশ্ন। আমরা আসলে চেয়েছিলাম, যে কোনও ভাবে কারখানাটা চালু হোক। তাই সরকারের হাতে হাত মিলিয়েছিলাম। হ্যাঁ, আমরা জানতাম লিকুইডেশনের বিষয়টা।’’\nশাসক দলের শ্রমিক সংগঠন আইএনটিটিইউসি-র স্থানীয় নেতা বিদ্যুত্ রাউতও জানতেন গোটা চুক্তিটাই অকার্যকর হবে। তিনি বলেন, ‘‘কারণ হল, লিকুইডেটরের অনুপস্থিতিতে ওই চুক্তি ঠিক আইনসঙ্গত হচ্ছে না জানতাম। তবু কারখানার কর্মীরা যদি কিছু বকেয়া পেয়ে যান, তার জন্যই চুক্তিতে রাজি হই। কিন্তু রুইয়া গোষ্ঠী মারাত্মক অসত্, অমানবিক, আমি দায়িত্ব নিয়ে এই অভিযোগ করছি।’’\nডানলপ কি সত্যিই লিকুইডেশনে রয়েছে? ২০১৩-র ২ মে ডানলপকে কোম্পানি গুটিয়ে ফেলার (লিকুইডেশন) জন্য কলকাতা হাইকোর্ট রায় দেয়। এই প্রশ্নের জবাবে সংস্থার জনসংযোগ বিভাগের মুখপাত্র ধ্রুবজ্যোতি নন্দী বলেন, ‘‘লিকুইডেশনে আছে, আবার নেইও। দুটোই ঠিক।’’ এ রকম হেঁয়ালির উত্তর জানতে চাইলে তিনি ব্যাখ্যা করে বলেন, ‘‘লিকুইডেশন নিয়ে সুপ্রিম কোর্টে মামলা চলছে। আমরা তার বিরোধিতা করেছি। ফলে সেই মামলা চলছে। হাইকোর্টের লিকুইডেটর স্পেশাল অফিসারের অধিকারে আমাদের সদর দফতর। তাই মামলা চলাকালীন আমরা আমাদের সদর দফতর থেকে কোনও ফাইল বা নথিপত্র নাড়াচাড়া করতে পারি না। সেটাই বলা হয়েছে ওই চিঠিতে।’’ কিন্তু মামলা চলার ফলে কারখানা খোলার আইনগত ক্ষমতা নেই জেনেও রাজ্য সরকারের ত্রিপাক্ষিক চুক্তিতে কর্তৃপক্ষ কেন স্বাক্ষর করলেন? এ প্রশ্নের উত্তর দিতে রাজি হননি মুখপাত্র।\nএই বিষয়টি নিয়ে প্রাক্তন আইনমন্ত্রী সিপিএমের রবিলাল মৈত্র বলেন, ‘‘যে সংস্থাকে হাইকোর্ট লিকুইডেশনে পাঠানোর রায় দিয়েছে, তার সঙ্গে আমরা চুক্তি করতাম না। ডানলপ কর্তৃপক্ষ সুপ্রিম কোর্টের চূড়ান্ত রায়ে জিতে এলে তবেই কারখানা খোলার চুক্তি করা উচিত ছিল। এটা ঔচিত্যের প্রশ্ন, নীতির প্রশ্ন। তৃণমূল সরকার গোটা বিষয়ে শ্রমিকদের ভাঁওতা দেওয়ার উদ্দেশ্যে ওই চুক্তি করিয়েছে। সেটা যে ভাঁওতাই ছিল, তা প্রমাণ হয়েছে।’’\nকোম্পানি বিষয়ক আইনজীবী সঞ্জয় বসু বলেন, ‘‘সুপ্রিম কোর্ট যদি হাইকোর্টের রায় কার্যকর করার উপর স্থগিতাদেশ জারি করে, তা হলে বন্ধ সংস্থার কর্তৃপক্ষের সঙ্গে কারখানা খোলার চুক্তি করা যায় ঠিকই। আইনে তাতে বাধা নেই। কিন্তু সেখানে দেখতে হবে কারখানা খোলার জন্য এবং কর্মী ও পাওনাদারদের বকেয়া মেটানোর কোনও প্যাকেজ ঘোষণা করা হয়েছিল কি না। ত্রিপাক্ষিক চুক্তিতে যদি তা না থাকে তা হলে ওই চুক্তির কোনও মানে নেই।’’\nতবে কংগ্রেসের আইনজীবী অরুণাভ ঘোষের বক্তব্য, ‘‘গ্র্যাচুইটি আইনের মামলায় যে চিঠি দিয়েছে কোম্পানি, তাতেই রহস্য লুকিয়ে আছে। সংস্থা লিকুইডেশনে রয়েছে, কর্তৃপক্ষের এ কথা যদি সত্যি হয়, তা হলে লিকুইডেটরের কাছে পাওনার জন্য দাবি জানানো উচিত কর্মীদের। কর্মীরা সুপ্রিম কোর্টের কাছে জানতে চান, লিকুইডেশনের উপর স্থগিতাদেশ বহাল আছে কি না। কর্তৃপক্ষ বলছে, সংস্থা লিকুইডেশনে গিয়েছে। তা হলে তাদের হাতে তো কোনও ক্ষমতাই নেই। তারা কোম্পানি খোলার জন্য ত্রিপাক্ষিক চুক্তি করল কেন? রাজ্য সরকার সব জেনেশুনে এই চুক্তি করে শ্রমিকদের প্রতি অপরাধ করেছে।’’


June 15, 2021, 7:39 pm\nনিজস্ব প্রতিনিধি: ভ্যাকসিনের রেজিস্ট্রেশন প্রক্রিয়া যেমন অনলাইনে হয়েছে তেমন সার্টিফিকেটও দেওয়া হচ্ছে অনলাইনে। টিকার প্রথম ডোজটি নেওয়া হলেই কো-উইন পোর্টালে মিলছে ভ্যাকসিনেশনের সার্টিফিকেট। সেই সার্টিফিকেটে যদি সামান্য ভুল থেকে যায় তবে? নামের বানান হোক বা জন্ম তারিখের তথ্যগত ভুল, সবই এখন থেকে ঠিক করা যাবে। তবে এতদিন ঠিক করার কোনও উপায় ছিল না। কো-উইন পোর্টালেই নয়া পদ্ধতি নিয়ে এসেছে কেন্দ্রীয় স্বাস্থ্যমন্ত্রক।\nটিকাকরণের শুরু থেকেই কেন্দ্রীয় সরকার সাফ জানিয়েছিল, রেজিস্ট্রেশন ছাড়া কেউ টিকা পাবেন না। তারপর থেকে কো-উইন পোর্টালে রেজিস্ট্রেশনের পরই নির্দিষ্ট দিনে মিলত টিকা। টিকা নেওয়ার পর ওয়েব পোর্টাল থেকেই মিলত ভ্যাকসিনের সার্টিফিকেট। কিন্তু কোনওভাবে সেই সার্টিফিকেটে ভুল থেকে গেলে সুযোগ ছিল না সংশোধনের। কিন্তু এবার সেই পদ্ধতি চালু করল স্বাস্থ্যমন্ত্রক। www.cowin.gov.in এই ওয়েবসাইটে নতুন একটি অপশন এনেছে। 'রেইজ অ্যান ইস্যু' নামের নতুন অপশনে ক্লিক করে যে কোনও সমস্যার সমাধান মিলবে।\nস্বাস্থ্যমন্ত্রকের অতিরিক্ত সচিব বিকাশ শীল ট্যুইট করে জানিয়েছেন, কো-উইনে নতুন ফিচার এসেছে। যেখান থেকে ভ্যাকসিন সার্টিফিকেটে কোনও ত্রুটি থাকলে তা সংশোধন করতে পারবেন জনগণ। কেন্দ্রীয় সরকারের আরোগ্য সেতুর অফিসিয়াল ট্যুইটার থেকে ট্যুইট করে জানানো হয়েছে, নাম-জন্ম তারিখ, লিঙ্গ-সহ সব ধরনের সমস্যার সমাধান করা যাবে।\nউল্লেখ্য, কো-উইনের তথ্য বলছে দেশে এখনও পর্যন্ত ২৩ কোটি ৬০ লক্ষ মানুষ করোনার টিকা পেয়েছেন। অর্থমন্ত্রী নির্মলা সীতারামনের মন্ত্রক সূত্রে জানা গিয়েছিল, দেশের নতুন করোনা টিকা নীতি অনুযায়ী, সকলকে করোনা টিকা দিতে খরচ হবে প্রায় ৫০ হাজার কোটি টাকা। যদিও সূত্র মারফত জানা গিয়েছে, নতুন টিকার জন্য আপাতত বরাদ্দের কোনও প্রয়োজন নেই।\n'অফিসে আর যাব না'! টিম কুককে চিঠি দিলেন অ্যাপল কর্মীরা


খালেদার মামলায় বৃটিশ আইনজীবী নিয়োগ « Shomoy24\nখালেদা জিয়ার বিরুদ্ধে মামলায় আইনি পরামর্শক হিসেবে খ্যাতনামা বৃটিশ আইনজীবী লর্ড কার্লাইলকে নিয়োগ করেছে বিএনপি। দলের নয়াপল্টন কেন্দ্রীয় কার্যালয়ে বিএনপি মহাসচিব মির্জা ফখরুল ইসলাম আলমগীর এক সংবাদ সম্মেলনে এ তথ্য জানিয়েছেন। মির্জা আলমগীর বলেন, চেয়ারপারসন বেগম খালেদা জিয়ার মামলাগুলোতে আইনি লড়াইয়ের জন্য দেশের আইনজীবীদের সহযোগিতা ও পরামর্শ দিতে বৃটিশ আইনজীবী ব্যারিস্টার লর্ড কার্লাইলকে নিয়োগ দেয়া হয়েছে। বৃটেনে প্রবাসী বাংলাদেশিদের মধ্যে যারা আমাদের রাজনীতির সমর্থক রয়েছেন সেখানকার আইনজীবীদের সঙ্গে কথা বলে এই বৃটিশ আইনজীবী নিয়োগের উদ্যোগ ও সহযোগিতা করেছেন। আমাদের তরফে প্রস্তাব পেয়ে তিনিও এ নিয়োগ গ্রহণ করেছেন। লর্ড কার্লাইল একটা চিঠি পাঠিয়েছেন- হি একসেপটেড, এটা উনি একসেপ্ট করেছেন।\nএই আইনজীবী প্যানেলে যুক্ত হওয়ার সম্মতি জানিয়ে আনন্দ প্রকাশ করেছেন লর্ড কার্লাইল। সেইসঙ্গে মামলার সব বিষয় গুরুত্বসহকারে পর্যবেক্ষণ করার কথাও জানিয়েছেন তিনি। এখন থেকে খালেদা জিয়ার মামলাগুলো পরিচালনা করার জন্য তিনি প্রয়োজনীয় সহযোগিতা ও পরামর্শ দেবেন। আন্তর্জাতিক আইন মেনেই খালেদা জিয়ার আইনজীবীদের তার পক্ষে প্রয়োজনীয় যতটুকু আইনি সহায়তা দেয়া সম্ভব তিনি ততটুকু পরামর্শ দেবেন। ওখান থেকে তিনি কাজ করবেন। প্রয়োজনে বাংলাদেশেও আসবেন। বিএনপি মহাসচিব বলেন, দেশনেত্রী বেগম খালেদা জিয়ার নামে বর্তমানে ৩৬টি মামলা রয়েছে। একটি মামলায় বেআইনি সাজা দেয়া হয়েছে নজিরবিহীনভাবে। এতে প্রমাণ হয়, দেশে আইনের শাসন নেই। খালেদা জিয়ার ৩৬টি মামলাতেই লর্র্ড কার্লাইল আইনি পরামর্শ দেবেন। আইনজীবী হিসেবে লর্ড কার্লাইলের দীর্ঘ অভিজ্ঞতার কথা তুলে ধরে বিএনপি মহাসচিব বলেন, দীর্ঘকাল ধরে তিনি আইন পেশা ও রাজনীতির সঙ্গে জড়িত। তিনি কমনওয়েলথ রাইটস ইনিশিয়েটিভের চেয়ারম্যান। ২৮ বছর ধরে তিনি পার্টটাইম জজ হিসেবে কাজ করেছেন ইনক্লুডিং ইন দি হাইকোর্ট অব জাস্টিস। তিনি উচ্চ আদালতের বিচারক হিসেবেও যুক্ত ছিলেন। এ ছাড়া তিনি নয় বছরের বেশি সময় ধরে যুক্তরাজ্যে সন্ত্রাসবিরোধী আইনের স্বাধীন সমালোচক ছিলেন। ২০১২ সালে রানী কর্তৃক নিয়োগপ্রাপ্ত হয়ে জাতীয় নিরাপত্তা পরিষেবার জন্য কাজ করেছেন। বৃটিশ কুইন্স কাউন্সিল ও হাউজ অব লর্ডসের সদস্য লর্ড কার্লাইল একজন সাবেক এমপি। খালেদা জিয়ার মামলায় লড়তে দেশের আইনজীবীরা যথেষ্ট নয় বলেই কি বৃটিশ আইনজীবী নিয়োগ দেয়া হয়েছে- এমন প্রশ্নের জবাবে বিএনপি মহাসচিব বলেন, নট নেসেসারিলি। এনরিচ করা আর ইন্টারন্যাশনাল এরিনাতে এ বিষয়টাকে নিয়ে আসার জন্য এটা করা হয়েছে। এসব মামলার বিচার কার্যক্রম আন্তর্জাতিক মানবাধিকারের মানদণ্ড মেনে হচ্ছে কি না, সেদিকে লক্ষ্য রাখবেন তিনি। বিশ্ব সমপ্রদায়ের কাছে খালেদা জিয়ার মামলা ও সাজার বিষয়ে তুলে ধরতে কাজ করবেন লর্ড কার্লাইল। আমরা তাকে পেয়ে আনন্দিত। দেশের অন্যতম শীর্ষ আইনজীবী ড. কামাল হোসেন বিএনপি চেয়ারপারসনের মামলায় আইনি পরামর্শ দেবেন কি না জানতে চাইলে তিনি বলেন, ড. কামাল হোসেন বলেছেন- উনি কেইসের বিষয়টা পড়ছেন। যখন মূল কেইসে শুনানি হবে তখন যতটুকু পরামর্শ প্রয়োজন তিনি তা দেবেন। লর্র্ড কার্লাইলের অফিস থেকে পাঠানো একটি চিঠিও পড়ে শোনান বিএনপি মহাসচিব। এ সময় বিএনপি চেয়ারপারসনের উপদেষ্টা আবুল খায়ের ভূঁইয়া, আবদুস সালাম, আতাউর রহমান ঢালী, সিনিয়র যুগ্ম রিজভী আহমেদ ও সহ সাংগঠনিক সম্পাদক আবদুস সালাম আজাদ উপস্থিত ছিলেন।\nবিএনপি চেয়ারপারসন খালেদা জিয়ার আইনজীবী নিযুক্ত হওয়ার পর মঙ্গলবার ব্রিটিশ আইনজীবী লর্ড কারলাইল জানিয়েছেন, তিনি আন্তর্জাতিক আইন ও ফৌজদারি আইন অনুযায়ী খালেদা জিয়াকে আইনগত পরামর্শ দেবেন। বাংলা ট্রিবিউনের রিপোর্টে বলা হয়, তাদের পক্ষ থেকে ব্রিটিশ হাউস অব লর্ডসের সদস্য কারলাইলের সঙ্গে ই-মেইলের মাধ্যমে যোগাযোগ করা হলে তিনি ফিরতি ই-মেইলে খালেদা জিয়ার আইনজীবী হিসেবে নিযুক্তির বিষয়টি নিশ্চিত করে বলেন, ‘আমি আরও জানিয়ে রাখি, সমপ্রতি আমি কমনওয়েলথ হিউম্যান রাইটস ইনিশিয়েটিভের চেয়ারম্যান নিযুক্ত হয়েছি। বাংলাদেশের বিচার বিভাগের স্বাধীনতা ও ক্ষমতার বণ্টন নিয়ে এই সংস্থাটির গভীর আগ্রহ রয়েছে। আমি নিজেও এই বিষয়ে অনেক আগ্রহী।


রবীন্দ্রনাথ ও টেকসই উন্নয়ন – Bangali Kantha\nআপডেট টাইম : March, 9, 2019, 12:01 pm\nবাঙালী কণ্ঠ নিউজঃ দক্ষিণ এশিয়া ও বিশ্বজুড়েই রবীন্দ্রনাথ পরিচিত তাঁর অনবদ্য নান্দনিক অবদানের জন্য। সবাই জানেন, তিনি ছিলেন একজন সফল কবি, ঔপন্যাসিক, নাট্যকার, ছোট গল্পকার, চারুশিল্পী ও দার্শনিক। নিঃসন্দেহে তিনি ছিলেন সাহিত্য জগতের এক অতুলনীয় দিকপাল। এশিয়ার প্রথম নোবেল বিজয়ী রবীন্দ্রনাথ পূর্ব ও পশ্চিমের দুই সভ্যতা আলো-বাতাসেই বেড়ে উঠেছেন। একইভাবে এ কথাটিও সত্য যে, তিনি উনিশ ও কুঁড়ি- এই দুই শতাব্দীরও মানুষ। এই দুই শতাব্দীর বিরাট আশা, হতাশা, সম্ভাবনা ও বিপর্যয় তিনি তাঁর আশি বছরের এক দীর্ঘ জীবনে নিবিড়ভাবে অনুভব করেছেন ও দেখেছেন।\nবিশেষ করে, প্রথম ও দ্বিতীয় বিশ্বযুদ্ধের ধাক্কা ও সমাজ অর্থনীতিতে তার পরিণতি তাঁকে গভীরভাবে স্পর্শ করেছিল। এর ফলে তিনি দারুণভাবে উদ্বিগ্ন ও বিপর্যস্তবোধ করতেন। সভ্যতার সংকট তাঁকে তাঁর জীবনের শেষ বেলাতেও শঙ্কিত করেছে। অবশ্য, শেষ দিন পর্যন্ত তিনি মানুষের প্রতি তাঁর বিশ্বাস হারাননি। এই পরিপ্রেক্ষিতে আমরা প্রশ্ন করতে পারি : ওই সময় থেকে আজকের বিশ্বের এই সময়ের জন্য রবীন্দ্র-ভাবনার আলোকে আমরা কী শিখতে পারি? আজকের পৃথিবী কি রবীন্দ্রনাথের দেখা পৃথিবী থেকে খুবই আলাদা? সময় কি আসলেই বদলায়নি? বিশ্বায়ন ও প্রযুক্তির বিকাশ সত্ত্বেও কেন তিনি এখনও এতটা গুরুত্বপূর্ণ?\nতবে একটু খেয়াল করলেই বোঝা যায়, তিনি ছিলেন মাটিঘেঁষা এক বাস্তববাদী মানুষ। শুধু জমিদার হিসেবেই নয়, একজন মানবিক গুণাবলিসম্পন্ন মানুষ হিসেবেও সমাজের পাটাতনে থাকা দুঃখী মানুষগুলোর অর্থনৈতিক ও সামাজিক উন্নয়নের জন্য নানাধর্মী উদ্যোগ তিনি গ্রহণ করেন। সাধারণ মানুষের জীবনকে স্পর্শ করে যেসব বিষয় (যেমন শিক্ষা, স্বাস্থ্য, কৃষি ও সংস্কৃতি), সেসব নিয়ে তাঁর ভাবনা ও কর্মোদ্যোগগুলো ছিল খুবই গভীর অন্তর্দৃষ্টিমূলক ও সুদূরপ্রসারী। সেসব অভিজ্ঞতা থেকে আমরা সমকালীন চ্যালেঞ্জ মোকাবেলা করার মতো অনেক কিছুই জানতে পারি।খুব কাছ থেকে তিনি এসব মানুষকে দেখেছেন। তাদের দুঃখ-দৈন্য তাঁর চোখে স্পষ্ট করে ধরা পড়েছে। নগরে জন্মেও তিনি পল্লীর দুঃখ-বঞ্চনা তন্নতন্ন করে খুঁজে বেড়িয়েছেন। আর সাধ্যমতো চেষ্টা করেছেন উপযুক্ত প্রাতিষ্ঠানিক উদ্যোগের মাধ্যমে তাদের এই দুঃখ ও দৈন্য মোচন করার। আর সে কারণেই আজও রবীন্দ্রনাথের চিন্তা ও কর্ম এতটা প্রাসঙ্গিক মনে হয়। তাঁর ভাবনাগুলো ছিল খুবই মানবিক ও অন্তর্ভুক্তিমূলক।\nতিনি তাঁর সময়কে অতিক্রম করে সভ্যতার সংকটকে অনুধাবন করতে পারতেন বলেই কালজয়ী সব ভাবনা রেখে গেছেন অনাগত ভবিষ্যতের জন্য। বরাবরই তিনি সুদূরপ্রসারী ভাবনা থেকে সমাজের অসঙ্গতিগুলো দূর করার কথা বলতেন। শুধু কথা নয়, বিশ্বভারতীর মতো আধুনিক শিক্ষায়তন গড়ার পাশাপাশি শ্রীনিকেতনও গড়ার উদ্যোগ নিয়েছিলেন। আর পতিসর ও শিলাইদহে সমাজ সংস্কার ও কৃষির আধুনিকায়ন সম্পর্কিত তাঁর তৃণমূলের সামাজিক উদ্যোগগুলোর কথা নাই-বা বললাম। মূলত আজীবন তিনি ভালো মানুষ, উদ্যমী মানুষ গড়ার কাজে ব্যস্ত ছিলেন।তিনি যেভাবে ভাবতেন, তা ছিল তাঁর সময়ের প্রায় শতবর্ষ পরের সংকট ও সম্ভাবনার মুখোমুখি হওয়ার যোগ্য। আজকের পৃথিবী নানা প্রাকৃতিক, অর্থনৈতিক ও সামাজিক সংকটে নিমজ্জিত। বিশেষ করে, জলবায়ু পরিবর্তনের সংকটে বিশ্ব আজ নাস্তানাবুদ হচ্ছে। শরণার্থী, জঙ্গিবাদ, বাণিজ্যযুদ্ধসহ নানা সংকটের চাপে বিশ্বের নৈতিক কাঠামো আজ নড়বড়ে।\nকোনটা ঠিক আর কোনটা বেঠিক, তা আজকাল বোঝাই মুশকিল। কোনটা নৈতিক আর কোনটা অনৈতিক, সেটিও বোঝা মুশকিল। বিশ্ব যেন দিকহারা। পালহারা। একমাত্র জলবায়ু পরিবর্তনের প্রশ্নে বিশ্বে খানিকটা মনের মিল খুঁজে পাওয়া যায়। আগামী প্রজন্মের কথা ভেবে আজকের প্রজন্মের অনেকেই আমাদের প্রিয় পৃথিবীকে বাঁচানোর তাগিদ অনুভব করছেন। সেটিও-বা কম কী। অথচ রবীন্দ্রনাথ শতবর্ষ আগেই এসব সংকটের আন্দাজ করেছেন এবং এসব থেকে মুক্তির দিশা দিয়ে গেছেন। এসব কারণেই আজকের টেকসই উন্নয়নের মূল ভাবনার আলোকে তাঁকে এতটা প্রাসঙ্গিঁক মনে হয়। এসডিজির মূল স্লোগান, ‘কাউকে ফেলে রেখে এগোনো যাবে না’কে এখন আমরা রবীন্দ্রনাথের ‘পশ্চাতে রেখেছো যারে সে তোমারে পশ্চাতে টানিছে’ কথাগুলোর সঙ্গে মিলিয়ে দেখার চেষ্টা করি- তখনই এই প্রাসঙ্গিকতার মর্ম অনুধাবন করতে পারি।\nঅন্ধকারে ঢাকছি যাদের, তারা যে অন্ধকারের ব্যাপ্তি আরও বাড়াবে- এ কথা রবীন্দ্রনাথ বহু আগেই অনুভব করেছিলেন। আর তাই মনের কালো ঘোচানোর জন্য শিক্ষা বিস্তারে তাঁর কতই না প্রচেষ্টা চোখে পড়ে।মানবসভ্যতা নদীর মতো অনন্তকাল বয়ে যাচ্ছে, এমন কথা তিনি মানতে চাননি। বরং তিনি মনে করতেন যে, সমুদ্রের ঢেউয়ের মতো তা ওঠানামা করে। আজকের পৃথিবীও রবীন্দ্রনাথের পৃথিবীর মতোই পরিবর্তনের শিকার। একইভাবে ওই পরিবর্তন ওঠানামা করছে। তাই আজকের দিনে তাঁর সৃজনশীল ভাবনা ও কর্ম আমাদের জন্য এতটা প্রাসঙ্গিক মনে হয়। তিনি বরাবরই অভিজ্ঞতাকে মাথায় রেখে ভেবেছেন যে, পরিবর্তনকে মোকাবেলা করতে হলে মানুষকে বাস্তববাদী হতে হবে।\nসর্বদাই আদর্শের ঘোরে বন্দি না থেকে অভিজ্ঞতার জারক-রসে ভাবনাগুলোকে সমন্বিত করতে হবে। স্বদেশি ও বৈশ্বিক দুই ভাবনাই এই সমন্বয়কে জোরদার করবে। সে কারণেই রবীন্দ্রনাথ একাধারে বাঙালি ও বৈশ্বিক নাগরিক হতে পেরেছিলেন। আর এই কারণে তিনি আমাদের উন্নয়ন অভিযাত্রায় এতটা প্রাসঙ্গিক হতে পারছেন। আমি কেন্দ্রীয় ব্যাংক পরিচালনার সময় বারবার রবীন্দ্রনাথের উদ্ভাবনীমূলক ভাবনা থেকে অন্তর্ভুক্তিমূলক ও সামাজিক দায়বদ্ধ উদ্যোগ নেওয়ার অনুপ্রেরণা পেয়েছি। বিশেষ করে তাঁর গ্রামীণ উন্নয়ন ভাবনা আমাকে দারুণ উজ্জীবিত করেছে।রবীন্দ্রনাথের সময়ের মতোই আজকের পৃথিবীও খুবই পরিবর্তনশীল। বিশ্বায়ন, শিল্পায়ন, নগরায়ণ, বৈষম্য, প্রযুক্তির প্রসারে নানা সুযোগ সৃষ্টি হলেও বৈষম্য, বিচ্ছিন্নতা, প্রাকৃতিক বিপর্যয় সারাবিশ্বকেই উদ্বিগ্ন ও অস্থির করে রেখেছে। রবীন্দ্রনাথের পৃথিবী একশ’ কোটি মানুষকে খাওয়াতে পারত।\nএকই বিশ্বকে আজ সাতশ’ কোটি মানুষের খাওয়া-পরার দায়িত্ব নিতে হচ্ছে। মুক্তবাজারনির্ভর পুঁজিবাদের বৈষম্য সৃজনকারী প্রভাবের সঙ্গে যোগ হয়েছে বিশ্বায়নের সহজ-সরল ব্যাখ্যা। এর কারণে যে বৈষম্য বাড়ছে, পরিবেশের ক্ষতি হচ্ছে, সেসব কথা মানুষ একসময় গুরুত্ব দিয়ে মনেই করত না। কিন্তু বিশ্ব আর্থিক সংকট সৃষ্টির পরে মানুষের খানিকটা বোধোদয় হয়েছে বলে মনে হয়। পুরো অর্থনীতি ও সমাজে যে বিভাজন বাড়ছে, সে কথাটি এখন অনেকেই মেনে নিতে বাধ্য হচ্ছেন। তবে এর ফাঁক দিয়ে ট্রাম্পের মতো অনেক জনতুষ্টিবাদীরা ঢুকে পড়েছেন রাজনীতিতে ও সমাজে। বিশ্বায়নের ইতিবাচক দিকগুলোকে তুড়ি মেরে উড়িয়ে দিয়ে কট্টরপন্থি নীতিমালা গ্রহণে ব্যস্ত হয়ে পড়ছেন তারা। শুরু করছেন বাণিজ্যযুদ্ধ। এর কুফল সারাবিশ্বের মানুষকেই হজম করতে হচ্ছে। এর সঙ্গে যুক্ত হয়েছে আধুনিক ডিজিটাল প্রযুক্তির প্রসার।\nমোবাইল ফোন, সামাজিক গণমাধ্যম, স্বয়ংক্রিয়তা, কৃত্রিম বুদ্ধিমত্তা বিশ্বজুড়ে সামাজিক ও র্আর্থিক ভঙ্গুরতাকে আরও জটিল করে তুলছে। প্রযুক্তির ভালো দিকগুলো সত্ত্বেও সামাজিক এই ভারসাম্যহীনতা আসলেই বিশ্বকে ভাবিয়ে তুলছে। এসবের কারণে গণতন্ত্রের কার্যকারিতা বিপন্ন হওয়ার মুখে। সনাতনী অর্থনীতির মইয়ের ধাপগুলো আজ আর সহজগম্য নয়। বৈষম্যের কারণে সমাজের বন্ধন দ্রুতই আলগা হয়ে যাচ্ছে। সমাজে তাই চাপ ও তাপ-দুই-ই বাড়ছে। আগামী দশকগুলোতে শিল্পায়ন ও নগরায়ণের চেহারা প্রযুক্তির এই প্রভাবের ফলে কেমন যে হবে, তা বলা মুশকিল। তার মানে, আগামী দিনের পৃথিবী আরও চ্যালেঞ্জিং হবে বলে মনে হচ্ছে। বিশেষ করে, জলবায়ু পরিবর্তনের প্রভাবে এই চ্যালেঞ্জগুলোর ব্যাপ্তি আরও বাড়বে।\nজলবায়ু শরণার্থীদের সংখ্যা বাড়বে। নগরায়ণ ও অভিবাসন আরও জটিল থেকে জটিলতর হবে বলে মনে হয়। এসব চ্যালেঞ্জ মোকাবেলার জন্য সঠিক সময়ে সঠিক সমাধান খুঁজে পেতে আমাদের সবাই মিলে সৃজনশীলতার সঙ্গে কাজ করতে হবে। আমাদের নিজেদের সাফল্য ও ব্যর্থতা থেকে শিখতে হবে এবং প্রয়োজনে ভুল শুধরে নতুন করে এগোনোর মতো মানসিকতা অর্জন করতে হবে। এসব সমস্যার উৎস এক জায়গায় নেই। নানা উৎস থেকে এসব সমস্যার উৎপত্তি হয়ে থাকে। তাই সমস্যার উৎস খুঁজে সামগ্রিকভাবে সেসবের মোকাবেলা করার প্রয়োজন রয়েছে। মানুষ ও পৃথিবীকে ঘিরেই আমাদের টেকসই সমাধানের পথ খুঁজে পেতে হবে। আর বিশ্বজনীন এই সমাধানের সূত্র আমরা রবীন্দ্রভাবনা থেকে নিশ্চয় খুঁজে নিতে পারি।\nতিনি মানবিক দৃষ্টিভঙ্গির আলোকেই গ্রামীণ সমাজের বহুমাত্রিক সমস্যার সমাধানের উদ্যোগ নিয়েছিলেন। বিশেষ করে, শিক্ষাক্ষেত্রে তাঁর ভাবনা ও কর্ম অনেক সৃজনশীল ও বহুমাত্রিক। প্রযুক্তির ভালো ও মন্দ দিক নিয়ে তিনি ভেবেছেন। তিনি বরাবরই বিজ্ঞান ও প্রযুক্তির সুফল পুরো সমাজে ছড়িয়ে দেওয়ার পক্ষে ছিলেন। এমনকি সাহিত্য ও বিজ্ঞানকে হাত বাড়িয়ে এগিয়ে নেওয়ার কথা তিনি বলে গেছেন। আইনস্টাইন, সত্যেন বসু ও জগদীশ বসুর মতো বিশ্বসেরা বিজ্ঞানীদের সঙ্গে তাঁর আত্মিক সম্পর্ক গড়ে উঠেছিল। সাধারণ মানুষের স্বপ্নকে তিনি উসকে দেওয়ার চেষ্টা করতেন। আর সেই স্বপ্নকে সর্বদাই মানবিকতার জারক-রসে সিক্ত করতেন। সামগ্রিক আন্তঃসম্পর্কীয় সমাধান খুঁজতে গিয়ে তিনি গ্রামীণ উন্নয়নে নতুন মাত্রা যোগ করেছেন।জনশ্রুতি রয়েছে যে, যতই পরিবর্তন হোক না কেন, বিষয়গুলো কিন্তু একই থেকে যায়। রবীন্দ্রনাথের সময়ে যেমন বিপুল পরিবর্তনের বাতাস বইতে দেখেছি, এখনও তা তেমনি বইছে।\nবিশ্বের দারিদ্র্য নিরসনে বড় ধরনের সাফল্য আমরা এখন দেখতে পাচ্ছি। ফলে মানুষের আশা করার ক্ষেত্রও বড় হচ্ছে। বিশ্বজুড়েই মানুষের আরও সফল হওয়ার আকাঙ্ক্ষা বেড়েই চলেছে। প্রযুক্তির কল্যাণে নানামাত্রিক উদ্যোক্তা গড়ে উঠতে দেখছি। কিন্তু এই সাফল্যের অনেক মূল্যও সমাজ ও প্রকৃতিকে দিতে হচ্ছে। আর সে কারণেই বিশ্বায়ন ও শিল্পায়নকে ঘিরে অনেক উদ্বেগ ও দুশ্চিন্তাও নানা দেশে বাসা বাঁধছে। ভালো ও মন্দের এই ক্রিয়া-প্রতিক্রিয়া আমাদের চলমান উন্নয়ন ভাবনাকেও জটিল করে ফেলছে। অনেকদিন পরে অর্থনীতির ভারকেন্দ্র পশ্চিম থেকে পূর্বের বিশ্বে সরে আসছে। আর সে কারণেই বিশেষজ্ঞরা বলতে চাইছেন, উন্নয়ন শুধুই ভালো বা মন্দের বিষয় নয়। ভালো-মন্দ মিলেই আমাদের সামনের দিকে হাঁটতে হবে। রবীন্দ্রনাথ এই দ্বৈত বাস্তবতাকে খুব ভালো করে বুঝতেন। তাই তীব্র হতাশা সত্ত্বেও তিনি বরাবরই আশার বার্তা ছড়িয়ে গেছেন। আর বলতেন, ভরসার বিষয়টিই বড় কথা। আশার ক্ষেত্রকে বড় করাই বড় বিষয়।


মুক্তমত\tHits: 1827\nআবেদনে আবদুল গাফফার চৌধুরী লিখেন, "এটা মাননীয় প্রধানমন্ত্রী শেখ হাসিনার নিকট আমার একমাত্র কোনো আবেদন নয়।" প্রশা’সনের ষ’/ড়য’ন্ত্র, একটি ধনী গোষ্ঠী এবং একটি মিডিয়া গ্রুপ দেশে একটি ২৮ বছর বয়সী মেয়েকে সম্পূর্ণরূপে ধ্বংস করবার জন্য এটি একটি ভ’/য়’ঙ্ক/’র ডা’/কা’/তকে ধ’রার ল’/ড়া’ই শুরু হয়েছে।\nগ্রে’/প্তা’/রের পর থেকেই পরীমণির বি’রু’দ্ধে একটার পর একটা স্ক্যা’/ন্ডাল ছড়ানো হচ্ছে। বোঝাই যায়, কোনো একটি মহল থেকে উদ্দেশ্যমূলকভাবে এই স্ক্যা’/ন্ডাল ছড়ানো হচ্ছে। অর্থাৎ বি’/চা’রের আগেই বি’/চা’র। চয়নিকা চৌধুরীর মতো একজন বিখ্যাত নাট্যকারকে অহেতুক রাস্তা থেকে ধ’রে নিয়ে তার চরিত্রে কালিমা লেপনের চেষ্টা করা হয়েছে। এগুলো ক্ষমতার বাড়াবাড়ি। এগুলো চলতে দিলে দেশের নাগরিক স্বাধীনতা বি’প’/ন্ন হবে।\nআবদুল গাফ্‌ফার আরও লিখেছেন, বোট ক্লাবের ঘটনার পরে আ’/সা’/মিরা যে সহজেই জা’/মিন পেলেন, তার র’হস্য কী? এই শক্তিশালী মহলটি প্র’শাসনের একাংশকে ব’শ করে যে এই ঘটনাগুলো সাজিয়েছে, তা বুঝতে কি কষ্ট হওয়ার কথা? তারপর মিডিয়ার প্রচার। এই প্রচারগুলো যে সত্য নয়, তা সিটি ব্যাংকের এমডি মাসরুর আরেফিনের বিবৃতিতে জানা গেছে। সাড়ে তিন কোটি টাকার গাড়ি নিয়ে পরীমণির বি’রু’দ্ধে যে প্রচার চালানো হয়েছে, আরেফিন সাহেবের বিবৃতিতে তা মিথ্যা প্রমা’ণিত হয়েছে। পরীমণি চলচ্চিত্রের নায়িকা। তার নানা পুরুষের সঙ্গেই নানাবিধ সম্পর্ক থাকতে পারে। সেটা কি একটা অ’/প’রাধ?\nআমার সবিনয় জিজ্ঞাসা, আ’/দা’লতে বি’/চা’র হওয়ার আগে দেশের চলচ্চিত্রজগতের সম্ভাবনাময় এক তরুণীর জীবন যেভাবে ধ্বং’/স করে দেওয়া হলো, তার দায়িত্ব কে নেবে? আ’/দা’লতের বি’/চারে পরীমণি যদি দো’/ষী সা’/ব্য’স্ত হন এবং শা’/স্তি পান, তাতে কারও আপ’ত্তি থাকার কথা নয়।\nকিন্তু যেভাবে এই ধরনের একজন তরুণীকে আ’/ট’ক করা হচ্ছে, এবং সেই সাথে হ’য়রা’নি এবং তার বি’রু’দ্ধে অ’পপ্রচার চালানো হচ্ছে তা শুধুমাত্র না’রীদের অ’পমা’/ন করা নয়, এটি মানবতাকেও অপ’মা’ন করা। এটা আমাদের নাগরিক স্বাধীনতার ক্ষেত্রে জন্য বিশাল এক আ’/ঘা’ত।\nদেশের সচেতন বুদ্ধিজীবীদের প্রতি আহ্বান জানাই এই ধরনের অপ্রত্যাশিত হ’য়/রা’/নির বিরুদ্ধে তী’ব্রভাবে প্র’তিবা’দ করুন কারন এটা আমাদের নিকট পরিষ্কার। দয়া করে আপনারা যারা বিশিষ্ট জন তারা কেউ চুপ থাকবেন না। পরীমনিকে এই ধরনের নি’/পী’ড়নের বি’রু’দ্ধে প্র’তিবা/দ। আমরা গণমাধ্যমকে নি’/পী’/ড়িতদের পাশে দাঁড়ানোর জন্য অনুরোধ করছি, যেন কেউ নি’পী/ড়ক গোষ্ঠীর দিকে সমর্থন না যোগায় বা করে।


খুলনায় ২৪ ঘণ্টায় করোনায় আরও ১৩ জনের মৃত্যু\nপ্রকাশিত: ১০:২৩ এএম, ২৩ জুন ২০২১\nখুলনায় গত ২৪ ঘণ্টায় করোনায় আর ১৩ জনের মৃত্যু হয়েছে। এদের মধ্যে করোনা ডেডিকেট হাসপাতালে ছয়জন, গাজী মেডিকেল কলেজ হাসপাতালে ছয়জন ও খুলনা জেনারেল (সদর) হাসপাতালে একজনের মৃত্যু হয়েছে।\nবুধবার (২৩ জুন) সকালে এসব হাসপাতালের মুখপাত্ররা এসব তথ্য নিশ্চিত করেছেন।\nখুলনা করোনা হাসপাতালের ফোকালপার্সন ডা. সুহাস রঞ্জন হালদার জানান, গত ২৪ ঘণ্টায় করোনা হাসপাতালে রেডজোনে ছয়জনের মৃত্যু হয়েছে। এসময়ে নতুন করে ভর্তি হয়েছেন ২২ জন ও সুস্থ হয়ে বাড়ি ফিরেছেন ১৮ জন। আর নিবিড় পরিচর্যা কেন্দ্রে (আইসিইউ) রয়েছেন ২০ জন। এছাড়া বুধবার সকাল পর্যন্ত খুলনার ১৩০ শয্যার করোনা হাসপাতালে ১১৭ জন চিকিৎসাধীন রয়েছেন।\nকরোনা হাসপাতালে মৃতরা হলেন, বাগেরহাটের রামপালের আফজাল শেখ (৬১), নড়াইলের গোয়ারা এলাকার নির্মলকান্তি সাহা (৭৯), যশোরের বাঘারপাড়ার ভানু বেগম (৬০), খুলনার দিঘলিয়ার মো. সোহরাব শেখ (৬৮), নগরীর সোনাডাঙ্গার সামসুর আলম (৫৮) ও লবনচরা এলাকার আনোয়ার (৫৮)।\nএদিকে খুলনা জেনারেল হাসপাতালে হোসনে আরা বেগম (৬০) নামের এক করোনা রোগীর মৃত্যু হয়েছে। হোসনে আরা সোনাডাঙ্গা এলাকার বাসিন্দা। এছাড়া গত ২৪ ঘণ্টায় হাসপাতালে নতুন করে ২২ জন রোগী ভর্তি হয়েছেন। আর সুস্থ্য হয়ে বাড়ি ফিরেছেন তিনজন।\nঅন্যদিকে, গাজী মেডিকেল কলেজ হাসপাতালে গত ২৪ ঘণ্টায় ছয়জন করোনা রোগীর মৃত্যু হয়েছে। এছাড়া হাসপাতালে বুধবার সকাল সাড়ে ৯টা পর্যন্ত ৮১ জন রোগী চিকিৎসাধীন রয়েছেন। এদের মধ্যে ছয়জন আইসিইউতে ভর্তি।\nগাজী মেডিকেল কলেজ হাসপাতালে মৃতরা হলেন, নগরীর সোনাডাঙ্গার মনিরুল ইসলাম (৬২), খালিশপুরের জালাল আহমেদ খান (৬৫), যশোরের মনিরামপুরের জাকির হোসাইন (২৯), খুলনার মৌলভীপাড়ার মো. মাসুদুল হক (৮৫), বাগেরহাটের হাকিমপুরের জ্যোস্না রানী দাশ (৫৬) ও খুলনার খানজাহান আলী থানা এলাকার মিয়া মাহবুবুর রহমান (৯৫)।\nখুলনা মেডিকেল কলেজের উপাধ্যক্ষ ডা. মেহেদী নেওয়াজ জানান, খুমেকের পিসিআর মেশিনে মঙ্গলবার (২২ জুন) ৫৬৪ জনের নমুনা পরীক্ষায় ২২৪ জনের করোনা শনাক্ত হয়েছে। শনাক্তের হার প্রায় ৪০ শতাংশ। শনাক্তদের মধ্যে খুলনার ৪৪৮ জনের নমুনা পরীক্ষায় নতুন করে ১৮৪ জনের শরীরে করোনা শনাক্ত হয়।\nএছাড়া বাগেরহাটের ২৭ জন, যশোরের সাতজন, পিরোজপুরের তিনজন, সাতক্ষীরা, গোপালগঞ্জে ও চুয়াডাঙ্গা জেলার একজন করে ব্যক্তির করোনা শনাক্ত হয়েছে।\n১৫৩ পূর্ব তিমুর ১৯,৭২৫ ১১৯ ১৯,৫০৮\nখুলনায় গ্রাম্য সার্ভেয়ার হত্যায় একজনের যাবজ্জীবন\nসিটি ব্যাংকে এআরএম পদে চাকরির সুযোগ\nমোংলায় বন্ধ বিদেশি জাহাজের পণ্য ওঠানামার কাজ\nখুলনা মেডিকেলের সাবেক হিসাব রক্ষকের বিরুদ্ধে গ্রেফতারি পরোয়ানা\nবগুড়ায় হাইওয়ে থানার পুলিশ কনস্টেবল প্রত্যাহার\nআজমিরীগঞ্জ ইউপি নির্বাচন: শেষ মুহূর্তে আ’লীগের প্রার্থী বদল\nঅবসর ভাতার ভোগান্তি লাঘবে চালু হচ্ছে ‘অবসর’ অ্যাপ\nনাটোরে মোটরসাইকেল দুর্ঘটনায় দুই যুবক নিহত\nসেন্টমার্টিন থেকে ফিরছেন আটকেপড়া ২৫০ পর্যটক\nরাজশাহীতে পানিতে ডুবে প্রাণ গেলো শিশুর\nস্ত্রীকে শ্বাসরোধে হত্যার অভিযোগ, পলাতক স্বামী\nময়মনসিংহে চোরাই স্বর্ণালংকারসহ গ্রেফতার দুই


bjp-mp-subramanian-swamy-raises-questions-over-sridevi-death-says-cinema-actresses-and-dawood-ibrahim-relations-are-illicit-sridevi – News18 Bangla\nদাউদের সঙ্গে সম্পর্ক ছিল শ্রীদেবীর! বিতর্কিত মন্তব্য বিজেপি সাংসদের\nবিতর্কিত মন্তব্য করে ফের খবরের শিরোনামে বিজেপি সাংসদ সুব্রমণিয়াম স্বামী৷ দুবাইয়ে শ্রীদেবীর মৃত্যু রহস্যে দাউদের নাম নিয়ে বিতর্ক তুললেন সুব্রমণিয়াম ৷\nLast Updated : February 27, 2018, 12:36 IST\n#নয়াদিল্লি: বিতর্কিত মন্তব্য করে ফের খবরের শিরোনামে বিজেপি সাংসদ সুব্রমণিয়াম স্বামী৷ দুবাইয়ে শ্রীদেবীর মৃত্যু রহস্যে দাউদের নাম নিয়ে বিতর্ক তুললেন সুব্রমণিয়াম ৷\nশনিবার রাতে দুবাইয়ের হোটেলে শেষ নিশ্বাস ত্যাগ করেন বলিউডের জনপ্রিয় অভিনেত্রী শ্রীদেবী ৷ প্রথমে জানা যায়, হৃদরোগে আক্রান্ত হয়েই মৃত্যু হয়েছে তাঁর ৷ তবে দিন যত গড়াতে থাকে, নায়িকার মৃত্যু নিয়ে রহস্য বাড়তেই থাকে ৷ পরে ফরেনসিক রিপোর্টে আসে, বাথটাবের জলে ডুবে মৃত্যু হয়েছে শ্রীদেবীর ৷ তাঁর রক্তে অ্যালকোহলও পাওয়া গিয়েছে ৷ সময় যত এগোচ্ছে জটিল হয়ে উঠেছে শ্রীদেবীর মৃত্যু রহস্য ৷\nএরই মাঝে শ্রীদেবীর নাম দাউদের সঙ্গে জড়িয়ে নতুন বিতর্কের সৃষ্টি করলেন বিজেপি সাংসদ সুব্রমণিয়াম ৷ শ্রীদেবীর মৃত্যু নিয়ে মন্তব্য করতে গিয়ে সুব্রমণিয়াম জানান, ‘শ্রীদেবী কোনও দিনই মদ্যপান করতেন না ৷ তাহলে তাঁর শরীরে কীভাবে পাওয়া যায় অ্যালকোহল? আমাদের মনে রাখা উচিত, যে শ্রীদেবীর সঙ্গে দাউদের একটা অবৈধ সম্পর্ক ছিল ৷ তাই তদন্তে এ বিষয়টির ওপরও নজর দেওয়া উচিত ৷’\nCinema actresses aur Dawood ke jo rishte hain, naajayaz rishte hain us par hamein thoda dhyaan dena padega: Subramanian Swamy pic.twitter.com/Jtq8JUnEph — ANI (@ANI) February 27, 2018\nFirst published: February 27, 2018, 12:31 IST


আপনার পাগল বান্ধবীর সাথে আপ করার জন্য5টি দ্রুত উপায় - সম্পর্কের পরামর্শ\nআপনার গার্লফ্রেন্ডের সাথে মেয়ের জন্য5টি দ্রুত উপায় যদি সে আপনার প্রতি উন্মাদ হয়\n'জাহান্নামের মতো নারীর কোনও ক্রোধ নেই' এই কথাটি শুনে? এটি সত্য ধারণ করে এবং সম্ভবত বাইবেলের সময়গুলি থেকে ফিরে আসে যেখানে পুরুষরা মহিলাদের সুখী করতে তাদের সময় কাটাত! একজন মহিলা সম্ভবত তার শীতলতাটি প্রায়শই না হারান তবে খুব সহজ উপায় আছে আপনি কয়েক মিনিটের মধ্যে তাকে গ্রিন জোনে ফিরিয়ে আনতে পারবেন। না, আমি বলতে চাইছি মহিলাদের কাছে সত্যই সুইচ নেই তবে আপনি যদি তাদের চিন্তার প্রক্রিয়াটি কিছুটা সামঞ্জস্য করেন তবে তাকে রেড জোন থেকে বের করা সহজ!\nআপনার গার্লফ্রেন্ডের সাথে কীভাবে মেক আপ করবেন তা শিখার অর্থ হালকা পা বাড়ানো এবং আস্তে আস্তে পা চালানো! ঠিক আছে, যদি না আপনি তার প্রতি অবিশ্বস্ত বা অসম্মান না করেন, তবে তার সম্ভাব্য সমস্ত উপায় রয়েছে যাতে সে শান্ত হয়ে যাবে। মহিলারা জনপ্রিয় বিশ্বাসের বিপরীতে খুব অনুমানযোগ্য প্রাণী। তাদের সত্যিকারের যা দরকার তা হ'ল যে লোকটি তার অন্যায় করার সাহস করেছিল তার কাছ থেকে কিছুটা লাঞ্ছনা, স্বীকৃতি এবং কিছুটা অনুশোচনা!\nআপনার বান্ধবীর সাথে আপ করার জন্য এখানে5টি দ্রুত এবং সহজ উপায়। হ্যাঁ, পরে আমাদের ধন্যবাদ!\nসমস্যাটি দ্বিতীয় ভাবেন না\nআপনি সম্ভবত ইতিমধ্যে জানেন যে তিনি কেন বিচলিত এবং যদি আপনি তারপরে সরাসরি জিজ্ঞাসা করেন না। যদি সে 'কিছুই ভুল হয় না' তার স্ট্রিংগুলিতে চলে যায় তবে তাকে কিছুটা সময় দেওয়ার জন্য দিন তবে তাকে উপেক্ষা করবেন না! এটি আরও খারাপ করে দেবে এবং তিনি সম্ভবত 'আপনি আমার বা আমার অনুভূতির যত্ন নেন না' এমন কাজ চালিয়ে যাবেন।\nসমস্যাটি স্বীকার করুন\nএর অর্থ আমার অনুভূতি স্বীকার করা। মহিলারা স্বীকৃতি পেতে চান। তাদের চুল এবং মেকআপ থেকে শুরু করে এমনকি তাদের চিন্তাভাবনা এবং অনুভূতি পর্যন্ত তারা স্বীকৃত হতে পছন্দ করে বিশেষত তাদের পুরুষদের দ্বারা। সুতরাং আপনি যদি জানেন যে তিনি আপনার কিছু করেছেন বা করেননি সে সম্পর্কে মন খারাপ করে থাকেন তবে তা স্বীকার করুন এবং এটির সাথে তার সাথে কথা বলুন। আপনি যদি ভুল হয়ে থাকেন এবং আপনারা গল্পটির দিকটি শান্তভাবে ব্যাখ্যা করতে যান তবে আপনি সম্ভবত দুঃখিত হয়ে বলে শুরু করতে পারেন।\nতাকে শক্ত করে জড়িয়ে ধরুন\nযদি তার কান থেকে ধোঁয়া বের হয় তবে হতাশ হবেন না। এই চেষ্টা করা এবং পরীক্ষিত সূত্র চেষ্টা করুন। সে যখন ফিউমিং করছে তখন তাকে একটি বড় আলিঙ্গন দাও Go হয় সে গলে যাবে এবং আপনাকে জড়িয়ে ধরবে অথবা নিশ্চিতভাবেই সে শান্ত হবে।\nলেট হার বি\nকখনও কখনও মহিলাদের কাছাকাছি আসতে তাদের স্থানের প্রয়োজন হয় need যদি সে সত্যিই আপনার প্রতি ক্ষিপ্ত হয়ে থাকে এবং একটি আলিঙ্গন কাজ না করে, তবে আপনি কী তাকে ভুল তা জিজ্ঞাসা করছেন না, তবে সম্ভবত তার রাগ প্রসেস করার জন্য তার কিছু সময় এবং স্থান প্রয়োজন। সুতরাং তাকে সেই সময় এবং স্থান দিন তবে তাকে জানান যে আপনি এটি তাকে দিচ্ছেন। তিনি আপনার মধ্যে পরিপক্কতার প্রশংসা করবেন, এমনকি তার ক্রোধে এবং অবশ্যই আশেপাশে আসবেন।\nতার জন্য কিছু ভালো লাগবে\nমানে, আপনি প্রতি লড়াইয়ের পরে তাকে একটি হীরা কিনতে পারেন তবে মহিলারা সাধারণত পুরুষদের চেয়ে বেশি কিছু জৈব পছন্দ করেন। ইঙ্গিত বা প্রেমের অভিনয় হিসাবে। আপনি তাকে তার প্রিয় জায়গায় নিয়ে যেতে পারেন বা সৃজনশীল হতে পারেন এবং তাকে তার পছন্দসই কিছু তৈরি করতে পারেন। মহিলারা কখনই অঙ্গভঙ্গিগুলি ভুলে যায় না এবং প্রতিবার যদি তিনি কিছুটা খারাপ হন তবে তিনি অবশ্যই বিরক্ত হবেন কারণ তিনি প্রথমে বিরক্ত হয়েছিলেন!\nএই5টি উপায় তার পেটের গর্তগুলিতে যে ক্রোধ জন্মেছে তা হত্যার একটি নিশ্চিত শট উপায় sure যদি এটি না ঘটে তবে বাইরে বেরোন এবং তাকে কিছু আইসক্রিম বা তার পছন্দসই খাবার আনুন এবং এটি আপনাকে কিছুক্ষণের জন্য বাছাই করবে!\n19 টি দুর্দান্ত ট্যাটুগুলি সন্নিবিষ্ট হওয়ার আগে আপনাকে দেখতে হবে\n45 টি জিনিস 'ইয়ে জওয়ানি হী দেওয়ানি' আমাদের প্রেম, জীবন ও বন্ধুত্ব সম্পর্কে শিখিয়েছে\nশীর্ষ পাঁচটি নো বুলস ** টি চর্মসার ছেলেদের জন্য বাল্কিং টিপস\nশীর্ষ 10 ভারতীয় ক্রস-ড্রেসিং সেলিব্রিটি\nএই আইওএস ক্যামেরা অ্যাপ্লিকেশনটি পুরানো আইফোনে নাইট মোড যুক্ত করে এবং এটি আসলে কাজ করে Works\nঅ্যাপ্ল্যাচিয়ান ট্রেইল প্রতিদিন মাইল\n20 ডিগ্রি আয়তক্ষেত্রাকার স্লিপিং ব্যাগ\nএমবেড করা টিকটি আপনি কীভাবে সরিয়ে ফেলবেন?\nসে কি আমাকে সত্যিই ভালবাসে বা কেবল এটি বলছে\nআমার হাইপ ফ্রি অ্যাপ ম্যাপ করুন\nমৌসুমে নতুন castালাই লোহার স্কিললেট


তাইওয়ান যেভাবে করোনা নিয়ন্ত্রণে রেখেছে !! - Ekusher Bangladesh\nHome>Internation News>তাইওয়ান যেভাবে করোনা নিয়ন্ত্রণে রেখেছে !!\nকরোনার জন্মভূমি উহানের খুব কাছে হওয়ার তাইওয়ানে ভা’ইরাসটি ম’হামা’রি আকারে ছড়িয়ে পড়ার ঝুঁকি ছিল। অথচ, দেশটিতে করোনা ভা’ইরাস আ’ক্রান্তের সংখ্যা এখনো চারশ’র নিচে। দৈনিক আ’ক্রান্তের সংখ্যা তিন থেকে পাঁচ জন। এখন পর্যন্ত মারা গেছে মাত্র ছয় জন। সুস্থ হয়ে ফিরেছেন ১৭৮ জন। বিশেষজ্ঞরা বলছেন, দ্রুত যথাযথ ব্যবস্থা গ্রহণ করায় তাইওয়ান ভা’ইরাসকে আটকে দিতে সক্ষম হয়েছে। গত বছর ডিসেম্বরের শেষ দিকে চীনের হুবেই প্রদেশের উহানে করোনা ভা’ইরাস প্রাদুর্ভাবের পর বিশ্বজুড়ে ২২ লাখ ৭৫ হাজারের বেশি মানুষ সংক্রমিত হয়েছেন। মারা গেছেন এক লাখ ৫৬ হাজারের বেশি মানুষ।\nপ্রতিদিন মৃত মানুষের তালিকায় যোগ হচ্ছে আট হাজারের বেশি মানুষ। উহানে করোনা প্রাদুর্ভাবের পর বলা হয়েছিল, চীনের মূল ভূখণ্ডের বাইরে তাইওয়ানে এই ভা’ইরাসে সবচেয়ে বেশি মানুষ আ’ক্রান্ত হবে। অথচ চীনে ৮২ হাজারের বেশি মানুষ করোনায় আ’ক্রান্ত হলেও তাইওয়ানে এই সংখ্যা এখনো চারশ’র নিচে। অথচ, চীন ছাড়িয়ে ভা’ইরাসটি ছড়িয়ে পড়েছে ২১০টি দেশ ও অঞ্চলে। মহাদেশ পেরিয়ে ইউরোপ ও আমেরিকায় ম’হামা’রি রূপ নিয়েছে। শুধু যুক্তরাষ্ট্রেই সাত লাখের বেশি মানুষ আ’ক্রান্ত, মা’রা গেছেন ৩৭ হাজারের বেশি মানুষ।\n‘পাবলিক হেল্থ পলিসি’ বিষয়ে যুক্তরাষ্ট্রের স্টানফোর্ড ইউনিভার্সিটির বিশেষজ্ঞ ডা. জেসন ওয়াং বলেন, তাইওয়ান সম্ভাব্য সংকটের ভ’য়াবহতা আগেই বুঝতে পেরেছিল এবং ভা’ইরাসের চেয়ে এগিয়ে থাকতে সক্ষম হয়েছে। ২০০২ ও ২০০৩ সালে সার্স ভা’ইরাস প্রাদুর্ভাবের পর তাইওয়ান ন্যাশনাল হেল্থ কমান্ড সেন্টার (এনএইচসিসি) গঠন করে পরবর্তী সংকট মোকাবেলায় প্রস্তুত হয়েই ছিল।\nউহানে করোনা প্রাদুর্ভাবের পরপরই তাইওয়ান সরকার চীনের মূল ভূখণ্ড ছাড়াও হংকং ও ম্যাকাওর উপর ভ্রমণ নিষেধাজ্ঞা জারি করে। এছাড়া ওই সময় সরকার সার্জিক্যাল মাস্ক রপ্তানি নিষিদ্ধ করে, যেন তাদের মজুদে সংকট দেখা না দেয়। এছাড়া তাইওয়ান সরকার ন্যাশনাল হেল্থ ইনস্যুরেন্স এবং ইমিগ্রেশন ও কাস্টম বিভাগ থেকে তথ্য সংগ্রহ করে সেগুলো সমন্বয় করে। এর মাধ্যমে তারা জনগণের ভ্রমণের তথ্য নিয়ে শুরুতেই সম্ভাব্য রোগীদের শনাক্ত করে ফেলে। ফলে শুরু থেকেই ভা’ইরাসটির উপর নিয়ন্ত্রণ আরোপ করতে সক্ষম হয় দেশটি।\nতাইওয়ানে যারা ভ্রমণ করেছেন তাদের জন্যও একটি প্রোগ্রাম চালু করা হয়। সেখানে একটি ‘কিউআর কোড’ স্ক্যান করে ভ্রমণকারীরা তাদের ভ্রমণের ও অসুস্থতার লক্ষণ সম্পর্কে তথ্য দিতে পারে। তারপর ভ্রমণকারীদের কাছে তাদের স্বাস্থ্যের বর্তমান অবস্থা নিয়ে একটি বার্তা যায়। এভাবে কাস্টম কর্মকর্তারা নিম্ন ঝুঁকির ভ্রমণকারীদের ছেড়ে দিয়ে উচ্চ ঝুঁকিতে থাকাদের পরীক্ষায় অধিক গুরুত্ব দিতে সক্ষম হয়।’\nওয়াং বলেন, ‘নতুন নতুন প্রযুক্তি যথাযথভাবে ব্যবহার করে তাইওয়ান সরকার অনেক কিছু করতে সক্ষম হয়েছে। এর মাধ্যমে তারা লোকজনের জরুরি প্রয়োজন বুঝে সে অনুযায়ী সেবা দিতে সক্ষম হয়েছে। এছাড়া জনগণ স্বেচ্ছায় সরকারের নির্দেশ অনুসরণ করে। ফলে ভা’ইরাসটি নিয়ন্ত্রণে রাখা দেশটির পক্ষে সহজ হয়।’তিনি বলেন, ‘সার্স ভা’ইরাসের সময় তাইওয়ানের বেশিরভাগ মানুষকে তিক্ত অভিজ্ঞতার মধ্য দিয়ে যেতে হয়েছে। তাদের ওই স্মৃতি এখনো তাজা, যা তাদের করোনার বিরুদ্ধে লড়াইয়ে সাহায্য করেছে।’


ব্রিটেনের ইতিহাসের প্রথম মুসলিম মন্ত্রী বর্ণবাদের শিকার! TV3 BANGLA\nশনিবার, ২১ মে ২০২২, ০৭:১০ পূর্বাহ্ন\nব্রিটেনের ইতিহাসের প্রথম মুসলিম মন্ত্রী বর্ণবাদের শিকার!\nমুসলিম হওয়ার কারণে যুক্তরাজ্যে একজন নারী টোরি এমপির মন্ত্রিত্ব কেড়ে নেওয়া হয়েছে বলে অভিযোগ উঠেছে।\nকাশ্মিরী বংশোদ্ভূত এই ব্রিটিশ এমপি অভিযোগ করেছেন, শুধুমাত্র মুসলিম হওয়ার কারণে তার মন্ত্রিত্ব কেড়ে নিয়েছে বরিস জনসনের নেতৃত্বাধীন ক্ষমতাসীন সরকার।\nরোববার (২৩ জানুয়ারি) বিবিসিসহ একাধিক ব্রিটিশ সংবাদমাধ্যম জানিয়েছে, ব্রিটিশ ওই নারী এমপির অভিযোগ, তার ইসলাম চর্চা ও বিশ্বাস মন্ত্রীসভার অন্য সহকর্মীদের মধ্যে অস্বস্তির সৃষ্টি করেছিল বলে তাকে জানানো হয়।\nএদিকে তার এই অভিযোগটি আনুষ্ঠানিকভাবে উপস্থাপনের আহ্বান জানিয়েছেন ডেপুটি প্রাইম মিনিস্টার ডমিনিক রাব।\nবিবিসি বলছে, কেবলমাত্র ধর্মীয় পরিচয়ের কারণে মন্ত্রিত্ব হারানো ব্রিটেনের মুসলিম ওই নারী এমপির নাম নুসরাত গনি। ৪৯ বছর বয়সী এই আইনপ্রণেতা যুক্তরাজ্যের জুনিয়র পরিবহন মন্ত্রী ছিলেন এবং ২০২০ সালের ফেব্রুয়ারি মাসে তাকে মন্ত্রিত্ব থেকে সরিয়ে দেওয়া হয়।\nতাকে ২০১৮ সালে পরিবহন বিভাগের জুনিয়র মন্ত্রী পদে নিয়োগ দেওয়া হয়েছিল। কিন্তু ২০২০ সালের ফেব্রুয়ারিতে প্রধানমন্ত্রী বরিস জনসনের সরকার মন্ত্রীসভায় ছোট রদবদল আনেন। সেই সময় তিনি তার পদ হারান।\nমন্ত্রিত্ব হারানোর পর ব্রিটিশ পার্লামেন্টের হুইপ তাকে জানিয়েছিলেন যে, তার মুসলিম পরিচয়ই মন্ত্রণালয়ের দায়িত্ব থেকে তাকে সরিয়ে দেওয়ার পেছনে মূল কারণ ছিলো।\nএদিকে নুসরাত গনির এই অভিযোগের পর ব্রিটিশ প্রধানমন্ত্রী বরিস জনসনের ডাউনিং স্ট্রিটের দপ্তর থেকে তাৎক্ষণিকভাবে কোনো প্রতিক্রিয়া জানানো হয়নি। কিন্তু, ব্রিটিশ সরকারের চিফ হুইপ মার্ক স্পেন্সার জানিয়েছেন, নুসরাত গনি তার সম্মানহানির জন্যই এই অভিযোগ এনেছেন।\nব্রিটেনের ইতিহাসে প্রথম মুসলিম নারী মন্ত্রী ছিলেন নুসরাত গনি। তিনি জানান, ‘ডাউনিং স্ট্রিটের এক রদবদল সভায় আমার মুসলিম হওয়ার বিষয়টি উত্থাপন করা হয় এবং সেখানে একজন মুসলিম নারী মন্ত্রী হবে এটা নাকি সহকর্মীদের মধ্যে অস্বস্তি সৃষ্টি করেছিল’।\nযুক্তরাজ্যের ক্ষমতাসীন দল কনজারভেটিভ পার্টি এর আগে ইসলামোফোবিয়া বা ইসলামভীতির অভিযোগের সম্মুখীন হয়েছিল। এছাড়া গত বছরের মে মাসে একটি প্রতিবেদনে মুসলিমদের বিরুদ্ধে বৈষম্যের অভিযোগের মোকাবিলা করা নিয়ে দলটির সমালোচনাও করা হয়েছিল।\n২৩ জানুয়ারি ২০২২


বঙ্গ দেশের ইতিকথা\n Home  culture  বঙ্গ দেশের ইতিকথা\n১৯৪৭ থেকেই বাংলা দুই ভাগে বিভক্ত। বাংলাকে এইভাবে ভাগ করে সুনিশ্চিত ভাবে ধ্বংস করা হয়েছিল এবং আজ সেই ভাগ এত গভিরে গ্রথিত যে বেশিরভাগ বাঙ্গালী জনগন এখন অপর দেশের বাঙ্গালীদের তাদের শত্রু মনে করেন! এটি হয়ত ব্রিটিশ সাম্রাজ্যবাদের সফলতম অর্জনগুলির মধ্যে একটি। বাংলা ভারতের সর্বাপেক্ষা গুরুত্বপূর্ণ কেন্দ্রের একটি ছিল কিন্তু বর্তমানে এটি একটি ধ্বংসপ্রাপ্ত জাতি এবং পাশ্চাত্য দেশগুলির কাছে আর কোনও সম্ভাব্য ভয়ের কারণ নয়। এর দীর্ঘ, সুপ্রাচীন এবং মহান ইতিহাস গোটা বিশ্বই শুধু নয় বাঙালী জাতি নিজেও ভুলে যেতে বসেছে।\nযদিও বাংলা একটি আধুনিক ভাষা ও রাষ্ট্র, তবে তার ইতিহাস প্রায় ১০০০ খ্রীষ্টপূর্বাব্দ পুরনো। এই বঙ্গদেশের নাম 'বঙ্গ' অথবা 'বাংলা' সম্বন্ধে অনেক তত্ত্ব আছে। সহস্র নদীর দ্বারা বেষ্টিত এই ভূমি একদিকে মৌসুমী বায়ুর বর্ষা আরেক দিকে হিমালয় থেকে আগত বন্যা দ্বারা বছরভর প্লাবিত থাকত। এই তত্ত্বটি বেশ সম্ভাবনীয়। অন্য আরেকটি ধারণা অনুসারে রাজপুত্র বঙ্গের নাম থেকে এই বঙ্গদেশের নামের ইঙ্গিত পাওয়া যায়। প্রাচীন শ্রুতিকথা মতে চন্দ্রবংশের রাজা বালী ও রানী সুদেষ্ণার পুত্র 'রাজপুত্র বঙ্গ' প্রথমবার এই বাংলায় রাজ্য স্থাপন করেন ও সেই থেকেই এই অঞ্চলের এরূপ নাম।\nআরেকটি দাবী অনুসারে সিন্ধু সভ্যতার পতনের পর সেখানকার একটি উপজাতি এই অঞ্চলে এসে বসতি স্থাপন করে। আমরা তাদেরকে 'বং' উপজাতি নামে জানি এবং তারা দ্রাবিড়ীয় ভাষায় কথপোকথন চালাত বলে ধারণা করা হয়। বহু আর্য সাহিত্য থেকেই এই অঞ্চলে বসবাসকারী 'বং' উপজাতির কথা আমরা জানতে পারি।\nভূতত্ত্ব এবং পূরাতত্ত্ব মতে এই বাংলা ১ থেকে ৬.৫ মিলিয়ন বছর আগে সংগঠিত হয়েছিল এবং প্রথম পরিচিত মানববসতি প্রায় ১০০, ০০০ বছর আগে গড়ে উঠেছিল। প্রায় এক লক্ষ বছরের পুরনো আদি প্রস্তর যুগের যন্ত্রপাতি ও সরঞ্জাম খুঁজে পাওয়া গেছে এই পশ্চিমবঙ্গেরই দেওলপোতা গ্রামে। প্রায় ১৫ হাজার বছরের পুরনো প্রস্তর নিদর্শনের খোঁজ পাওয়া গেছে পূর্ববঙ্গের দক্ষিনভাগে। যদিও বাংলায় প্যালিওলিথিক যুগের প্রমাণ খুবই সীমিত তবুও নিদর্শন স্বরূপ বলা যেতেই পারে রাঙ্গামাটি জেলায় শিলাখন্ড এবং ফেনী জেলায় শিলার তৈরী কুরাল। ধারণা করা হয় যে উভয়ই ১০-১৫ হাজার বছর পূর্বের। এই বাংলায় ১৫০০-৩০০০ খ্রীষ্টপূর্বাব্দ পর্যন্ত পুরনো নব্য প্রস্তর যুগের সভ্যতা গড়ে উঠেছিল যার সাথে বিহার, ওড়িষ্যা ও আসামের যোগসূত্র পাওয়া যায়।\nএরপর হঠাৎ করেই বাংলার ইতিহাসে আধুনিক ধাতু প্রসেসিং সভ্যতা এসে পড়ে। পূরাতত্ত্ববিদরাও এই দুই সভ্যতার মধ্যেকার হারিয়ে যাওয়া যোগসূত্র খুঁজে বের করতে সক্ষম হননি। হয়তবা এখানেই লুকিয়ে রয়েছে এই অঞ্চলে হঠাৎ করে এসে পড়া কোন উপজাতির গোপনকথা আর এখানেই আমাদের পুরনো শ্রুতিকথা ও পৌরানিক গল্পের ওপর নির্ভর করে থাকতে হয়। সিন্ধু সভ্যতা আনুমানিক ১৮০০ খ্রীষ্টপূর্বের ধারেকাছে এসে বিলুপ্তি পায় আর এই সময় নাগাতই বাংলার প্রেক্ষাপটে এক আমুল পরিবর্তন লক্ষ্য করা যায়।\n'বং' এবং 'আল' উপজাতির গল্প এখানে এসেই মিলে যায়। সাম্প্রতিক কালে উত্তর ২৪ পরগনার বেড়াচাঁপা গ্রামের কাছে চন্দ্রকেতুগড়ে এক অতি প্রাচীন নগর আবিস্কৃত হয়েছে। অনুমান করা হচ্ছে শহরটি গুপ্ত যুগের(৪র্থ থেকে ৬ষ্ট শতাব্দী) রাজা চন্দ্রকেতুর নির্মিত কিন্তু এখনও এটির কার্বন-১৪ টেষ্ট করা বাকি আছে। সহস্র বছরেরও অধিক পূরনো যক্ষী দেবীর মূর্তি এখানেই খনন করে পাওয়া গেছে। বেড়াচাঁপা জায়গাটি অন্য আরেকটি বিষয়ের জন্যও বিখ্যাত। এই বেড়াচাঁপাতেই রয়েছে প্রাচীন গুপ্তযুগের মন্দিরের জন্য বিখ্যাত স্থান 'খনা-মিহিরের' ঢিবি। বর্তমান বাংলাদেশের কাশিমবাজার উপজেলা ও যশোর জেলার অন্তর্গত 'ভারত-ভানী' জায়গাটিও গুপ্তযুগের মন্দিরের সম্ভাব্য স্থান হিসেবে উল্লিখিত হয়েছে । এখানে আর্য আক্রমনের বেশ কিছু প্রমান পাওয়া গেছে।\nযদিও প্রথম সহস্রাব্দের আগেকার খুব বেশী ধ্বংসাবশেষ এখনও অব্দি আবিস্কৃত হয়নি তবুও বিভিন্ন সুত্র থেকে পাওয়া অভিমত অনুসারে এটা নিশ্চিতভাবে ধরে নেওয়া যেতেই পারে যে প্রাচীন বঙ্গদেশে বহু নগর নগরীর অবস্থান ছিল। আর্যদের সাথে বাঙালী জাতির যোগাযোগ হওয়ার অনেক আগেই আর্যদের বিভিন্ন লেখায় পুন্ড্র নগরীর কথার উল্লেখ পাওয়া যায়। এখান থেকেই একটি ধারণা মনে আসে যে তবে কি চন্দ্রকেতুগড় বাংলার কোন প্রাচীন শহরের ধ্বংসাবশেষের ওপর তৈরী হয়েছিল?\nপ্রাচীন আর্য সাহিত্য অনুযায়ী 'পুর' কথার অর্থ দ্রাবিড়ীয় দূর্গ বা নগরী। যেমন আমরা সিন্ধু সভ্যতায় 'পুরন্দর' দেবতার উল্লেখ পাই যার অর্থ দূর্গ-ধ্বংসকারী। লক্ষ্য করার মত জিনিস হল প্রাচীন সিন্ধু সভ্যতার নগরী গুলোর মতই এই বঙ্গদেশের বহু নগরী ও প্রাচীন বিখ্যাত স্থানের নামের শেষে 'পুর' কথাটির বহুল উল্লেখ দেখা যায়। তবে কি এটা আর্যদের বঙ্গদেশ আক্রমন, অধিগ্রহন ও আধিপত্যের দিকেই ইঙ্গিত দিচ্ছে না?


Panchang, Daily Life, Horoscopes, Zodiacs, Aries, Taurus, Gemini, Cancer, Leo, Virgo, Libra, Scorpio, Sagittarius, Capricorn, Aquarius, Pisces, Aries Daily Horoscopes, Taurus Daily Horoscopes, Gemini Daily Horoscopes, Cancer Daily Horoscopes, Leo Daily Horoscopes, Virgo Daily Horoscopes, Libra Daily Horoscopes, Scorpio Daily Horoscopes, Sagittarius Daily Horoscopes, Capricorn Daily Horoscopes, Aquarius Daily Horoscopes, Pisces Daily Horoscopes: খুব ভাল অথবা খারাপ মুহূর্ত, কীভাবে কাটবে দিন দেখে নিন ৷ The most bad or not up to the mark, life can be very very good. – News18 Bangla\nPanchang: পঞ্জিকা ৪ এপ্রিল: দেখে নিন নক্ষত্রযোগ, শুভ মুহূর্ত, রাহুকাল এবং দিনের অন্য লগ্ন!\nPanchang: ভারতীয় দিনপঞ্জির এই পাঁচটি অঙ্গ হল তিথি, বার, নক্ষত্র, যোগ এবং করণ। সেই অনুসারে ৪ এপ্রিলের কিছুটা পড়েছে ২০৭৮ বিক্রম সম্বতের চৈত্র মাসের শুক্লপক্ষের তৃতীয়া তিথিতে।\nLast Updated : April 03, 2022, 20:56 IST\nআরও পড়ুন: Numerology Suggestions 03.04.2022: সংখ্যাতত্ত্বে ৩ এপ্রিল: আপনার জন্মদিনের সংখ্যা কী বলছে, কেমন কাটবে রবিবার?\nআরও পড়ুন: Oracle Speaks3April 2022: ওরাকল স্পিকস ৩ এপ্রিল: রবিবারের দিন কেমন কাটবে? কী বলছে আপনার রাশি?\nআরও পড়ুন: Numerology: সংখ্যাতত্ত্বে ১ এপ্রিল; কেমন যাবে দিন? কোন সংখ্যায় চমকাবে ভাগ্য? দেখে নিন...\nFirst published: April 03, 2022, 20:56 IST


এরশাদ এর কি কোন অবদান ছিল না? - Sangsker\nআজ সাবেক রাষ্ট্রপতি হুসেইন মুহম্মদ এরশাদ না ফেরার দেশে। আমি রাজনীতি বুঝি না, তবে এতটুকু বুঝি যে, ১৯৯০ সনে ক্ষমতা হারানোর পর থেকে মৃত্যু পর্যন্ত এমনকি মৃত্যুর পরেও বিভিন্ন প্রেস মিডিয়া এবং টিভির পর্দায় অনেকের মুখেই তাকে স্বৈরশাসক তথা একজন ঘৃণ ব্যক্তি হিসেবে উপস্থাপন করতে দেখা গেছে এবং যাচ্ছে। আমরা জানি, প্রত্যেক দেশেই যেকোন শাসকের আমলেই তার শাসন ব্যবস্থা ভাল-মন্দ যাই হোকনা কেন, কিছু না কিছু ভাল কাজও হয়ে থাকে। অথচ ক্ষমতা হারানোর পর তার ভাল কাজগুলো আড়াল করে কেবল ত্রুটিগুলোকেই বেশী বেশী করে জাহির করা হয়। সম্ভবত বাংলাদেশ ভিন্ন পৃথিবীর অন্যান্য দেশে এটা খুব গুরুত্বপূর্ণ বিষয় হিসেবে পরিগণিত হয় না।\nএরশাদ এর সরকার জনগণের ভোটে নির্বাচিত সরকার ছিল না, তাই এরশাদকে স্বৈরশাসক বলা হয়। কিন্তু ভোটে নির্বাচিত হলেই কি তাকে গণতান্ত্রিক সরকার বলা যায়? যদি তাই হবে তাহলে তো এরশাদ পরবর্তী কোন সরকারের পতনের জন্য আন্দোলন করার কথা নয়। তাহলে ২০০৬ সালে বি.এন.পি সরকারের পতনের জন্য যে আন্দোলন-সংগ্রাম হয়েছিল সেটা কিসের জন্য? বর্তমান সরকার টানা ৩য় বারের মত সরকার পরিচালনা করছে। প্রথম টার্মের নির্বাচন সম্পর্কে তেমন কোন অভিযোগ না থাকলেও, পরবর্তী দুই টার্মের সরকার গঠন নিয়ে রয়েছে চরম ধোঁয়াশা। আমি যেহেতু রাজনীতি বুঝি না, তাই নির্বাচন নিয়েও আমার খুব একটা মাথাব্যথা নাই। কিন্তু আমার প্রশ্ন একটা্ই, যখন জনগণের ভোটে নির্বাচিত সরকারকে আন্দোলনের মাধ্যমে ক্ষমতা থেকে নামাতে হয়, কিংবা ভোটে নির্বাচিত হলেও বলা হয় কারচুপি করে ক্ষমতায় বসানো হয়েছে, সেখানে স্বৈরাচার বলতে আসলে কী বুঝানো হয়? সামরিক শাসন তো আর এমনি এমনি জারি হয় না। এটা একটা পরিস্থিতির মধ্য দিয়ে উদ্ভুত হয়। তাহলে কেবলমাত্র সামরিক শাসক হওয়ার কারণে হুসেইন মুহম্মদ এরশাদ কে স্বৈরাচার বা স্বৈরশাসক বলা কতখানি যুক্তিসঙ্গত?\nএরশাদ সরকারের পতনের আন্দোলনে অংশগ্রহণকারী কয়েকজন পুলিশের গুলিতে নিহত হয়েছে সত্য। কিন্তু গণতান্ত্রিক সরকার পতনের আন্দোলনের সময় ঠিক কতজন পুলিশের গুলিতে নিহত হয়েছিল কিংবা পেট্রোল বোমায় নিহত হয়েছিল তার হিসেব কি আমরা জানি? যখন আন্দোলন করে কোন সরকারের পতন ঘটানো হয় তখন সে আন্দোলনের পিছনে কিছু একটা কারণ তো অবশ্যই থাকে। তাই বলে ঐ সরকারের পতনের পর কেবল তার দোষগুলোকেই জাহির করতে হবে, আর গুণগুলোকে আড়াল করতে হবে এটা কোন সুস্থ চিন্তা হতে পারে না।\nআজ এরশাদ নেই, ভবিষ্যতে তার গঠিত দলও থাকবে কি না সন্দেহ। কিন্তু তিনি তার শাসনামলে যেসব জনকল্যাণমূলক কাজ করেছেন আমরা তার সুফল ভোগ করবো অথচ স্বীকার করবো না, এটা হতে পারে না। মহুকুমা থেকে জেলা, উপজেলা, গুচ্ছগ্রাম নির্মাণ, যোগাযোগের জন্য মহাসড়ক নির্মাণ, শুক্রবার ছুটির দিন ঘোষণা, রেডিও-টিভি তে আযানের প্রচলন করা, রাষ্ট্রধর্ম ইসলাম ঘোষণা, উপাসনালয় ও ধর্মীয় প্রতিষ্ঠানের বিল মওকুফ, শ্রমিকের ন্যূনতম মজুরী নির্ধারণ, চাকুরীজীবিদের সুযোগ-সুবিধা বৃদ্ধি, গ্রামিণ ব্যাংক প্রতিষ্ঠায় সমর্থন সহ রয়েছে উল্লেখযোগ্য নানা অবদান। অথচ আমরা এমনই এক জাতি, যেখানে নির্বাচিত সরকারকে ক্ষমতা থেকে নামানোর জন্য আন্দোলন করতে হয়, সেখানে কেবলমাত্র সামরিক শাসক হওয়ার কারণে তার অবদানগুলোকে স্বীকার না করে কেবলমাত্র তার ত্রুটিগুলো নিয়ে ঘাটাঘাটি করতেই আমরা বেশী পছন্দ করি। তাই জাতির কাছে আমি বিনয়ের সাথে বলতে চাই, প্লীজ আপনারা যদি পরলোকগত একজন সাবেক রাষ্ট্রপতিকে নিয়ে ঘাটাঘাটি করতেই চান, তাহলে কেবলমাত্র তার ত্রুটিগুলো নয় বরং অবদানগুলোরও একটা তালিকা তৈরী করে তুলনামূলক বিচার করুন। সেইসাথে এরশাদ সরকারের সাথে এরশাদ পরবর্তী অন্যান্য সরকারেরও তুলনামূলক বিচার করুন। আমার বিশ্বাস, তখন আপনাদের মনে হবে, এরশাদের শাসনামল ভাল না হলেও অন্যান্য সরকারের শাসনামলের থেকে খুব একটা খারাপ ছিল না।\nএকজন সামরিক শাসকের অবস্থা তো ঠিক ঐ যুবকের ন্যায়, যাকে ঘুমন্ত অবস্থায় পেয়ে যৌন উত্তেজক ট্যাবলেট সেবনকারী কোন যুবতী নারী আলিঙ্ঘন করে গর্ভবতী হয়। ঘুম ভাঙার পর উক্ত যুবক নিজেকে না পারে ঐ নারীর স্বামী পরিচয় দিতে, না সে ঐ নারীর ধর্ষক। এ অবস্থায় উক্ত নারীকে ফেলে রেখে পালিয়ে যাওয়া যেমনটা সহজ নয়, তেমনি তাকে বিয়ে করে রাতারাতি বৈধ স্ত্রীর মর্যাদা দেয়াটাও সহজ নয়। যদি কোনভাবে বিয়ে করে বৈধ স্ত্রীর মর্যাদা দেয়া সম্ভব হয়, তাহলে ঘুমের মধ্যে ঘটে যাওয়া ঘটনাটা সকলের স্মৃতি থেকে সহজেই মুছে যাবে নিশ্চিত; নয়তো অপরাধ না করেও তাকে একটা অপরাধের বোঝা বয়ে বেড়াতে হবে সারাটা জীবন ধরে।\nসামাজিক ও রাজনৈতিক ক্ষেত্রে সাবেক রাষ্ট্রপতি হুসেইন মুহম্মদ এরশাদ এর যথেষ্ট অবদান থাকা স্বত্ত্বেও তিনি কখনোই তার জীবদ্দশায় সে অবদানগুলো জনসম্মুখে উপস্থাপনের উদ্যোগ নেননি বা চেষ্টা করেননি, কারণ তার ভিতরে ঐ ঘুমন্ত যুবকের ন্যায় এক ধরণের অপরাধ বোধ কাজ করছিল। কেননা ক্ষমতায় থাকাকালীন তিনি ইচ্ছে থাকা স্বত্ত্বেও নিজেকে এদেশের একজন বৈধ স্বামী (রাষ্ট্রপতি) হিসেবে উপস্থাপন করতে পারেননি। আমরা যদি এরশাদ পরবর্তী কোন সরকারের সময়ে আর কখনোই ক্রাইসিসে না পড়ে থাকি তাহলে আমি বলবো এরশাদ এর শাসন ব্যবস্থা সত্যিই নিঃকৃষ্ট ছিল। তা না হলে আমাদের উচিৎ তার ভুলগুলোকে ভুলে গিয়ে তার অবদানগুলোকে সামনে এনে তার প্রতি কৃতজ্ঞতা স্বীকার ও সম্মান জানানো।\nরাষ্ট্রপ্রধান হিসেবে এরশাদের সেরা ১০০ অবদান সম্পর্কে জানতে এখানে ক্লিক করুন\nTotal views : 43547


‘কারিগরি শিক্ষায় জোর দিচ্ছে সরকার’\nশিক্ষা সময়‘কারিগরি শিক্ষায় জোর দিচ্ছে সরকার’\nদেশের বিপুল জনসংখ্যাকে দক্ষ জনশক্তিতে পরিণত করতে কারিগরি শিক্ষায় বিশেষ জোর দিচ্ছে সরকার। এতে এই শিক্ষায় প্রতিবছরই ভর্তি হওয়া শিক্ষার্থীর সংখ্যা বাড়ছে। বিগত ১০ বছরে কারিগরিতে ভর্তির হার এক শতাংশ থেকে বেড়ে দাঁড়িয়েছে ১৭ শতাংশে।\nশিক্ষাবিদরা বলছেন, সাধারণ ধারার শিক্ষায় শিক্ষিত হয়ে চাকরি না পাওয়ার হতাশা থেকেই নিজেকে হাতে কলমে দক্ষ হিসেবে গড়ে তুলছে শিক্ষার্থীদের।\nবেসরকারি খাত বড় হওয়ায় চাকরির বাজারে দিন দিন বাড়ছে দক্ষ কর্মীর চাহিদা। সেই সাথে দেশের বাইরেও চাহিদা বাড়ছে দক্ষ কর্মীর। ফলে প্রচলিত ধ্যান ধারণা থেকে বেরিয়ে এসে ভালো ফল অর্জন কারী মেধাবী শিক্ষার্থীরাও এখন ঝুঁকছে কারিগরি শিক্ষার দিকে।\nএকটা সময় অপেক্ষাকৃত কম মেধাবী কিংবা পাবলিক পরীক্ষায় খারাপ রেজাল্টধারীরা কারিগরিতে পড়তো। তবে, গত ছয় বছরে পাল্টেছে এ চিত্র। ২০১৪ সালে কারিগরিতে শিক্ষার্থী ছিলো নয় লাখ, ২০১৯ এর শেষে দিকে এ সংখ্যা ১৭ লাখ ছাড়িয়েছে।\nসরকার নির্ধারিত ২০৩০ সালের মধ্যে কারিগরি ও বৃত্তিমূলক শিক্ষার হার ৩০ শতাংশ করার লক্ষ্যমাত্রার পথে এগোচ্ছে কারিগরি শিক্ষা বোর্ড।\nবাংলাদেশ কারিগরি শিক্ষা বোর্ডের চেয়ারম্যান ড. মো. মোরাদ হোসেন মোল্লা বলেন, মনিটিরিং ব্যবস্থা আরো জোরধার করা হয়েছে। শিক্ষা জীবন শেষ করে যাতে শিক্ষার্থীরা কর্মক্ষেত্রেও ভালো কাজ করতে পারে সে ব্যাপারে ব্যবস্থা নেওয়া হচ্ছে।\nশিক্ষাবিদরা বলছেন, চাকরির বাজার বিবেচনায় বর্তমানে শিক্ষার্থী আর অভিভাবকরা আগ্রহী হচ্ছেন কারিগরি শিক্ষায়। তবে এ শিক্ষার প্রসারতা বাড়াতে প্রশিক্ষকদের আরো দক্ষ করে তোলার তাগিদ তাদের।\nশিক্ষাবিদ রাশেদা কে চৌধুরী বলেন, প্রতি পাঁচ জন শিক্ষার্থীর মধ্যে একজন যাবে কারিগরি শিক্ষায়। মানসম্মত দক্ষ শিক্ষার্থী তৈরি করতে মানসম্মত শিক্ষক বা প্রশিক্ষক দরকার।\nবর্তমানে দেশের ৪৯টি সরকারি পলিটেকনিক্যাল ইন্সটিটিউটে আসন বৃদ্ধিসহ এই শিক্ষা উন্নীতকরণে বিভিন্ন প্রকল্প হাতে নিয়েছে সরকার।


মে ৩, ২০১৫, রোববার : বৈশাখ ২০, ১৪২২\nহাবিবুর রহমান খান ও নজরুল ইসলাম | প্রকাশ : ০৩ মে ২০১৫\nপোড় খাওয়া বিএনপি এখন বড়ই সতর্ক। সব কিছুতেই আরও কৌশলী হতে চায়। তাই আন্দোলন কর্মসূচির বিষয়ে হুট করে কোনো সিদ্ধান্তও নেবে না। যে কারণে সিটি নির্বাচনে ভোট জালিয়াতির মহোৎসবের অভিযোগ এনে ভোট বর্জন করলেও বিএনপি নেতৃত্বাধীন ২০ দলীয় জোট এখন পর্যন্ত কোনো কর্মসূচি দেয়নি। রাজনৈতিক বিশ্লেষকসহ সাধারণ মানুষের অনেকে ধরেই নিয়েছিলেন, ভোট কারচুপির অভিযোগে বিএনপি নির্ঘাত হরতালের মতো কর্মসূচি দেবে। কিন্তু বাস্তবে এবার সে শংকার কথা প্রতিফলিত হয়নি। এর কারণ খুঁজতে দলটির কয়েকজন নীতিনির্ধারকের কাছে যুগান্তরের পক্ষ থেকে প্রশ্ন করা হলে কর্মসূচি ঘোষণা না দেয়ার পেছনে তারা কৌশলী হওয়ার নানা যুক্তি ও বাস্তব অবস্থার কথা তুলে ধরেন।\nবিএনপির স্থায়ী কমিটির সদস্য লে. জে. (অব.) মাহবুবুর রহমান যুগান্তরকে বলেন, হঠকারী কোনো সিদ্ধান্তের মধ্য দিয়ে বিএনপি তার সাম্প্রতিক বিরাট অর্জনকে ভণ্ডুল করতে চায় না। তাই এখনই যারা কর্মসূচি চাচ্ছেন তাদের সময়মতো ও সুপরিকল্পিত কার্যকর কর্মসূচির জন্য কিছুদিন তো অপেক্ষা করতেই হবে।\nস্থায়ী কমিটির অপর এক সদস্য আ স ম হান্নান শাহ বলেন, সরকারের শত উসকানি সত্ত্বেও তাদের ফাঁদে পা দেবে না তারা। তিনি বলেন, আমরা জনগণের কাছে প্রমাণ করব যে বিএনপি একটি দায়িত্বশীল রাজনৈতিক দল। তাই সিটি নির্বাচনে ভোট বর্জনের মধ্য দিয়ে বিএনপির যে রাজনৈতিক অর্জন হয়েছে তা ধরে রাখতে ২০ দলীয় জোট ভুল করবে কেন?\nএদিকে এ প্রসঙ্গে নাম প্রকাশে অনিচ্ছুক দলটির স্থায়ী কমিটির কয়েকজন সিনিয়র সদস্য যুগান্তরকে বলেন, বিএনপি কারও পাতা ফাঁদে পা দেবে না। ভেবেচিন্তে সময়মতো কার্যকর কর্মসূচি দেবে। বেশিরভাগ জনগণ যখন যেভাবে কর্মসূচি প্রত্যাশা করবে সেভাবেই কর্মসূচি আসবে। তাছাড়া বাস্তবিক অর্থে সিটি নির্বাচনকে কেন্দ্র করে কোনো আন্দোলন কর্মসূচি দেয়ার প্রয়োজনও নেই। কেননা, ভোট কারচুপির রেকর্ড গড়ে সরকার এমনিতেই বেকায়দায় পড়েছে। যদিও ক্ষমতাসীন সরকার এক ঢিলে দুই পাখি মারার কৌশল নিয়ে সিটি নির্বাচনের ঘোষণা দিয়েছিল। সরকার ভেবেছিল, তিন সিটিতে নির্বাচন দিলে বিএনপি নির্বাচনে আসবে না। আর এলেও জয়ের স্বপ্ন পূরণ হবে না। কিন্তু এ সিটি নির্বাচন এখন সরকারের জন্য কাল হয়ে দেখা দিয়েছে। প্রশাসন যন্ত্রকে নির্লজ্জভাবে ব্যবহার করে প্রকাশ্যে ভোট ডাকাতির উৎসবে মেতে ওঠে সরকারি দল আওয়ামী লীগ- যা নানাভাবে প্রত্যক্ষ করে দেশে-বিদেশে সবাই এখন বিস্মিত। আর এর মধ্য দিয়ে সরকারের প্রকৃত স্বরূপ প্রকাশ হয়ে পড়েছে। প্রমাণিত হয়েছে, এ সরকারের অধীনে সুষ্ঠু ও অবাধ নির্বাচন কখনও সম্ভব নয়। এর ফলে নির্দলীয় তত্ত্বাবধায়ক সরকারের অধীনে নির্বাচন করা নিয়ে বিএনপির অন্যতম দাবির যৌক্তিকতা এখন আরও স্পষ্ট। এসব বিবেচনায় বিএনপির নীতিনির্ধারক মহল মনে করেন, সরকারের ব্যর্থতার এ বড় রেকর্ডের চেয়ে এ মুহূর্তে বিএনপির কাছে আর কোনো সাফল্য নেই। তাই অহেতুক হরতাল ডেকে সরকারের হাতে ‘ক্যাচ’ ধরার মতো কোনো বল তুলে দিতে চায় না বিএনপি।\nএকই সঙ্গে দলটির নীতিনির্ধারক মহল আরও মনে করেন, আসলে সরকার এখন নিজের নেতিবাচক অবস্থান দূর করতে বিএনপির ঘাড়ে সওয়ার হতে চাচ্ছে। এজন্য তারা মনেপ্রাণে চাইছে, ২০ দলীয় জোট দ্রুত হরতালের মতো কর্মসূচি দিক। যাতে করে হরতাল নিয়ে সমালোচনার উত্তাপ যেমন বাড়বে, তেমনি সরকারের ভোট কারচুপির আলোচনাও থিতু হয়ে আসবে। কিন্তু নানা ঘাত-প্রতিঘাতে বিএনপি এখন অনেকটা পোক্ত। তাই সরকারের এ রকম ফাঁদে পা না দেয়ার সিদ্ধান্ত নিয়েছে দলটি। বরং তারা মনে করেন, সিটি নির্বাচনের ভয়াবহ ভোট কারচুপির আরও অনেক চাঞ্চল্যকর তথ্য ক্রমেই বেরিয়ে আসবে। এতে করে সরকার ও নির্বাচন কমিশনকে জনসম্মুখে কঠিন প্রশ্নের মুখোমুখি হতে হবে। তাদের মতে, কোনো আন্দোলন কর্মসূচি ছাড়াই তা হবে বিএনপির জন্য ঘরে বসে বোনাস পাওয়ার মতো অবস্থা। তাই এদিকে মনোনিবেশ না করে বিএনপি বরং এখন দল গোছানোর দিকে বেশি নজর ও সময় দেবে। কেননা, দলের সাংগঠনিক কাঠামো শক্তিশালী হলে ভবিষ্যতে কার্যকর আন্দোলন গড়ে তোলার জন্য তা হবে বড় সহায়ক। তাই চলতি মাসে বিএনপির প্রতিষ্ঠাতা শহীদ রাষ্ট্রপতি জিয়াউর রহমানের শাহাদতবার্ষিকী উপলক্ষে দেশজুড়ে ব্যাপকভাবে কর্মসূচি পালনের প্রস্তুতি চলছে। এ কর্মসূচির মধ্য দিয়ে নেতাকর্মীরা যাতে নতুন করে উজ্জীবিত হতে পারে তেমন পরিকল্পনাই নেয়া হচ্ছে। একই সঙ্গে দলের সাংগঠনিক দুর্বলতার নানা দিক চিহ্নিত করে তা সমাধানের উদ্যোগও নেয়া হয়েছে।\nএদিকে বিএনপির স্থায়ী কমিটির সদস্য লে. জে. (অব.) মাহবুবুর রহমান যুগান্তরকে আরও বলেন, এ সরকারের অধীনে কোনো সুষ্ঠু নির্বাচন সম্ভব নয় এটা এখন জনগণের কাছে স্পষ্ট। দীর্ঘদিন ধরে যে দাবিতে আমরা আন্দোলন করছি তার যৌক্তিকতা প্রমাণিত হয়েছে। আমি মনে করি, এটা আমাদের অনেক বড় অর্জন। তিনি বলেন, সরকারের এসব ব্যর্থতার দিক তুলে ধরে গণতান্ত্রিক আন্দোলনে জনগণকে আরও বেশি করে সম্পৃক্ত করার দিকেই জোর দেয়া হবে। নতুন কর্মসূচি প্রণয়নের আগে বিগত আন্দোলনের ব্যর্থতা, সফলতা, অর্জন-বিসর্জন নিয়েও অনেক বিশ্লেষণ করা হচ্ছে। সমস্যাগুলো চিহ্নিত করে তা সমাধানে কার্যকর উদ্যোগ নেয়া হবে।\nস্থায়ী কমিটির সদস্য আ স ম হান্নান শাহ বলেন, খুব শিগগির দল ও জোটের বৈঠক ডেকে পরবর্তী কর্মপরিকল্পনা নির্ধারণ করা হবে। তিনি বলেন, প্রহসনের সিটি নির্বাচনে ভোট কারচুপির চিত্র গণমাধ্যমে বেরিয়ে এসেছে, যা বিশ্ববাসী দেখেছে। এর মাধ্যমে সরকারের মুখোশ উন্মোচিত হয়েছে। বিভিন্ন দেশ এ নির্বাচনের বিষয়ে তাদের উদ্বেগ-উৎকণ্ঠার কথা তুলে ধরে নিরপেক্ষ তদন্তের দাবি জানিয়েছে।\nসূত্র জানায়, তিন সিটি নির্বাচনে দলের সাংগঠনিক দুর্বলতা ও সমন্বয়হীনতার চিত্র ফুঠে ওঠেছে। নির্বাচনকে কেন্দ্র করে যেসব প্রস্তুতির কথা বলা হয়েছে বাস্তবে তা প্রতিফলিত হয়নি।\nএ বিষয়ে জানতে চাইলে বিএনপির যুগ্ম মহাসচিব মোহাম্মদ শাজাহান যুগান্তরকে বলেন, দলে সাংগঠনিক দুর্বলতা তো আছেই। এটা অস্বীকার করার কিছুই নেই। তবে সামনের দিনগুলোতে তা কাটিয়ে উঠতে প্রয়োজনীয় পদক্ষেপ নেয়া হচ্ছে।\nনেপালে নিহতের সংখ্যা ৭ হাজার ছাড়িয়েছে\nআসামকে বাদ রাখা হলে সীমান্ত ঝুঁকিতেই থেকে যাবে : মুখ্যমন্ত্রী তরুণ গগৈ\nপরিচয় করিয়ে দেয়া হলো ব্রিটিশ রাজকন্যাকে\n৩০০ ইয়াজিদিকে হত্যার অভিযোগ\nকোনো চাপ দিয়ে সরকার উৎখাত করা যাবে না\nপিন্টুকে হত্যার জন্য শেখ হাসিনাই দায়ী\nবাড্ডায় জাগরণী সংসদে দুর্বৃত্তদের গুলিতে নিহত ১\nসাকিব-ওয়াহাবের বাকবিতণ্ডায় জরিমানা (ভিডিওসহ)\nপিন্টুর মৃত্যুর জন্য কারা কর্তৃপক্ষ দায়ী: বিএনপি\nদেশের ৭০ শতাংশ মানুষ বিদ্যুৎ পাচ্ছে: প্রধানমন্ত্রী\nঅভিজিৎ হত্যার দায় স্বীকার করল আল-কায়েদা\nথাইল্যান্ডের গণকবরে ১০ বাংলাদেশি শরনার্থীর সন্ধান\nপিন্টুকে হত্যা করা হয়েছে\nবাংলাদেশে সাংবাদিক নির্যাতন ১০৬ ভাগ বেড়েছে\nপরাজয় জেনে নির্বাচন থেকে সরে গেছে বিএনপি: এরশাদ\nপিন্টুর দীর্ঘ কারাবাস ...অত:পর মৃত্যু\nস্বামীকে খুন করে গোয়ালঘরে পুঁতে রাখে স্ত্রী!\nপ্রত্যেক বিশ্ববিদ্যালয়ে ফ্রি ওয়াইফাই জোন : জয়\n৪০টি স্বর্নের বারসহ দুই ট্রাফিক হেলপার আটক\nকোটি টাকার মাদকসহ দুই ভারতীয় গ্রেফতার\nসাতক্ষীরায় বিশেষ অভিযানে গ্রেফতার ৭৪\nদ্বিশতক ঠিকমত উদযাপন করতে পারিনি: তামিম\nনব নির্বাচিত তিন মেয়র বুধবার শপথ নেবেন\nসিটি নির্বাচনে বিএনপি নৈতিকভাবে বিজয়ী হয়েছে\nঅতুলনীয় অবিশ্বাস্য কীর্তি জয়তুল্য গৌরবময় ড্র\nরূপকথার উদ্বোধনী জুটিতে বিশ্বরেকর্ড\nদেশের সবচেয়ে দামি বই\nভবিষ্যতে সুষ্ঠু ভোটের জন্য সিটির অনিয়মের স্বচ্ছ তদন্ত প্রয়োজন\nআলোচনার জন্য তারানকোকে দায়িত্ব দিলেন মুন


ভালবেসে তিন সন্তানের বাবা-মার একই দিনে বিয়ে!\nSunday, 21st February , 2016, 03:23 pm,BDST\nভালবেসে তিন সন্তানের বাবা-মার একই দিনে বিয়ে!\nলাস্টনিউজবিডি, ২১ ফেব্রুয়ারি, ডেস্ক : তিন সন্তান ও বাবা-মা একই দিনে বিয়ে করেছেন! ৭০ বছর বয়সী নানিয়া ও ৬০ বছর বয়সী কালি ‘লিভ-ইন’ পার্টনার ছিলেন। তাদের তিন সন্তানরাও জড়িয়েছিলেন ‘লিভ-ইন’ সম্পর্কে। অর্থের অভাবে তিন সন্তান ও বাবা-মা কেউ-ই বিয়ে করতে পারছিলেন না। অবশেষে একই দিনে বিয়ে করেছেন তারা।


অনুবাদ ও ভাষা শিক্ষায় মুসলিমগণ – Taibah Academy\nঅমুসলিমদের যে সকল জ্ঞান মানবসভ্যতার জন্য উপকারী এবং ইসলামের সাথে সাংঘর্ষিক নয় সেসকল জ্ঞান মুসলিমদের অর্জন করতে দোষ নেই। সাহাবীগণ এবং তৎপরবর্তী প্রজন্ম অমুসলিমদের বিভিন্ন বইপুস্তক এবং সাহিত্য থেকে ঐসকল জ্ঞান অর্জন করতেন। এজন্য তাদের দরকার পড়ত বিদেশি ভাষা শিক্ষার।\nরাসূল ﷺ বিদেশি ভাষা শিখতে সাহাবীদের উৎসাহ প্রদান করতেন। তিনি যায়দ ইবনে সাবিত রাদ্বিয়াল্লাহু আনহুকে সুরয়ানি ভাষা (Syriac Language) শেখার জন্য নির্দেশনা দিয়েছিলেন। তিনি তা শেখার পরে ফরাসি ও রোমান ভাষাও শিক্ষা করেন।\nভাষা শিক্ষার এই ধারা পরবর্তীতে মুসলিমদের মাঝে অনেক কাল পর্যন্ত বিস্তৃত ছিল। সাহাবীগণের পরেও মুসলিম খলীফাগণ ভাষা শিক্ষা এবং অনুবাদের কাজে রাষ্ট্রীয় পৃষ্ঠপোষকতা প্রদান করতেন। তারা লাইব্রেরী প্রতিষ্ঠা করতেন এবং অনুবাদকদের ভাতা দিতেন।\nশুধু তাই নয়, মুসলিম খলীফাগণ যখন কোন অমুসলিম রাষ্ট্রের সাথে চুক্তি করতেন তখন তাঁরা চুক্তিতে একটি ধারা রাখতেন এই বলে যে, মুসলিমরা গির্জা ও বায়জেন্টাইনীয় প্রাসাদসমূহে যেসকল গ্রন্থাগার রয়েছে সেগুলোতে প্রবেশ করতে পারবেন এবং সংরক্ষিত কিতাবসমূহের অনুবাদ করতে পারবেন। অনেক সময় তাঁরা বইপত্রের মাধ্যমে বন্দি বিনিময় চুক্তিও করতেন।\nএভাবে তাঁরা গ্রিক, রোমান, ভারতীয় ইত্যাদি সভ্যতার যেসকল জ্ঞান মানবসভ্যতার জন্য কল্যানকর সেসকল বই পুস্তক অনুবাদ করতেন। এতে মুসলিমদের জ্ঞান-বিজ্ঞান চর্চার আঙ্গিনা সম্প্রসারিত হত। বিশেষ করে তাঁরা ওষুধশাস্ত্র, চিকিৎসাশাস্ত্র ও রসায়নশাস্ত্র-সংক্রান্ত জ্ঞানের প্রাচুর্যতা লাভ করেছিলেন।\nতবে তাঁরা অনুবাদের ক্ষেত্রে মুসলিম মূল্যবোধ এবং নীতিনৈতিকতার বিষয়টি মাথায় রাখতেন। জ্ঞান-বিজ্ঞানে সমৃদ্ধ হতে গিয়ে মুসলিমদের মূল্যবোধ আর নীতিগত পদস্খলন যাতে না হয় তাই তাঁরা গ্রিকদের নিয়মনীতি এবং আইনকানুনবিষয়ক কোন কিছু অনুবাদ করতেন না। যেমন তাঁরা গ্রিক মহাকাব্য ইলিয়ডের অনুবাদ করেননি তেমনি পৌত্তলিক গ্রিক সাহত্যিও অনুবাদ করেননি।\nউপরের তথ্যগুলো ‘মুসলিমজাতি বিশ্বকে কী দিয়েছে’ – ড. রাগীব সারজানির বই থেকে সংগৃহীত।\nPrevious Previous post: আপনি জানেন কি? একটি ইসলামী বিয়েতে কনের বাবার ২৫ পয়সাও খরচ হয়না\nNext Next post: বই যখন থালা!\n1 thought on “অনুবাদ ও ভাষা শিক্ষায় মুসলিমগণ”\n“তবে তাঁরা অনুবাদের ক্ষেত্রে মুসলিম মূল্যবোধ এবং নীতিনৈতিকতার বিষয়টি মাথায় রাখতেন। জ্ঞান-বিজ্ঞানে সমৃদ্ধ হতে গিয়ে মুসলিমদের মূল্যবোধ আর নীতিগত পদস্খলন যাতে না হয় তাই তাঁরা গ্রিকদের নিয়মনীতি এবং আইনকানুনবিষয়ক কোন কিছু অনুবাদ করতেন না। যেমন তাঁরা গ্রিক মহাকাব্য ইলিয়ডের অনুবাদ করেননি তেমনি পৌত্তলিক গ্রিক সাহত্যিও অনুবাদ করেননি।”


জান্নাতীরা কখনো জান্নাত থেকে বের হবেন কিনা? | প্রত্যাবর্তন.কম\nহোম ইসলাম ও বিজ্ঞান জীবন ও সংস্কৃতি জান্নাতীরা কখনো জান্নাত থেকে বের হবেন কিনা?\nজান্নাতীরা কখনো জান্নাত থেকে বের হবেন কিনা?\nআল্লাহ তা‘আলার বাণী: ﴿فَأَمَّا ٱلَّذِينَ شَقُواْ فَفِي ٱلنَّارِ ١٠٨﴾ “অতঃপর যারা হয়েছে দুর্ভাগা, তারা থাকবে আগুনে।”\nপ্রশ্ন: আল্লাহ তা‘আলার বাণী: ﴿فَأَمَّا ٱلَّذِينَ شَقُواْ فَفِي ٱلنَّارِ لَهُمۡ فِيهَا زَفِيرٞ وَشَهِيقٌ ١٠٦ خَٰلِدِينَ فِيهَا مَا دَامَتِ ٱلسَّمَٰوَٰتُ وَٱلۡأَرۡضُ إِلَّا مَا شَآءَ رَبُّكَۚ إِنَّ رَبَّكَ فَعَّالٞ لِّمَا يُرِيدُ ١٠٧ ۞وَأَمَّا ٱلَّذِينَ سُعِدُواْ فَفِي ٱلۡجَنَّةِ خَٰلِدِينَ فِيهَا مَا دَامَتِ ٱلسَّمَٰوَٰتُ وَٱلۡأَرۡضُ إِلَّا مَا شَآءَ رَبُّكَۖ عَطَآءً غَيۡرَ مَجۡذُوذٖ ١٠٨﴾ [هود: ١٠٦، ١٠٨] “অতঃপর যারা হয়েছে দুর্ভাগা, তারা থাকবে আগুনে। সেখানে থাকবে তাদের চীৎকার ও আর্তনাদ। সেখানে তারা স্থায়ী হবে, যতদিন পর্যন্ত আসমানসমূহ ও জমিন থাকবে, অবশ্য তোমার রব যা চান। নিশ্চয় তোমার রব তা-ই করে যা তিনি ইচ্ছা করেন। আর যারা ভাগ্যবান হয়েছে, তারা জান্নাতে থাকবে, সেখানে তারা স্থায়ী হবে যতদিন পর্যন্ত আসমানসমূহ ও জমিন থাকবে, অবশ্য তোমার রব যা চান, অব্যাহত প্রতিদানস্বরূপ।” [সূরা আল-হুদ, আয়াত: ১০৬, ১০৮ ] এর ব্যাখ্যা কি? এ আয়াত থেকে কি এ কথা বুঝা যায় যে, যখন কোন মানুষ জান্নাতে প্রবেশ করবে আল্লাহ চাইলে সে জান্নাত থেকে বের হবে? নাকি কুরআনের অন্য আয়াত দ্বারা আয়াত দু’টি রহিত? কারণ, আয়াত দু’টি মক্কায় অবতীর্ণ।\nউত্তর: আয়াত দু’টি রহিত নয় বরং আয়াত দু’টি মুহকাম—স্পষ্ট। তবে আল্লাহ তা‘আলার বাণী—﴿إِلَّا مَا شَآءَ رَبُّكَ﴾ “অবশ্য তোমার রব যা চান” —এর অর্থ কি? এ বিষয়ে আলেমদের মধ্যে মত পার্থক্য রয়েছে। যদিও তারা সবাই এ বিষয়ে একমত যে, জান্নাতের নি‘আমত স্থায়ী তা কখনো বন্ধ ও শেষ হবে না এবং জান্নাতীরা জান্নাত থেকে কখনো বের হবে না। জান্নাত থেকে বের হওয়া বিষয়ে কতক মানুষের ধারণাকে দূরীভূত করার জন্য আল্লাহ বলেন, ﴿عَطَآءً غَيۡرَ مَجۡذُوذٖ﴾ “অব্যাহত প্রতিদানস্বরূপ।” তার জান্নাতে চিরস্থায়ী হবেন—কখনোই বের হবেন না। আল্লাহ তা‘আলা বলেন, ﴿إِنَّ ٱلۡمُتَّقِينَ فِي جَنَّٰتٖ وَعُيُونٍ ٤٥ ٱدۡخُلُوهَا بِسَلَٰمٍ ءَامِنِينَ ٤٦﴾ [الحجر: ٤٥، ٤٦] “নিশ্চয় মুত্তাকীগণ থাকবে জান্নাত ও ঝর্ণাধারাসমূহে।‘তোমরা তাতে প্রবেশ কর শান্তিতে, নিরাপদ হয়ে’।” [সূরা আল-হিজর, আয়াত: ৪৬, ৪৫] অর্থাৎ মৃত্যু থেকে নিরাপদ, জান্নাত থেকে বের হওয়ার বিষয়ে নিরাপদ এবং অসুস্থতা থেকে নিরাপদ। এ কারণেই আল্লাহ তা‘আলা এর পর বলেন, ﴿وَنَزَعۡنَا مَا فِي صُدُورِهِم مِّنۡ غِلٍّ إِخۡوَٰنًا عَلَىٰ سُرُرٖ مُّتَقَٰبِلِينَ ٤٧ لَا يَمَسُّهُمۡ فِيهَا نَصَبٞ وَمَا هُم مِّنۡهَا بِمُخۡرَجِينَ ٤٨﴾ [الحجر: ٤٧، ٤٨] “আর আমি তাদের অন্তর থেকে হিংসা বিদ্বেষ বের করে ফেলব, তারা সেখানে ভাই ভাই হয়ে আসনে মুখোমুখি বসবে। সেখানে তাদেরকে ক্লান্তি স্পর্শ করবে না এবং তারা সেখান থেকে বহিষ্কৃতও হবে না। তারা তাতে চিরস্থায়ী, তারা বের হবেন না এবং তাতে তারা মৃত্যু বরণ করবে না।” [সূরা আল-হিজর, আয়াত: ৪৭, ৪৮] আল্লাহ তা‘আলা বলেন, ﴿إِنَّ ٱلۡمُتَّقِينَ فِي مَقَامٍ أَمِينٖ ٥١ فِي جَنَّٰتٖ وَعُيُونٖ ٥٢ يَلۡبَسُونَ مِن سُندُسٖ وَإِسۡتَبۡرَقٖ مُّتَقَٰبِلِينَ ٥٣ كَذَٰلِكَ وَزَوَّجۡنَٰهُم بِحُورٍ عِينٖ ٥٤ يَدۡعُونَ فِيهَا بِكُلِّ فَٰكِهَةٍ ءَامِنِينَ ٥٥ لَا يَذُوقُونَ فِيهَا ٱلۡمَوۡتَ إِلَّا ٱلۡمَوۡتَةَ ٱلۡأُولَىٰۖ وَوَقَىٰهُمۡ عَذَابَ ٱلۡجَحِيمِ ٥٦ فَضۡلٗا مِّن رَّبِّكَۚ ذَٰلِكَ هُوَ ٱلۡفَوۡزُ ٱلۡعَظِيمُ ٥٧﴾ [الدخان: ٥١، ٥٧] “নিশ্চয় মুত্তাকীরা থাকবে নিরাপদ স্থানে, বাগ-বাগিচা ও ঝর্নাধারার মধ্যে, তারা পরিধান করবে পাতলা ও পুরু রেশমী বস্ত্র এবং বসবে মুখোমুখী হয়ে। এরূপই ঘটবে, আর আমি তাদেরকে বিয়ে দেব ডাগর নয়না হূরদের সাথে। সেখানে তারা প্রশান্তচিত্তে সকল প্রকারের ফলমূল আনতে বলবে। তোমার রবের অনুগ্রহস্বরূপ, এটাই তো মহা সাফল্য।” [সূরা আদ-দুখান, আয়াত: ৫১, ৫৭] প্রথম মৃত্যুর পর সেখানে তারা আর মৃত্যু আস্বাদন করবে না। আর তিনি তাদেরকে জাহান্নামের আযাব থেকে রক্ষা করবেন। আয়াতে আল্লাহ তা‘আলা জানিয়ে দেন যে, জান্নাতীরা নিরাপদ স্থানে থাকবে— তাদের কোন বিপদের সম্মুখীন হতে হবে না, তাদের ক্ষয় হবে না এবং তারা পরিপূর্ণ নিরাপদ। তাদের মৃত্যু বরণ করা, রোগী হওয়া এবং জান্নাত থেকে বের হওয়ার কোন আশঙ্কা নেই। তারা কখনোই মৃত্যু বরণ করবে না।\nআল্লাহর বাণী: ﴿إِلَّا مَا شَآءَ رَبُّكَ﴾“অবশ্য তোমার রব যা চান” এর ব্যাখ্যায় কোন কোন আলেম বলেন, এ আয়াত দ্বারা উদ্দেশ্য জান্নাত নয় এ আয়াত দ্বারা উদ্দেশ্য কবরের অবস্থান। কবর যদিও জান্নাতের বাগানসমূহের একটি বাগান কিন্তু তা পুরোপুরি জান্নাত নয় জান্নাতের অংশ। মু‘মিন ব্যক্তি যখন কবরে অবস্থান করবে তখন তার জন্য জান্নাতের দরজা খুলে দেওয়া হবে। জান্নাতের সু-বাতাস, সু-ঘ্রাণ ও নি‘আমতসমূহে তার কবরে আসতে থাকবে। তারপর তাকে সাত আসমানের উপরে বিশেষ মর্যাদাপূর্ণ আসল জান্নাতে স্থানান্তর করা হবে।\nকেউ কেউ বলেন এ ﴿إِلَّا مَا شَآءَ رَبُّكَ﴾“অবশ্য তোমার রব যা চান” আয়াতটির দ্বারা কবর থেকে পুনরুত্থানের পর কিয়ামতের মাঠে হিসাব ও বিচারের জন্য অবস্থানের সময়কে বুঝানো হয়েছে। কারণ, তারপর মানুষকে জান্নাতে স্থানান্তর করানো হবে।\nআবার কেউ কেউ বলেন, সামগ্রিকভাবে তাদের কবরের অবস্থান, হাশরের মাঠের অবস্থান এবং পুলসিরাতের উপর দিয়ে তাদের অতিক্রম করার সময় স্থায়ী নয় এবং তারা এ সময়টিতে জান্নাতে নয়। তবে তাদেরকে এ থেকে জান্নাতে নিয়ে যাওয়া হবে।\nএ থেকে এ কথা স্পষ্ট হয় যে, এখান অবস্থান দ্বারা উদ্দেশ্য স্পষ্ট। তাতে কোন সন্দেহ, সংশয় ও অবকাশ নেই। জান্নাতীরা জান্নাতে চিরকাল থাকবে তাতে তাদের কোন মৃত্যু হবে না, অসুস্থ হবে না, বের হবে না, মহিলাদের হায়েয-নিফাস হবে না, দুশ্চিন্তা থাকবে না। তারা স্থায়ী ও উত্তম নে‘আমতসমূহে অবস্থান করবে। অনুরূপভাবে জাহান্নামীরা জাহান্নামে চিরকাল অবস্থান করবে তা থেকে তারা কখনোই বের হবে না। যেমন, আল্লাহ তা‘আলা তাদের বিষয়ে বলেন, . ﴿ وَٱلَّذِينَ كَفَرُواْ لَهُمۡ نَارُ جَهَنَّمَ لَا يُقۡضَىٰ عَلَيۡهِمۡ فَيَمُوتُواْ وَلَا يُخَفَّفُ عَنۡهُم مِّنۡ عَذَابِهَاۚ كَذَٰلِكَ نَجۡزِي كُلَّ كَفُورٖ ٣٦ ﴾ [فاطر: ٣٦] “আর যারা কুফরী করে, তাদের জন্য রয়েছে জাহান্নামের আগুন। তাদের প্রতি এমন কোন ফয়সালা দেয়া হবে না যে, তারা মারা যাবে, এবং তাদের থেকে জাহান্নামের আযাবও লাঘব করা হবে না। এভাবেই আমি প্রত্যেক অকৃতজ্ঞকে প্রতিফল দিয়ে থাকি।” [সূরা ফাতির, আয়াত: ৩৬] এ বিষয়ে আল্লাহ তা‘আলার বাণী একাধিক।\nতাদের সম্পর্কে আল্লাহ তা‘আলার বাণী: ﴿إِلَّا مَا شَآءَ رَبُّكَ﴾“অবশ্য তোমার রব যা চান” এর অর্থ সম্পর্কে কেউ কেউ বলেন, এর অর্থ হলো যখন তারা কবরে অবস্থান করবে আবার কেউ কেউ বলেন, হাশরের মাঠ। তারপর তাদের জাহান্নামের দিকে টেনে নেয়া হবে এবং তাতে তারা চিরকাল অবস্থান করবে। যেমন তাদের সম্পর্কে আল্লাহ তা‘আলা সূরা বাকারায় বলেন, ﴿َذَٰلِكَ يُرِيهِمُ ٱللَّهُ أَعۡمَٰلَهُمۡ حَسَرَٰتٍ عَلَيۡهِمۡۖ وَمَا هُم بِخَٰرِجِينَ مِنَ ٱلنَّارِ ١٦٧﴾ [البقرة: ١٦٧] “এভাবে আল্লাহ তাদেরকে তাদের আমলসমূহ দেখাবেন, তাদের জন্য আক্ষেপস্বরূপ। আর তারা আগুন থেকে বের হতে পারবে না” [সূরা আল-বাকারাহ, আয়াত: ১৬৭] এবং সূরা আল-মায়েদাতে বলেন, ﴿يُرِيدُونَ أَن يَخۡرُجُواْ مِنَ ٱلنَّارِ وَمَا هُم بِخَٰرِجِينَ مِنۡهَاۖ وَلَهُمۡ عَذَابٞ مُّقِيمٞ ٣٧﴾ [المائ‍دة: ٣٧] “তারা চাইবে আগুন থেকে বের হতে, কিন্তু তারা সেখান থেকে বের হবার নয় এবং তাদের জন্য রয়েছে স্থায়ী আযাব।” [সূরা আল-মায়েদাহ, আয়াত: ৩৭] এ বিষয়ে আরো বহু আয়াত রয়েছে। আল্লাহ তা‘আলাই তাওফীক দাতা।\n ‘যতদিন পর্যন্ত আসমানসমূহ ও জমিন থাকবে’- এ কথা দ্বারা আরবী ভাষায় চিরস্থায়ীত্বের উদাহরণ দেয়া হয়ে থাকে।\n অর্থাৎ শাস্তিভোগ শেষে জাহান্নাম থেকে যে গুনাহগার মুমিনদেরকে তিনি বের করে জান্নাতে নিতে চান তাদের বিষয় আলোচনা করা হয়েছে।\n অর্থাৎ আল্লাহ ইচ্ছা করলে তাদেরকে জান্নাত থেকে বের করে দিতে পারেন। তবে তিনি তা করবেন না। কেননা তিনি নিজেই তাদের স্থায়ীত্বের ঘোষণা দিয়েছেন।\nপূর্ববর্তী আর্টিকেলকারা জাহান্নামে স্থায়ী হবে, তাদরে আলোচনা\nপরবর্তী আর্টিকেলআল্লাহর সিফাত—‘হাত’ বিষয়ে দু’টি হাদীস


পাবিপ্রবি’তে রবীন্দ্র-নজরুল জয়ন্তী পালন পাবিপ্রবি’তে রবীন্দ্র-নজরুল জয়ন্তী পালন – News Pabna\nপাবিপ্রবি’তে রবীন্দ্র-নজরুল জয়ন্তী পালন\nপাবিপ্রবি’তে বাংলা বিভাগের উদ্যোগে “রবীন্দ্র-নজরুল জয়ন্তী” অনুষ্ঠানে উপস্থিত অতিথিবৃন্দ।\nশহর প্রতিনিধি : পাবনা বিজ্ঞান ও প্রযুক্তি বিশ্বদ্যিালয়ের বাংলা বিভাগের উদ্যোগে “রবীন্দ্র-নজরুল জয়ন্তী ২০১৭” পালন করা হয়েছে।\nসোমবার (২২ মে) বেলা ১২টায় বিশ্বদ্যিালয়ের কনফারেন্স রুমে আয়োজিত এই অনুষ্ঠানে প্রধান অতিথি হিসেবে উপস্থিত ছিলেন উপাচার্য প্রফেসর ড. আল-নকীব চৌধুরী এবং বিশেষ অতিথি ছিলেন উপ-উপাচার্য প্রফেসর ড. মো. আনোয়ারুল ইসলাম।\nপ্রধান আলোচক হিসেবে উপস্থিত ছিলেন রাজশাহী বিশ্বদ্যিালয়ের বাংলা বিভাগের, বিশিষ্ট কবি ও গবেষক প্রফেসর ড. অনীক মাহমুদ।\nসম্মানিত অতিথির বক্তব্য দেন, মানবিক ও সামাজিক বিজ্ঞান অনুষদের ডীন ড. এম. আবদুল আলীম ও প্রক্টর আওয়াল কবির জয়। সভাপতিত্ব করেন বাংলা বিভাগের চেয়ারম্যান মুহাম্মদ আরিফ ওবায়দুল্লা।\nপ্রধান অতিথির বক্তৃতায় প্রফেসর ড. আল-নকীব চৌধুরী বলেন, রবীন্দ্রনাথ এবং নজরুল বাঙালীর চেতনার জগতের দুই মহাপুরুষ। এদের সাহিত্যকর্ম পঠন-পাঠন ও চর্চা দ্বারা উন্নত ও রুচিশীল নাগরিক গড়ে তোলা সম্ভব। বাংলা বিভাগ আগামী দিনে এ জাতীয় অনুষ্ঠান আরও আয়োজন করবে বলে আশা করি।\nউপ-উপাচার্য প্রফেসর ড. মো. আনোয়ারুল ইসলাম বলেন, রবীন্দ্র-নজরুল সাহিত্য আমাদের প্রতিদিনের চিন্তার খোরাক যোগায় এবং আলোর পথ দেখায়।\nপ্রধান আলোচক ড. অনীক মাহমুদ রবীন্দ্র-নজরুল সাহিত্যের নানাদিক তুলে ধরে বলেন, প্রত্যেকের ঘরে রবীন্দ্র-নজরুল রচনাবলী থাকা আবশ্যক। জাতির চিত্ত-মনন গঠনে এই দুই কবির সৃষ্টিকর্ম সহায়ক শক্তি হিসেবে কাজ করবে।\nঅনুষ্ঠান উপস্থাপনা করেন বাংলা বিভাগের শেষ বর্ষের শিক্ষার্থী শামীম নয়ন ও তামান্না সিদ্দিকী। আলোচনাসভা শেষে শিক্ষার্থীদের অংশগ্রহণে মনোজ্ঞ সাংস্কৃতিক অনুষ্ঠান অনুষ্ঠিত হয়।


জাবিতে তিনটি বইয়ের প্রকাশনা অনুষ্ঠান\nপ্রকাশিত: ১৭:৪৫, ২৯ মার্চ ২০২২\nজাহাঙ্গীরনগর বিশ্ববিদ্যালয়ে (জাবি) খ্যাতনামা তিনটি বইয়ের প্রকাশনা অনুষ্ঠান হয়েছে।\nমঙ্গলবার (২৯ মার্চ) সকাল ১১টায় বিশ্ববিদ্যালয়ের সরকার ও রাজনীতি বিভাগের ১৩৭নং কক্ষে সেন্টার ফর গভর্ন্যান্স স্টাডিজের (সিজিএস) আয়োজনে এই প্রকাশনা অনুষ্ঠান হয়।\nপ্রকাশনা অনুষ্ঠানের বইগুলো হচ্ছে জাতীয় অধ্যাপক আব্দুর রাজ্জাকের লেখা ‘Political Parties in India’ অধ্যাপক ড. নাসিম আখতার হোসাইন ও সুদীপ রায় অনুদিত ‘পবিত্র মানব: সার্বভৌম ক্ষমতা ও মূল্যহীন জীবন’ এবং অধ্যাপক বশির আহমেদের ‘Governance Development and Diplomacy: Bangladesh Perspective’।\nঅনুষ্ঠানে আলোচক হিসেবে উপস্থিত ছিলেন জ্ঞানতাপস আব্দুর রাজ্জাক ফাউন্ডেশনের মহাপরিচালক অধ্যাপক ড. আহরার আহমেদ, জাহাঙ্গীরনগর বিশ্ববিদ্যালয়ের সরকার ও রাজনীতি বিভাগের অধ্যাপক ড. আল মাসুদ হাসানউজ্জামান এবং দর্শন বিভাগের অধ্যাপক ড. আনোয়ারুল্লাহ ভূঁইয়া।\nঅধ্যাপক ড. আহরার আহমেদ বলেন, ‘বর্তমান সময়ে বইয়ের লেখক ও প্রকাশকের সংখ্যা অনেক কম। প্রকাশকেরা বই ছাপায় না, কারণ কেউ বই পড়তে চায় না। বিষয়টি ব্যবসার দিক দিয়ে ঠিক হলেও নীতিগত দিক দিয়ে অনুচিত। বই ব্যবসার কোনো পণ্য নয়। এটা আমাদের সামাজিক ও রাজনৈতিক সংস্কৃতির সাথে জড়িত।’ এসময় তিনি জ্ঞানতাপস আব্দুর রাজ্জাকের জীবনী ও গ্রন্থের উপর বিস্তারিত আলোকপাত করেন।\nএ ছাড়াও, এসময় সহকারী অধ্যাপক শাকিল আহমেদের সঞ্চালনায় অধ্যাপক ড. নাসিম আখতার হোসাইন ও অধ্যাপক বশির আহমেদ নিজ নিজ বইয়ের বিষয়বস্তু সম্পর্কে বিস্তারিত আলোকপাত করেন।\nএসময় উপস্থিত ছিলেন অধ্যাপক আবদুল মান্নান, অধ্যাপক নইম সুলতান, অধ্যাপক শামছুল আলম, অধ্যাপক কে এম মহিউদ্দিন, অধ্যাপক সামসুন্নাহার খানম, সহযোগী অধ্যাপক তারানা বেগম, সহযোগী অধ্যাপক মোছা. তমালিকা সুলতানা, সহযোগী অধ্যাপক মোহাম্মদ সাজেদুর রহমান, সহযোগী অধ্যাপক আ.স.ম ফিরোজ—উল—হাসান, সহযোগী অধ্যাপক মোহাম্মদ তারিকুল ইসলাম।\nছিলেন সহযোগী অধ্যাপক ইখতিয়ার উদ্দিন ভূঁইয়া, সহকারী অধ্যাপক মোহাম্মদ কামরুজ্জামান, বিভিন্ন বিভাগের শিক্ষক-শিক্ষার্থী, বিভিন্ন সামাজিক, সাংস্কৃতিক ও রাজনৈতিক সংগঠনের নেতা এবং সরকার ও রাজনীতি বিভাগের প্রায় শতাধিক শিক্ষার্থী।\nবৃষ্টিস্নাত দিনে বেরোবির সৌন্দর্য